text:
ብዛዕባ መንፈሳዊ ነገራት ብቐጻሊ ኣስተንትን
“ብዛዕባ እዚ ኣጸቢቕካ ሕሰብ፣ ዕቤትካ ንዅሉ ግሁድ ምእንቲ ኪኸውንሲ፡ ነዚ ነገር እዚ ዅለንትናኻ ወፊ።”—1 ጢሞ. 4:15።
መዝሙር፦ 22, 52
1, 2. ሓንጎል ደቂ ሰብ ፍሉይ ዝዀነ ብኸመይ እዩ፧
ቋንቋ ንደቂ ሰብ ኬንብቡን ኪጽሕፉን ኪዛረቡን እተዘርበ ቓላት ኪርድኡን ኪጽልዩን ንየሆዋ ውዳሰ ኺዝምሩን የኽእሎም እዩ። እዚ ዅሉ ተግባራት፡ እተወሰነ ኽፋል ሓንጎልን እተሓላለኸ ስርዓተ መትንን ዚዓይዮ ዜደንቕ ክእለት እዩ፣ ተመራመርቲ ስነ ፍልጠት እውን ክሳዕ ሕጂ ምሉእ ብምሉእ ኪርድእዎ ኣይከኣሉን። ሓንጎልና ፍሉይ ስለ ዝዀነ፡ ቋንቋ ኽንመሃር ንኽእል ኢና። ሓደ ፕሮፌሰር ስነ ቛንቋ፡ “ደቂ ሰብ ቋንቋ ናይ ምምሃር ክእለቶም፡ ሓደ ኻብቲ ፍሉይ መለለዪ [ደቂ ሰብ] እዩ” በለ።
2 ደቂ ሰብ ዘለዎም ናይ ቋንቋ ኽእለት ካብ ኣምላኽ ዝረኸብዎ ተኣምራዊ ውህበት እዩ። (መዝ. 139:14፣ ራእ. 4:11) እቲ ኣምላኽ ዝሃበና ኣእምሮ ብኻልእ መገዲ እውን ፍሉይ እዩ። ሰባት ከም እንስሳታት ዘይኰኑስ፡ “ብመልክዕ ኣምላኽ” እዮም ተፈጢሮም። ናይ ምምራጽ ናጽነት ኣለዎም፣ ነቲ ናይ ቋንቋ ኽእለቶም ከኣ ንውዳሰ ኣምላኽ ንኺጥቀሙሉ ኺመርጹ ይኽእሉ እዮም።—ዘፍ. 1:27።
3. ጥበበኛታት ምእንቲ ኽንከውን፡ የሆዋ እንታይ ዜደንቕ ውህበት እዩ ሂቡና፧
3 ኣምላኽ ንዅሎም እቶም ንፈጣሪ ቛንቋ ኬኽብሩ ባህጊ ዘለዎም ዘበሉ፡ እቲ ዜደንቕ ውህበት ዝዀነ መጽሓፍ ቅዱስ ሂብዎም እዩ። እዚ ኸኣ፡ ብምሉእ ወይ ብኸፊል ብልዕሊ 2,800 ቋንቋታት ይርከብ። ነዚ ቕዱሳት ጽሑፋት እዚ ምስ እተንብቦ፡ ንኣእምሮኻ ብሓሳባት ኣምላኽ ኢኻ እትመልኦ። (መዝ. 40:5፣ 92:5፣ 139:17) በዚ ኸምዚ ድማ፡ ብዛዕባ እቲ “ንድሕነት ዜለብመካ” ነገራት ከተስተንትን ትኽእል ኢኻ።—2 ጢሞቴዎስ 3:14-17 ኣንብብ።
4. ምስትንታን ኪበሃል ከሎ እንታይ ማለት እዩ፧ እንታይ ሕቶታት ኢናኸ ክንምርምር፧
4 ምስትንታን ኪብሃል ከሎ፡ ጽቡቕ ይኹን ሕማቕ ብዘየገድስ፡ ሓሳባትካ ኣብ ሓደ ነገር ምትኳርን ብዛዕባኡ ምሕሳብን ማለት እዩ። (መዝ. 77:12፣ ምሳ. 24:1, 2) ክልተ ኻብቲ ኸነስተንትነሉ እንኽእል ብሉጽ ዛዕባታት፡ ብዛዕባ የሆዋ ኣምላኽን ብዛዕባ ወዱ የሱስ ክርስቶስን እዩ። (ዮሃ. 17:3) ይኹን እምበር፡ ምንባብን ምስትንታንን እንታይ ርክብ እዩ ዘለዎ፧ ከነስተንትን እንኽእለሉ እንታይ ኣጋጣሚታት ኣሎና፧ ምስትንታን ባህ ዜብል ልማድ ክንገብሮ እንኽእልከ ብኸመይ ኢና፧
ጠቓሚ መጽናዕቲ ግበር
5, 6. ከተንብብ ከለኻ፡ ነቲ እተንብቦ ብዝያዳ ምእንቲ ኽትርድኦን ክትዝክሮን እንታይ ኪሕግዘካ ይኽእል፧
5 ሓድሓደ እዋን ከይሓሰብናዮ እውን፡ ኣእምሮና ዜገርም ነገራት ይገብር እዩ። ንኣብነት፡ ምስትንፋስ፡ ምኻድ፡ ብሽክለታ ምዝዋር፡ ወይ ከይረኣና ብማኪና ጽሕፈት ምጽሓፍ ከይሓሰብና ብቕጽበት ክንገብሮ እንኽእል ነገራት እዩ። ከነንብብ ከለና እውን ብእተወሰነ መጠን ከምኡ ኢና እንገብር። ስለዚ፡ ኣብ ትርጉም እቲ እተንብቦ ነገር ምትኳር ኣገዳሲ እዩ። ሓደ ጽሑፍ ከተንብብ ከለኻ፡ ኣብ መወዳእታ ሓደ ሕጡብ ጽሑፍ ምስ በጻሕካ ወይ ሓድሽ ንኡስ ኣርእስቲ ቕድሚ ምጅማርካ፡ ነቲ ዘንበብካዮ ብልክዕ ተረዲእካዮ እንተ ዄንካ ኣዕርፍ ኣቢልካ ኽትሓስብ ኣሎካ። ይኹን እምበር፡ ዜስግለካ ነገራት እንተ ኣልዩን ዘይተተኵር እንተ ዄንካን፡ ኣእምሮኻ ኺገይሽ ይኽእል እዩ፣ ንባብካ ኸኣ ጠቓሚ ኣይከውንን። ነዚ ብኸመይ ከተወግዶ ትኽእል፧
6 ስነ ፍልጠታዊ ምርምር ከም ዚሕብሮ፡ ከተጽንዕ ከለኻ ነቲ ቓላት ዓው ኢልካ ምንባብ ነቲ እተንብቦ ንምዝካሩ ዝቐለለ ይገብረልካ እዩ። እቲ ፈጣሪ ኣእምሮና ድማ ነዚ ይፈልጥ እዩ። ስለዚ ኸኣ፡ ነቲ መጽሓፍ ሕጉ፡ “ብትሕቲ መልሓስካ ኣንብቦ” (NW) ኢሉ ንእያሱ ነገሮ። (እያሱ 1:8 ኣንብብ።) ንመጽሓፍ ቅዱስ ብትሑት ድምጺ ወይ ብትሕቲ መልሓስካ ምስ እተንብቦ፡ ኣብ ኣእምሮኻ ሓያል ጦብላሕታ ኼሕድረልካ እዩ። እዚ ኸኣ፡ ዝያዳ ኸም እተተኵር ኪገብረካ ይኽእል እዩ።
7. ብዛዕባ ቓል ኣምላኽ ከተስተንትነሉ እትኽእል ዝሓሸ ግዜ መዓስ እዩ፧ (ኣብ ገጽ 23 ዘሎ ስእሊ ርአ)
7 ንባብ ብዙሕ ጻዕሪ ዘይሓትት ኪኸውን ዚኽእል እኳ እንተ ዀነ፡ ምስትንታን ግና ትዅረት ዚሓትት እዩ። እቲ ዘይፍጹም ሰብኣዊ ኣእምሮና ድማ፡ ኣብ ቀሊልን ብዙሕ ኣትኵሮ ኣብ ዘየድልዮን ነገር ናይ ምትኳር ዝንባለ ኣለዎ። ስለዚ፡ ከተስተንትነሉ እትኽእል ዝበለጸ ግዜ፡ ከተዕርፍ ከለኻን ካብ ውጥረትን ዜስግል ነገራትን ናጻ ኽትከውን ከለኻን እዩ። ሓደ ኻብቶም ጸሓፍቲ መጽሓፍ መዝሙር፡ ለይቲ ኣብ ዓራቱ ነቒሑ ኸሎ ምስትንታን ዝሓሸ ግዜ ዀይኑ ረኺብዎ እዩ። (መዝ. 63:6) እቲ ፍጹም ኣእምሮ ዝነበሮ የሱስ፡ ንምስትንታንን ንምጽላይን ኣብ ብሕትው ዝበለ ቦታታት ምዃን ጥቕሚ ኸም ዘለዎ ይፈልጥ ነይሩ እዩ።—ሉቃ. 6:12።
ከተስተንትነሉ እትኽእል ሰናይ ነገራት
8. (ሀ) ብዘይካ ብዛዕባ ቓል ኣምላኽ፡ ብዛዕባ እንታይ ከነስተንትን ንኽእል፧ (ለ) የሆዋ ብዛዕባ እቲ ብዛዕባኡ ብምዝራብ እነሕልፎ ግዜ እንታይ ይስምዖ፧
8 ብዛዕባ እቲ ኣብ መጽሓፍ ቅዱስ ዘንበብካዮ ምሕሳብ፡ ሓደ ኻብቲ ኸተስተንትነሉ እትኽእል ኣገዳሲ ነገራት እኳ እንተ ዀነ፡ ካልእ ነገራት እውን ኣሎ። ንኣብነት፡ ብዛዕባ ኣብ ፍጥረት እትርእዮ ዜደንቕ ነገራት ደው ኢልካ ሕሰብ። ከምኡ ምግባርካ፡ ስለቲ ሰናዩ ንየሆዋ ኸተወድሶ፡ ብዛዕባኡ እተሰምዓካ ሞሳ ድማ ንብጾትካ ኽትነግሮም ከም ዚድርኸካ ኣይትጠራጠር። (መዝ. 104:24፣ ግብ. 14:17) የሆዋ ብዛዕባኡ ምሕሳብካን ምዝራብካን ኣኽቢሩ ይርእዮ ድዩ፧ እቲ ኽቡር ዝዀነ ቓሉ እንታይ ከም ዚብል እስከ ንርአ። ብዛዕባ እዚ ጽንኩር ዳሕሮት መዓልትታት እዚ ኸምዚ ዚብል ተስፋ ተዋሂቡና ኣሎ፦ “ሽዑ እቶም ንእግዚኣብሄር ዚፈርሁ ንሓድሕዶም ተዛራረቡ፡ እግዚኣብሄር ከኣ ጽን በለ ሰምዔውን። ነቶም ንእግዚኣብሄር ዚፈርሁን ንስሙ ኸኣ ዚሐስቡን ዚኸውን መጽሓፍ መዘከርታ ኣብ ቅድሚኡ ተጻሕፈ።”—ሚል. 3:16።
9. (ሀ) ጳውሎስ ንጢሞቴዎስ ብዛዕባ እንታይ ኬስተንትን እዩ ነጊርዎ፧ (ለ) ንኣገልግሎትና ኽንዳሎ ኸለና፡ ምኽሪ ጳውሎስ ኣብ ግብሪ ኸነውዕሎ እንኽእል ብኸመይ ኢና፧
9 ሃዋርያ ጳውሎስ ንጢሞቴዎስ፡ ብዛዕባ እቲ ቓሉን ኣካይዳኡን ትምህርቱን ኪህልዎ ዚኽእል ጽልዋ ‘ኣጸቢቑ ኺሓስብ’ ወይ ኬስተንትን ነጊርዎ ነይሩ። (1 ጢሞቴዎስ 4:12-16 ኣንብብ።) ንሕና እውን ከም ጢሞቴዎስ፡ ክንሓስበሉ እንኽእል ኣኺሉ ዚተርፍ መንፈሳዊ ንጥፈታት ኣሎና። ንኣብነት፡ መጽናዕቲ መጽሓፍ ቅዱስ ንምምራሕ ክንዳሎ ኸለና፡ ንምስትንታን ዚኸውን ግዜ ኽንምድብ ኣሎና። ንነፍሲ ወከፍ ተምሃራይ ኣብ ኣእምሮና ብምሓዝ፡ ነቲ ተምሃራይ ዕቤት ንምግባር ምእንቲ ኽንሕግዞ፡ ምሳሌታት ወይ ኣረኣእያኡ ንምፍላጥ ዚሕግዝ ሕቶታት ክንሓስብ ንኽእል ኢና። በዚ ኸምዚ እነጥፍኦ ግዜ ባህ ዜብል ኪኸውን ይኽእል እዩ፣ ከመይሲ፡ ብዛዕባ እዚ ኽንሓስብ ከለና እምነትና ትድልድል እያ፣ መጽናዕቲ መጽሓፍ ቅዱስና ውጽኢታውን ውዕዉዕን ብዝዀነ መገዲ ኽንመርሕ ከኣ ይሕግዘና እዩ። ናብ ወፍሪ ኣገልግሎት ንምኻድ ልብና ኸነዳሉ ኸለና እውን ከምኡ ኢና እንገብር። (እዝራ 7:10 ኣንብብ።) ካብ መጽሓፍ ግብሪ ሃዋርያት ሓንቲ ምዕራፍ ምስ እነንብብ፡ ንኣገልግሎት ዘሎና ቕንኣት ‘ኬጐሃህሮ’ እዩ። ብዛዕባ እቲ ኣብታ መዓልቲ እቲኣ ኽንጥቀመሉ ዝሓሰብና ጥቕስታትን ከነበርክቶ ዝመደብናዮ ጽሑፋትን ምስትንታን ድማ፡ ነቲ ናይ ምግልጋል መሰልና ብዚግባእ ክንፍጽሞ ይሕግዘና እዩ። (2 ጢሞ. 1:6) ብዛዕባ እቶም ኣብ ክልና እንረኽቦም ሰባትን ብዛዕባ እቲ ዜገድሶም ነገራትን ንሕሰብ። ከምዚ ዓይነት ምድላው ምስ እንገብር፡ ካብ ቃል ኣምላኽ፡ “ብመርኣያ መንፈስን ሓይልን” ውጽኢታዊ ብዝዀነ መገዲ ንኽንምስክር ኪድርኸና እዩ።—1 ቈረ. 2:4።
10. ብዛዕባ መንፈሳዊ ነገራት ከነስተንትን እንታይ ተወሳኺ ኣጋጣሚታት ኣሎና፧
10 ህዝባዊ መደረ ኪቐርብ ከሎን ኣብ ዓበይቲ ኣኼባታትን መዘኻኸሪ ትጽሕፍ ዲኻ፧ ነቲ ኻብ ቃል ኣምላኽን ካብ ውድቡን እተመሃርካዮ ነገራት ክትሓስብ ከለኻ፡ ነዚ መዘኻኸሪታት እዚ ደጊምካ ምርኣይ፡ ንምስትንታን ጽቡቕ ኣጋጣሚ ኪኸፍተልካ እዩ። እቲ ኣብ ወወርሒ ዚወጽእ ሕታማት መጽሔት ግምቢ ዘብዐኛን ንቕሑ!ን፡ ኣብ ቀረባ እዋን ኣብ ኣኼባ ዞባ ዝወጸ ሓደሽቲ ጽሑፋት እውን ከነንብቦን ከነስተንትነሉን እንኽእል ሓድሽ ሓበሬታ ይህበና እዩ። መጽሓፍ ዓመት ከተንብብ ከለኻ ድማ፡ ሓደ ተመክሮ ምስ ኣንበብካ ናብ ካልእ ቅድሚ ምሕላፍካ ደው ምባል ጠቓሚ እዩ። ከምኡ ምግባርካ፡ ብዛዕባ እቲ ዘንበብካዮ ኸተስተንትንን እቲ ተመክሮ ንልብኻ ኺትንክፎን ኪሕግዘካ እዩ። ነቲ ቐንዲ ሓሳባት ከተስምረሉ ወይ ኣብቲ ሕድጋት መዘኻኸሪ ኽትጽሕፍ ትኽእል ኢኻ፣ እዚ ኸኣ፡ ተመላሊስካ ምብጻሕን ጕስነትን ንምግባር ወይ መደረ ንምሃብ ክትዳሎ ኸለኻ ኺጠቕመካ ይኽእል እዩ። ልዕሊ ዅሉ ድማ፡ ኣብ መጽሓፍ ቅዱስ እተመስረተ ጽሑፋት ከተንብብ ከለኻ ደው እናበልካ ተስተንትን እንተ ዄንካ፡ ነቲ እተንብቦ ነገር ከተስተውዕሎን ስለቲ እትመሃሮ ዘለኻ ነገራት ንየሆዋ ብጸሎት ከተመስግኖን ኣጋጣሚ ይህበካ እዩ።
በብመዓልቱ ብዛዕባ ቓል ኣምላኽ ኣስተንትን
11. ብቐንዱ እነስተንትነሉ ነገር እንታይ እዩ፧ ስለምንታይከ፧ (እግረ ጽሑፍ ርአ።)
11 ብርግጽ፡ ብዛዕባ እቲ ብድራኸ መንፈስ እተጻሕፈ ቓል ኣምላኽ ኢና ብቐንዱ ኸነስተንትን እንደሊ። መጽሓፍ ቅዱስ ከይተንብብ ከም እተኸልከልካ ጌርካ እሞ ሕሰብ። * ብዛዕባ እቲ ኣብ ኣእምሮኻ ዘስፈርካዮ እትፈትዎ ጥቕስታትን ቃላት መዝሙራት መንግስቲ ኣምላኽን ካልእ ነገራትን ከተስተንትን ትኽእል ኢኻ። (ግብ. 16:25) መንፈስ ኣምላኽ ከኣ ነቲ እተምሃርካዮ ጽቡቕ ነገራት ኬዘኻኽረካ ይኽእል እዩ።—ዮሃ. 14:26።
12. መጽሓፍ ቅዱስ እነንብበሉ ልማድና ኸመይ እንተ ዀይኑ እዩ ጠቓሚ ኪኸውን ዚኽእል፧
12 ነቲ ኣብ ቤት ትምህርቲ ቲኦክራስያዊ ኣገልግሎት ዚውሰድ ሰሙናዊ ንባብ መጽሓፍ ቅዱስ ምእንቲ ኸተንብብን ከተስተንትንን፡ ኣብ ሰሙን እተወሰነ መዓልቲ ኽትምድብ ትኽእል ኢኻ። ብዛዕባ እቲ የሱስ ዝበሎን ዝገበሮን ነገር እተስተንትነሉ መዓልቲ እውን ክትምድብ ትኽእል ኢኻ። እቲ ብዛዕባ ህይወትን ኣገልግሎትን የሱስ ዚገልጽ ጸብጻባት ዝሓዘ ወንጌላት፡ ገለ ኻብቲ ኣብ መጽሓፍ ቅዱስ ዚርከብ ፍሉጥ መጻሕፍቲ ምዃኑ ኸም እትሰማምዓሉ ዜጠራጥር ኣይኰነን። (ሮሜ 10:17፣ እብ. 12:2፣ 1 ጴጥ. 2:21) ህዝቢ ኣምላኽ፡ ነቲ የሱስ ኣብ ምድሪ ዘሕለፎ ተመክሮታትን ግዜን ብመስርዕ ፍጻመታት ዘስፈረ ጽሑፍ ረኺቦም እዮም። ብፍላይ ነቲ ኣብ ሓድሕድ ምዕራፍ እተመዝገበ ናይ ወንጌል ጸብጻባት ተጠንቂቕና ነንብቦን ነስተንትነሉን እንተ ዄንና፡ በዚ ጽሑፍ እዚ ብዙሕ ክንጥቀም ኢና።—ዮሃ. 14:6።
ምስትንታን ኣገዳሲ ዝዀነ ስለምንታይ እዩ፧
13, 14. ብዛዕባ መንፈሳዊ ነገራት ብቐጻሊ ኸነስተንትን ዘሎና ስለምንታይ ኢና፧ እዚኸ እንታይ ክንገብር እዩ ዚድርኸና፧
13 ሓደ ሰብ ብዛዕባ መንፈሳዊ ነገራት ዜስተንትን እንተ ዀይኑ፡ ክርስትያናዊ ዕቤት ንምግባር ኪሕግዞ ይኽእል እዩ። (እብ. 5:14፣ 6:1) ብዛዕባ የሆዋን የሱስን ንምሕሳብ ሒደት ግዜ ጥራይ ዚምድብ ሰብ፡ ድልድልቲ እምነት ክትህልዎ ኣይትኽእልን እያ። ከምዚ ዝኣመሰለ ሰብ፡ ካብ ሓቂ ኺውሰድ ወይ ኪርሕቕ ይኽእል እዩ። (እብ. 2:1፣ 3:12) ንቓል ኣምላኽ “ብቕኑዕን ብጽቡቕን ልቢ” እንተ ዘይሰሚዕናዮ፡ ወይ እንተ ዘይተቐቢልናዮ፡ ‘ክንዓቝሮ’ ኸም ዘይንኽእል፡ የሱስ ኣጠንቂቑና እዩ። የግዳስ፡ ብቐሊሉ ‘ብናይ እዚ ህይወት እዚ ጭንቀትን ሃብትን ተድላን ስለ እንውሰድ፡ ሓንቲ እኳ ዘይንፈሪ’ ኽንከውን ንኽእል ኢና።—ሉቃ. 8:14, 15።
14 እምበኣር፡ ወትሩ ብዛዕባ ቓል ኣምላኽ ንሕሰብ። ከምኡ ምግባርና፡ ነቲ ኣብ መጽሓፍ ቅዱስ ተገሊጹ ዘሎ ኽብርን ባህርያትን የሆዋ ንምንጽብራቕ ኪድርኸና እዩ። (2 ቈረ. 3:18) ካብዚ ዚሓይሽ እሞ እንታይ ኣሎ፧ ብፍልጠት ኣምላኽ ክንዓቢ ምኽኣልናን ክብሩ ኸነንጸባርቕ እተፈቕደልና ምዃኑን ፍሉይ መሰል እዩ፣ እዚ ኸኣ መወዳእታ የብሉን፣ ከመይሲ፡ ነቲ ፈቃር ሰማያዊ ኣቦና ብኸመይ ከም እንመስሎ ብቐጻሊ ኽንመሃር ኢና።—መክ. 3:11።
15, 16. (ሀ) ብዛዕባ መንፈሳዊ ነገራት ምሕሳብና ብብሕቲ ዚጠቕመና ብኸመይ እዩ፧ (ለ) ሓድሓደ እዋን፡ ምስትንታን ኣጸጋሚ ዚኸውን ስለምንታይ እዩ፧ ኣዘውቲርና ኸነስተንትን ዘሎናኸ ስለምንታይ ኢና፧
15 ብዛዕባ መንፈሳዊ ነገራት ብቐጻሊ ምስ እንሓስብ፡ ወትሩ ንሓቂ ቕንኣት ኪህልወና እዩ። በዚ ኸምዚ ድማ፡ ንኣሕዋትናን ነቶም ኣብ ኣገልግሎት እንረኽቦም ተገዳስነት ዘለዎም ሰባትን ምንጪ ዕረፍቲ ኽንኰኖም ኢና። ብዛዕባ እቲ ዝዓበየ ውህበት ኣምላኽ ዝዀነ መስዋእታዊ በጃ የሱስ ኣዕሚቝና ምስትንታንና፡ ነቲ ምስቲ ቕዱስ ኣቦና ዝዀነ የሆዋ ዘሎና ናይ ቀረባ ርክብ ኣኽቢርና ኽንርእዮ ኺሕግዘና እዩ። (ሮሜ 3:24፣ ያእ. 4:8) ብክርስትያናዊ ገለልትነቱ ሰለስተ ዓመት እተኣስረ ማርክ ዚብሃል ደቡብ ኣፍሪቃዊ ኸምዚ በለ፦ “ምስትንታን መሳጢ እዩ። ብዛዕባ መንፈሳዊ ነገራት ዝያዳ ብዘስተንተንና መጠን፡ ብዛዕባ የሆዋ ኣምላኽ ዝያዳ ሓድሽ ነገራት ንረክብ ኢና። ሓድሓደ እዋን፡ ተስፋ ክቘርጽ ከለኹ ወይ ብዛዕባ መጻኢ ኽጭነቕ ከለኹ፡ መጽሓፍ ቅዱስ ኣልዒለ ብዛዕባ ሓደ ጥቕሲ መጽሓፍ ቅዱስ አስተንትን እየ። ብሓቂ ኸም ዜህድኣኒ ዀይኑ እዩ ዚስምዓኒ።”
16 ሓቂ እዩ፡ ኣብዛ ሎሚ ዘላ ዓለም ብዙሕ መስገሊታት ስለ ዜጋጥመና፡ ብዛዕባ መንፈሳዊ ነገራት ምስትንታን ኣዝዩ ኣጸጋሚ ኪኸውን ይኽእል እዩ። ፓትሪክ ዝስሙ ኻልእ እሙን ኣፍሪቃዊ ሓው ከምዚ በለ፦ “ኣእምሮይ ከምቲ ኺፈላለ ዘለዎ ብዙሕ ዜድልን ዘየድልን ሓበሬታት ዝመልአ ሳጹን ጶስጣ እዩ። ነቲ ኣብ ኣእምሮይ ዘሎ ነገራት ክፍትሽ ከለኹ፡ ብዙሕ ሳዕ ‘ዜጕሂ’ ነገራት እረክብ እየ፣ ኣእምሮይ ከይተረበሸ ቕድሚ ምስትንታነይ ከኣ፡ ብዛዕባኡ ናብ የሆዋ እጽሊ እየ። ብዛዕባ መንፈሳዊ ነገራት ቅድሚ ምስትንታነይ፡ ግዜ ወሲደ ነዚ ኽሓስብ እኳ እንተ ኣሎኒ፡ ናብ የሆዋ ዝቐረብኩ ዀይኑ እዩ ዚስምዓኒ። እዚ ኸኣ፡ ሓቂ ዝያዳ ንኺርድኣኒ ኣእምሮይ ከፊቱለይ እዩ።” (መዝ. 94:19) እወ፡ ኵሎም እቶም “ቅዱሳት ጽሑፋት መዓልቲ መዓልቲ እናመርመሩ” ብዛዕባ እቲ እተመሃርዎ ዜስተንትኑ፡ ዜደንቕ ጥቕምታት ይረኽቡ እዮም።—ግብ. 17:11።
ብኸመይ ግዜ ኽትረክብ ትኽእል፧
17. ንምስትንታን ዚኸውን ግዜ ብኸመይ ክትረክብ ትኽእል፧
17 ገሊኦም ንግሆ ተንሲኦም የንብቡን የስተንትኑን ይጽልዩን እዮም። ገሊኦም ከኣ፡ ኣብ ናይ ምሳሕ ዕረፍቶም ከምኡ ይገብሩ እዮም። ኣጋ ምሸት ወይ ቅድሚ ምድቃስካ እውን ከምኡ ኽትገብር ትኽእል ኢኻ። ገሊኦም ድማ ንግሆን ቅድሚ ምድቃሶምን መጽሓፍ ቅዱስ ምንባብ ባህ ይብሎም እዩ። በዚ ኸምዚ ኸኣ፡ “መዓልትን ለይትን” ወይ ኣዘውቲሮም የንብብዎ እዮም። (እያ. 1:8) ስለዚ፡ በብመዓልቱ ብዛዕባ ቓል ኣምላኽ ምእንቲ ኸነስተንትን፡ ካብቲ ብዙሕ ኣገዳሲ ዘይኰነ ነገራት ግዜ ኽንዕድግ ኣገዳሲ እዩ።—ኤፌ. 5:15, 16።
18. መጽሓፍ ቅዱስ ብዛዕባ ኵሎም እቶም በብመዓልቱ ብዛዕባ ቓል ኣምላኽ ዜስተንትኑን ነቲ እተማህርዎ ኣብ ግብሪ ኼውዕልዎ ዚጽዕሩን እንታይ ይብል፧
18 ቃል ኣምላኽ፡ ኵሎም እቶም ብዛዕባኡ ዜስተንትኑን ነቲ እተማህርዎ ኣብ ግብሪ ኼውዕልዎ ዚጽዕሩን ከም ዚባረኹ ተስፋ ይህብ እዩ። (መዝሙር 1:1-3 ኣንብብ።) የሱስ፡ ‘እቶም ቃል ኣምላኽ ዚሰምዑን ዚሕልዉን ሕጉሳት እዮም!’ ኢሉ እዩ። (ሉቃ. 11:28) ልዕሊ ዅሉ ድማ፡ ብዛዕባ መንፈሳዊ ነገራት በብመዓልቱ ምስትንታን ንፈጣሪ እቲ ዜደንቕ ኣእምሮና ኽብሪ የምጽኣሉ እዩ፣ ንሱ ኸኣ፡ ሕጂ ሓጐስ፡ ኣብታ ጽድቂ ዝሰፈና ሓዳስ ዓለም ድማ ናይ ዘለኣለም ህይወት ኪህበና እዩ።—ያእ. 1:25፣ ራእ. 1:3።
^ ሕ.ጽ. 11 “ብመንፈሳዊ መዳይ ድልዱላት ንምዃን ዝገበርናዮ ቓልሲ” ዘርእስታ ኣብ ናይ 1 ታሕሳስ 2006 ግምቢ ዘብዐኛ ዝወጸት ዓንቀጽ ርአ።


c: text/html

text:
ምዕራፍ 19
ንሓንቲ ሳምራዊት ሰበይቲ መሃራ
የሱስ ንሓንቲ ሳምራዊት ሰበይትን ንኻልኦትን መሃረ
ኣምላኽ ዚቕበሎ ኣምልኾ
የሱስን ደቀ መዛሙርቱን ካብ ይሁዳ ናብ ገሊላ ኪኸዱ ኸለዉ፡ ብኣውራጃ ሰማርያ ኣቢሎም ሓለፉ። በቲ ጕዕዞ ደኺሞም ስለ ዝነበሩ፡ ዳርጋ ፍርቂ መዓልቲ ኣቢሉ ኪኸውን ከሎ ኣብ ሓደ ጥቓ ከተማ ሲካር እትርከብ ዒላ ኣዕረፉ። እታ ዒላ እቲኣ፡ ያእቆብ ቅድሚ ሓያሎ ዘመናት ዝዀዓታ ወይ ከፊሉ ዘዅዓታ እያ ነይራ። ክሳዕ ሎሚ ኸኣ ኣብ ጥቓ ዘመናዊት ከተማ ናብሎስ ኣላ።
የሱስ ኣብ ጥቓ እታ ዒላ ኼዕርፍ ከሎ፡ ደቀ መዛሙርቱ ዚብላዕ ኪዕድጉ ናብ ከተማ ኣተዉ። ሽዑ፡ ሓንቲ ሳምራዊት ሰበይቲ ማይ ክትቀድሕ ምስ መጸት፡ የሱስ፡ “ኣስትይኒ” በላ።—ዮሃንስ 4:7።
ኣይሁድን ሳምራውያንን ሱር ዝሰደደ ጽልኢ ስለ ዝነበሮም፡ ብሓፈሻኡ ኣይቀራረቡን እዮም ነይሮም። ስለዚ፡ እታ ሰበይቲ ብምግራም፡ “ንስኻ ኣይሁዳዊ ኽነስኻስ፡ ካባይ ካብ ሳምራዊት ሰበይቲ ደኣ ኸመይ ኢልካ ኽትሰቲ ትልምን ኣለኻ፧” ኢላ ሓተተቶ። የሱስ ድማ፡ “ናጻ ውህበት ኣምላኽን እቲ ‘ኣስትይኒ’ ዚብለኪ ዘሎ መን ምዃኑን እንተ ትፈልጥስ፡ ንስኺ ምለመንክዮ ኔርኪ፡ ንሱ ኸኣ ማይ ህይወት ምሃበኪ ነይሩ” ኢሉ መለሰላ። ንሳ ኸኣ፡ “ጐይታይ፡ መገለል የብልካን፡ እዛ ዒላ ኸኣ ዓማቝ እያ። እቲ ማይ ህይወት ደኣ ኻበይ ኢኻ እትረኽቦ፧ ንስኻዶ ኻብቲ ነዛ ዒላ እዚኣ ዝሃበና፡ ንሱ እውን ምስ ደቁን ማሉን ካብኣ ዝሰተየ ኣቦና ያእቆብ ትዓቢ ኢኻ፧” በለቶ።—ዮሃንስ 4:9-12።
የሱስ ድማ፡ “ካብዚ ማይ እዚ ዚሰቲ ዅሉ መሊሱ ኺጸምእ እዩ። ካብቲ ኣነ ዝህቦ ማይ ዚሰቲ ዘበለ ግና፡ እቲ ኣነ ዝህቦ ማይ ደኣ ኣብኡ ናይ ዘለኣለም ህይወት ዚፍልፍል ዓይኒ ማይ ይኸውን እምበር፡ ከቶ ኣይኪጸምእን እዩ” በላ። (ዮሃንስ 4:13, 14) እወ፡ የሱስ ደኺሙ እኳ እንተ ነበረ፡ ነታ ሳምራዊት ህይወት ዚህብ ቃላት ሓቂ ኼካፍላ ግና ፍቓደኛ እዩ ነይሩ።
ሽዑ፡ እታ ሰበይቲ፡ “ጐይታይ፡ ከይጸምእ እሞ፡ ክቐድሕ ኢለ ናብዚ ኸይመላለስሲ፡ ነዚ ማይ እዚ ሃበኒ” በለቶ። ድሕርዚ፡ የሱስ ኣርእስቲ ዝቐየረ መሰለ፡ ነታ ሰበይቲ እውን፡ “ኪዲ፡ ሰብኣይኪ ጸዊዕኪ ናብዚ ንዒ” በላ። ንሳ ድማ፡ “ሰብኣይ የብለይን” ኢላ መለሰትሉ። እቲ ድሕርዚ የሱስ እተዛረቦ ምስ ሰምዐት ግና፡ ክሳዕ ክንደይ ከም ዚፈልጥ ኣሰምቢድዋ ኪኸውን ኣለዎ፣ ከመይሲ፡ ኣስዕብ ኣቢሉ፡ “‘ሰብኣይ የብለይን’ ብምባልክስ፡ ቅኑዕ ተዛሪብኪ። ሓሙሽተ ሰብኡትሲ ነይሮምኺ እዮም፣ እዚ ሕጂ ምሳኺ ዘሎ እውን ሰብኣይኪ ኣይኰነን” እዩ ኢልዋ።—ዮሃንስ 4:15-18።
እቲ ዘረባ ሒዝዎ ዝነበረ ትርጉም ንዓኣ ንጹር ብምንባሩ፡ “ጐይታይ፡ ንስኻ ነብዪ ምዃንካ እርኢ ኣለኹ” በለቶ። ድሕርዚ፡ ኣብ መንፈሳዊ ነገራት ተገዳስነት ከም ዘለዋ ገለጸት። ከመይ ገይራ እያ እዚ ዝገለጸት፧ ቀጺላ፡ “ኣቦታትና [ሳምራውያን] ኣብዚ ኸረን እዚ [ኣብቲ ኣብ ጥቓኦም ዝነበረ ኸረን ጌሪዚም] እዮም ኣምሊኾም፣ ንስኻትኩም [ኣይሁድ] ግና፡ ‘እታ ኺምለኸላ ዚግባእ ቦታ የሩሳሌም እያ’ ኢኹም እትብሉ” በለቶ።—ዮሃንስ 4:19, 20።
የሱስ ግና፡ ቦታ ኣምልኾ ኣገዳሲ ኸም ዘይኰነ ገለጸላ። “ኣብዚ ኸረን እዚ ወይስ ኣብ የሩሳሌም ንኣቦ ዘይተምልኹላ ሰዓት ከም እትመጽእ፡ እመንኒ” በላ። ኣስዕብ ኣቢሉ ድማ፡ “ናይ ሓቂ ኣምለኽቲ ንኣቦ ብመንፈስን ብሓቅን ዜምልኹላ ሰዓት ትመጽእ ኣላ፡ ንሳ ኸኣ ሕጂ እያ፣ ኣቦስ ከምዚ ዝበሉ ኣምለኽቲ እዩ ዚደሊ ዘሎ” በላ።—ዮሃንስ 4:21, 23, 24።
እቲ ኣቦ ኻብ ናይ ሓቂ ኣምለኽቲ ዚደልዮ፡ ኣበይ ከም ዜምልኽዎ ዘይኰነስ፡ ብኸመይ ከም ዜምልኽዎ እዩ። እታ ሰበይቲ በዚ ተገረመት። “ክርስቶስ ዚብሃል መሲሕ ከም ዚመጽእ እፈልጥ እየ። ንሱ ምስ መጸ፡ ኵሉ ኺገልጸልና እዩ” በለቶ።—ዮሃንስ 4:25።
ሽዑ፡ የሱስ፡ “ኣነ ዝዛረበኪ ዘለኹ፡ ንሱ እየ” ኢሉ ኣገዳሲ ሓቂ ገለጸ። (ዮሃንስ 4:26) ሕስብ እሞ ኣብሎ! የሱስ ነታ ፍርቂ መዓልቲ ማይ እትቐድሕ ሰበይቲ እዩ ብዜገርም መገዲ ሞገሱ ዘርኣያ። ነቲ ንዋላ ሓደ ብግህዶ ነጊርዎ ዘይፈልጥ መንነቱ፡ ማለት መሲሕ ምዃኑ ብቐጥታ ነገራ።
ብዙሓት ሳምራውያን ኣመኑ
ደቀ መዛሙርቲ የሱስ ካብ ሲካር ምግቢ ሒዞም ተመልሱ። ንየሱስ ከኣ ኣብታ ዝገደፍዎ ዒላ ያእቆብ ምስ ሓንቲ ሳምራዊት ሰበይቲ ኺዛራረብ ረኸብዎ። እቶም ደቀ መዛሙርቲ ምስ መጹ፡ ንሳ ዕትሮኣ ሓዲጋ ናብ ከተማ ከደት።
እታ ሰበይቲ ናብ ሲካር ምስ ኣተወት፡ ነቲ የሱስ ዝነገራ ነገር ንሰባት ነገረቶም። ብምትእምማን ድማ፡ “ዝገበርክዎ ዅሉ ዝነገረኒ ሰብ ንዑ ርኣይዎ” በለቶም። ድሕሪኡ፡ ንምፍላጥ ዘለዎም ድሌት ንምልዕዓል ኢላ፡ “እንድዒ፡ ክርስቶስ ደዀን ይኸውን፧” በለቶም። (ዮሃንስ 4:29) እዛ ሕቶ እዚኣ ኻብ ዘመን ሙሴ ኣትሒዛ ኣዝያ ኣገዳሲት እያ ነይራ። (ዘዳግም 18:18) እቶም ሰባት ድማ ባዕላቶም ንየሱስ ኪርእይዎ ኻብታ ኸተማ ወጹ።
እዚ ኪኸውን ከሎ፡ እቶም ደቀ መዛሙርቲ ንየሱስ፡ ካብቲ ዘምጽእዎ ምግቢ ኺበልዕ ለመንዎ። ንሱ ግና፡ “ኣነስ ንስኻትኩም ዘይትፈልጥዎ ዝበልዖ ብልዒ ኣሎኒ” በሎም። እቶም ደቀ መዛሙርቲ ኸኣ ንሓድሕዶም፡ “ዚብላዕ ዘምጸኣሉ ደዀን ኣልዩ፧” ተባሃሃሉ። የሱስ ድማ፡ “ብልዐይሲ ፍቓድ እቲ ዝለኣኸኒ ኽገብር፡ ዕዮኡ እውን ክፍጽም እዩ” ብምባል ንዅሎም ሰዓብቱ ኣገዳሲ ትርጉም ብዘለዎ ቓላት ገለጸሎም።—ዮሃንስ 4:32-34።
እቲ የሱስ እተዛረበሉ ዕዮ፡ እቲ ገና ኣርባዕተ ወርሒ ተሪፍዎ ዝነበረ ዕዮ ዓጺድ ኣይኰነን ነይሩ። የግዳስ፡ ብዛዕባ እቲ መንፈሳዊ ዓጺድ እዩ ዚዛረብ ነይሩ፣ ብዛዕባ እዚ ድማ ኸምዚ ዚስዕብ ኢሉ ገለጸ፦ “ኣዒንትኹም ኣልዒልኩም፡ ግራውቲ ንዓጺድ ከም ዝጻዕደወ ርኣዩ። እቲ ዘራእን እቲ ዓጻድን ብሓንሳእ ምእንቲ ኺሕጐሱ፡ ድሮ እቲ ዓጻዲ ውዕለቱ ይቕበልን ንናይ ዘለኣለም ህይወት ፍረ ይእክብን ኣሎ።”—ዮሃንስ 4:35, 36።
የሱስ ምስታ ሳምራዊት ሰበይቲ ዝገበሮ ዝርርብ ዓብዪ ፍረ ኸም ዜፍሪ ኺርኢ ይኽእል ነይሩ እዩ። ስለቲ ንሳ “ዝገበርክዎ ዅሉ ነጊሩኒ” ኢላ ዝመስከረቶ ቓል፡ ብዙሓት ካብ ሲካር ብእኡ ኣመኑ። (ዮሃንስ 4:39) ስለዚ፡ ካብ ሲካር ናብታ ዒላ ምስ ከዱ፡ ንየሱስ ምሳታቶም ቀንዩ ኼዛራርቦም ለመንዎ። የሱስ ነቲ ዕድመኦም ተቐቢሉ ኣብኡ ኽልተ መዓልቲ ገበረ።
እቶም ሳምራውያን ንየሱስ ምስ ሰምዕዎ፡ ብዙሓት ተወሰኽቲ ኣመኑ። ነታ ሰበይቲ እውን፡ “ደጊምሲ ባዕላትና ደኣ ንሱ ብሓቂ መድሓን ዓለም ምዃኑ ሰሚዕናን ፈሊጥናን እምበር፡ ብዘረባኺ ጥራይ ኣይኰንናን እንኣምን ዘለና” በልዋ። (ዮሃንስ 4:42) ንሕና እውን፡ ሰባት ብዛዕባ ክርስቶስ ዝያዳ ኺምርምሩ ድሌቶም ብምልዕዓል ከመይ ጌርና ክንምስክር ከም እንኽእል፡ እታ ሳምራዊት ሰበይቲ ጽቡቕ ኣብነት እያ ገዲፋትልና።
እዋኑ ኣርባዕተ ወርሒ ቕድሚ ቐውዒ፡ ማለት ኣርባዕተ ወርሒ ቕድሚ እቲ ኣብ መጋቢት ወይ ሚያዝያ ዚግበር ዓጺድ ስገም ከም ዝነበረ ዘክር። ስለዚ፡ የሱስ ነቲ ኣብ ላዕሊ ዘሎ ኺብል ከሎ፡ ኣብ ከባቢ ሕዳር ወይ ታሕሳስ እዩ ነይሩ። እዚ ድማ ድሕሪ እቲ ብ30 ድ.ክ. ዝወዓለ ፋስጋ፡ የሱስን ደቀ መዛሙርቱን ኣብ ይሁዳ እናኣጥመቑን እናመሃሩን ሸሞንተ ወርሒ ዚኸውን ኣብ ይሁዳ ኣሕሊፎም ማለት እዩ። ካብኡ ናብ ዓዶም ናብ ገሊላ ገጾም ከዱ። ኣብኡ እንታይ ኰን እዩ ጸኒሕዎም፧
ብዝያዳ ፍለጥ
ንናይ ሓቂ ኣምልኾ ብኸመይ ከተለልዮ ትኽእል፧
ሓንቲ ናይ ሓቂ ሃይማኖት ጥራይ ድያ ዘላ፧ መለለዪ ናይ ሓቂ ኣምልኾ ዝዀነ ሓሙሽተ ነገራት ርአ።

robotstxt: allowed

filter: keep


text:
ሃገራትን ህዝብታትን
ናብ ኢጣልያ እተገብረ ምብጻሕ
ኢጣልያ፡ ካብ ነዊሕ ገምገም ባሕሪ ኽሳዕ እቲ ሓባጥ ጐባጥ ዝዀነ ሰንሰለት ኣኽራን፡ ካብቲ ኣብ ደቡብ ዘሎ ኣዝዩ ምዉቕ ኵነታት ኣየር ክሳዕ እቲ ኣብ ሰሜን ዘሎ ኣብ ኣዕጽምቲ ዚኣቱ ቝሪ እተጠቓልል ሃገር እያ። እሳተ ጐመራ ዚበዝሓ ሃገር እኳ እንተ ዀነት፡ ብዘይካ ደሴት ስትሮምቦሊን ከረን ኢትናን፡ ንጡፍ እሳተ ጐመራ ሒደት እዩ።
ኢጣልያ ሓንቲ ኻብተን ብዙሓት ተቐማጦ ዘለወን ሃገራት ኤውሮጳ እያ። ኣዕራብን ቢዛንትዩማውያንን ግሪኻውያንን ደቂ ኖርማንዲን ፊንቄኣውያንን ዚርከብዎም ብዙሓት ህዝቢ ብእኣ ሓሊፎም እዮም።
ኢጣልያ ብታሪኽን ብስነ ጥበብን ሃብታም እያ። ኣብ ብዙሓት ከተማታት ኢጣልያ፡ ፍርስራስ እቲ ብጥንታውያን ግሪኻውያንን ሮማውያንን እተሰርሐ ፍልይ ዝበለ ህንጻታትን ብግዜ ተሃድሶ ዝነበረ ስራሓት ስነ ህንጻን ይርአ እዩ። ብዘይካዚ፡ ንኸም እኒ በርኒኒን ሚካኤልኣንጀሎን ራፋኤልን ዜዘክረካ ቕብኣታትን ሓወልትታት እምነ በረድን ማይ ጃሕጃሕን ኣሎ።
ቀንዲ ኽፋል መዓልታዊ ንጥፈታት ኢጣልያውያን፡ ምግቢ እዩ፣ ምስ ምግቢ ዚተሓሓዝ ብዙሕ ልማዳት ድማ ኣለዎም። ቀንዲ ምግቦም ፓስታ ዀይኑ፡ ድሕሪኡ ስጋ ወይ ዓሳ ምስ ኣትክልቲ ገይሮም ይበልዑ። ዘይቲ ኣውሊዕ ብብዝሒ ስለ ዚፈሪ፡ ኣዘውቲሮም ይጥቀሙሉ እዮም። ፒሳን ሪሶቶ ዚብሃል ምግብን እውን ኣዝዩ ህቡብ ምግቢ ኢጣልያውያን እዩ።
ኢጣልያውያን ፍሽሑዋትን ተቐበልቲ ጋሻን ወኻዕታ ዚፈትዉን እዮም። ምስ ካልኦት ምዕላል ስለ ዚፈትዉ፡ ኣብ ኣደባባያት ኬዕልሉ ወይ ከኣ ብእግሮም እናኸዱ ወጃዕ ኪብሉ ምርኣይ እተለምደ እዩ።
መብዛሕትኦም ተቐማጦ ኢጣልያ፡ ሰዓብቲ ናይ ሮማ ካቶሊክ ከም ዝዀኑ እኳ እንተ ተዛረቡ፡ ኣዘውቲሮም ናብ ቤተ ክርስትያን ዚኸዱ ግና ሒደት እዮም። ኣብ ቀረባ ዓመታት፡ እታ ቤተ ክርስትያን ኣብቲ ህዝቢ ዘለዋ ተሰማዕነት ኣመና ደኺሙ እዩ፣ እቶም ሰዓብቲ ድማ ነቲ ንነዊሕ እዋን ዚስዓብ ዝነበረ ምስ ምንጻል ጥንስን ፍትሕን ዚተሓሓዝ ሕግታት ዕሽሽ ይብልዎ ኣለዉ።
ቍጽሪ እቶም ኣብ ኢጣልያ ዘለዉ ናይ የሆዋ መሰኻኽር ይውስኽ እዩ ዘሎ። መጽሓፍ ቅዱስ ብምምሃርን በቲ ኣብኡ ዚርከብ ስርዓታት ኪነብሩ ብምጽዓርን እዮም ዚፍለጡ። ኣብ ምልእቲ ሃገር፡ ልዕሊ 3,000 ጉባኤታት ናይ የሆዋ መሰኻኽር ኣለዋ፣ መብዛሕትአን ድማ ነቶም ጥልያንኛ ዘይዛረቡ ሰባት ብዛዕባ ብስራት መንግስቲ ኣምላኽ ኪነግራኦም እየን ዚጽዕራ። ኣብ ዝሓለፈ ዓሰርተ ዓመት፡ ቍጽሪ እቶም ኣብ ኢጣልያ ዘለዉ ስደተኛታት ብሰለስተ ዕጽፊ ስለ ዝወሰኸ፡ ብቛንቋታት ወጻኢ ዚውሃብ ትምህርቲ መጽሓፍ ቅዱስ ኣገዳሲ እዩ።
ትፈልጥዶ፧
ቫቲካን ኣብ ሮማ እትርከብ ከተማ እኳ እንተ ዀነት፡ ካብ 1929 ንነጀው ርእሳ ዝኸኣለት ናጻ ሃገር ኰይና እያ፣ ስለዚ፡ ዜጋታት ኢጣልያ ንኸተማ ቫቲካን ከም ወጻኢ ሃገር ገይሮም እዮም ዚርእይዋ


text:
ምዕራፍ 17
“በታ ኻብ ኵሉ እተቐደሰት እምነትኩም ንርእስኹም እናሀነጽኩም”
“በታ ኻብ ኵሉ እተቐደሰት እምነትኩም ንርእስኹም እናሀነጽኩም: . . . ንርእስኹም ብፍቕሪ ኣምላኽ ሐልውዋ።”—ይሁዳ 20, 21
1, 2. ኣብ ምንታይ ፕሮጀክት ህንጸት ኢኻ ትሳተፍ ዘለኻ፧ ጽፈት ኣሰራርሓኻ ኣዝዩ ኣገዳሲ ዝዀነኸ ስለምንታይ እዩ፧
ኣብ ሓደ ፕሮጀክት ህንጸት ብትግሃት ትሃንጽ ኣለኻ። እቲ ህንጸት ኪካየድ ካብ ዚጅምር እተወሰነ ግዜ ሓሊፉ እዩ: ኣብ መጻኢ እውን ኪቕጽል እዩ። ክሳዕ ሕጂ እቲ ዕዮ በዳሂ እኳ እንተ ዀነ: ዕግበት ግን የምጽኣልካ ኣሎ። ጽፈት ኣሰራርሓኻ ንህይወትካን ንመጻኢኻን ስለ ዚጸልዎ: ዝመጸ እኳ እንተ መጸ: ከይትሕለል ወይ ከይትህከ ቘሪጽካ ኢኻ ዘለኻ። ስለምንታይ፧ ምኽንያቱ እቲ ዚህነጽ ዘሎ ህንጻ: ንስኻ ባዕልኻ ኢኻ!
2 ይሁዳ እቲ ወደ መዝሙር: ነቲ ንርእስና እንሃንጸሉ ዕዮ ኣጕሊሑ ኣሎ። ንክርስትያናት “ንርእስኹም ብፍቕሪ ኣምላኽ ሐልውዋ” ኢሉ ኺምሕጸኖም ከሎ: ከምኡ ንምግባር ዚሕግዝ ኣገዳሲ ረቛሒ: “በታ ኻብ ኵሉ እተቐደሰት እምነትኩም ንርእስኹም እናሀነጽኩም” ብምባል ገሊጹ ኣሎ። (ይሁዳ 20, 21) ገለ ኻብቲ ንርእስኻ እትሃንጸሉ: ማለት ኣብ ፍቕሪ ኣምላኽ ምእንቲ ኽትጸንዕ ንእምነትካ እተደልድለሉ መገድታት እንታይ እዩ፧ ንርእስኻ ብመንፈሳዊ መዳይ እትሃንጸሉ ሰለስተ መዳያት እስከ ነተኵረሉ።
ኣብ ጻድቕ ስርዓታት የሆዋ ንዘላትካ እምነት ምህናጽ ቀጽል
3-5. (ሀ) ሰይጣን ብዛዕባ ስርዓታት የሆዋ እንታይ ኣረኣእያ ንኽትሕዝ እዩ ኼስሕተካ ዚደሊ፧ (ለ) ብዛዕባ ስርዓታት ኣምላኽ እንታይ ኣረኣእያ ኺህልወና ኣለዎ፧ እዚኸ ኣብ ስምዒትና እንታይ ጽልዋ ኺህልዎ ኣለዎ፧ ብምሳሌ ኣረድእ።
3 ቅድም ቀዳድም: ኣብቲ ሕግታት ኣምላኽ ዘላትና እምነት ከነደልድል ኣሎና። ነዛ መጽሓፍ እዚኣ ኸተጽንዓ ኸለኻ: ብዛዕባ ኣኻይዳኻ ሓያሎ ጻድቕ ስርዓታት የሆዋ ርኢኻ ኢኻ። ብዛዕባኡ እንታይ ኣረኣእያ ኣሎካ፧ ሰይጣን ንሕግታትን ስርዓታትን መለክዒታትን የሆዋ ኸም ቀያዲ ወይ ጨቋኒ ጌርካ ንኽትርእዮ ኼስሕተካ ይደሊ እዩ። ነዚ ስልቲ እዚ ጥንቲ ኣብ ኤድን ካብ ዚዕወተሉ ኣትሒዙ ኺጥቀመሉ ጸኒሑ እዩ። (ዘፍጥረት 3:1-6) እዚ ስልቲ እዚ ንዓኻኸ ኼስሕተካ ድዩ፧ እዚ ብዓብዪኡ ኣብ ኣረኣእያኻ እዩ ዚምርኰስ።
4 ነዚ ብምሳሌ ንምርዳእ:- ኣብ ባህ ዜብል መናፈሻ እናተዛወርካ ኸለኻ: ናብ ገሊኡ ኽፋል እቲ መናፈሻ ኸይትኸይድ ዚኽልክል ጽኑዕን በሪኽን ሓጹር ትርኢ ንበል። ድሕሪ እቲ ሓጹር ዘሎ ትርኢት ማራኺ እዩ። ፈለማ: ነቲ ሓጹር ንናጽነትካ ዚቕይድ ዘየድሊ ነገር ጌርካ ኽትርእዮ ትኽእል ኢኻ። ስግር እቲ ሓጹር ክትርኢ ኸለኻ ግን: ሓደ ሕሱም ኣንበሳ ኺቃጸወካ ትርኢ! ድሕርዚ እቲ ሓጹር ብሓቂ ንዕቝባኻ ኸም ዝቘመ ትግንዘብ። እሞኸ ሕጅሕጂ ዚቃጸወካ ሓደገኛ ኣራዊት ኣሎዶ፧ ቃል ኣምላኽ: “ድያብሎስ: እቲ መጻርርትኹም: ዚውሕጦ ደልዩ ኸም ዚጓዝም ኣንበሳ ዀይኑ ይዘውር አሎ እሞ: ተጠንቀቑ: ንቕሑ” ብምባል የጠንቅቐና።—1 ጴጥሮስ 5:8
5 ሰይጣን ሕሱም ኣራዊት እዩ። የሆዋ: ግዳይ ሰይጣን ክንከውን ስለ ዘይደልየና: ካብ እተፈላለየ “ፍሕሶ” እቲ እኩይ ዜዕቍበና ሕግታት ኣቚሙልና ኣሎ። (ኤፌሶን 6:11) ስለዚ: ብዛዕባ ሕግታት ኣምላኽ ብዘስተንተንና መጠን: ከም መግለጺ ፍቕሪ እቲ ሰማያዊ ኣቦና ጌርና ኽንርእዮ ኣሎና። በዚ ኸምዚ እንተ ርኢኻዮ: ሕግታት ኣምላኽ ምንጪ ዕቝባን ሓጐስን እዩ ዚዀነካ። ያእቆብ እቲ ወደ መዝሙር: “እቲ ኣብቲ ምሉእ ሕጊ: ንሱ ድማ ሕጊ ሓርነት: ኣጸቢቑ ዚጥምትን ዚጸንዕን: . . . እዚ ብግብሩ ብጹእ ኪኸውን እዩ” ኢሉ ጸሓፈ።—ያእቆብ 1:25
6. ኣብ ጻድቕ ሕግታትን ስርዓታትን ኣምላኽ እምነት እትሃንጸሉ ብሉጽ መገዲ እንታይ እዩ፧ ኣብነት ሃብ።
6 ብትእዛዛት ኣምላኽ ምምልላስ: ኣብቲ ሓጋግ ሕግን ኣብ ጥበብ እቲ ሕግታቱን ዘላትና እምነት እንሃንጸሉ ብሉጽ መገዲ እዩ። ንኣብነት: “ሕጊ ክርስቶስ:” ንኻልኦት ‘ዝኣዘዘና ዅሉ’ ኽንምህሮም እተዋህበና ትእዛዝ የጠቓልል። (ገላትያ 6:2፣ ማቴዎስ 28:19, 20) ክርስትያናት ነቲ ኣምልኾ ንምክያድን ሃናጺ ሕብረት ንኺህልዎምን ኢሎም ወትሩ ኺእከቡ እተዋህቦም መምርሒ ኣርዚኖም እዮም ዚርእይዎ። (እብራውያን 10:24, 25) ትእዛዛት ኣምላኽ ነቲ ናብ የሆዋ ኣዘውቲርና ኻብ ልብና ኽንጽሊ እተዋህበና ምሕጽንታ እውን የጠቓልል እዩ። (ማቴዎስ 6:5-8፣ 1 ተሰሎንቄ 5:17) በዚ ኸምዚ ዝበለ ትእዛዛት ክንመላለስ ከለና: እቲ ፍቕራዊ መምርሒ ይረኣየና። ነቲ ትእዛዛት ምሕላውና ኣብዛ ሽግር ዝመልኣ ዓለም ዘይርከብ ሓጐስን ዕግበትን የምጽኣልና። እሞኸ ምስ ሕግታት ኣምላኽ ተሰማሚዕካ ብምንባርካ ብኸመይ ብብሕቲ ኸም እተጠቐምካ ኸተስተንትን ከለኻ: ኣብቲ ሕግታት ዘላትካ እምነት ትድልድዶ ኸይኰነት፧
7, 8. ቃል ኣምላኽ ነቶም ዓመታት እናሓለፈ ብዝኸደ መጠን ብጻድቕ መገዲ ምምልላስ ከየሸግሮም ዜተሓሳስቦም ሰባት ብኸመይ እዩ መጸናንዒ ዚህቦም፧
7 ገሊኦም ሰባት ዓመታት እናሓለፈ ብዝኸደ መጠን ንሕግታት የሆዋ ጠቢቕካ ምስዓብ ኣዝዩ ኣጸጋሚ ኸይኰኖም የተሓሳስቦም እዩ። ብገለ ኸይወድቁ ይፈርሁ እዮም። ከምኡ እንተ ተሰሚዑካ: ነዚ ዚስዕብ ቃላት ዘክር:- “ነቲ ዚጠቅም ዝምህረካን: በታ እትኸደላ መገዲ ዝመርሓካን ኣነ እግዚኣብሄር ኣምላኽካ እየ። ኣየ: ትእዛዛተይ ሰሚዕካ እንተ ትኸውንሲ: ሰላምካ ኸም ወሓዚ: ጽድቅኻውን ከም ማዕበል ባሕሪ ምዀነ ነይሩ።” (ኢሳይያስ 48:17, 18) እዘን ቃላት እዚኣተን ክሳዕ ክንደይ ከም ዜጸናንዓ ሓንሳእ ደው ኢልካ ሓሲብካዶ ትፈልጥ፧
8 የሆዋ ኣብዛ ጥቕሲ እዚኣ ትእዛዛቱ ብምሕላውና ኸም እንጥቀም እዩ ዜዘኻኽረና ዘሎ። ከምኡ እንተ ጌርና ኽልተ በረኸት ከም እንረክብ ተመባጺዑልና ኣሎ። ቀዳማይ: ሰላምና ኸምቲ ህዱእን ብዙሕን ቀጻልን ዝዀነ ወሓዚ ይኸውን። ካልኣይ: ጽድቅና ኸም ማዕበል ባሕሪ ይኸውን። ኣብ ገምገም ባሕሪ ደው ኢልካ: ማዕበል እናመጸ ነቲ ደንደስ ኪጸፍዖ እንተ ተዓዚብካ: እዚ ቐጻሊ ምዃኑ ኣይትጠራጠርን ኢኻ። እቲ ማዕበላት ብዘይምቍራጽ እናመጸ ነቲ ደንደስ ንዘመናት ከም ዚጸፍዖ ትፈልጥ ኢኻ። የሆዋ ድማ ጽድቅኻ: ማለት ቅኑዕ እናገበርካ እትመላለሰሉ መገዲ: ከምኡ ኸም ዚኸውን እዩ ተዛሪቡ። ንዕኡ እሙን ክትከውን ክሳዕ ዝጸዓርካ: ንኽትወድቕ ከቶ ኣይኪሓድገካን እዩ! (መዝሙር 55:22) ከምዚ ዝኣመሰለ ልቢ ዜረስርስ መብጽዓታት ኣብ የሆዋን ኣብቲ ንሱ ዚሓቶ ጻድቕ ስርዓታቱን ዘላትካ እምነት ዚሃንጽዶ ኸይኰነ፧
“ናብ ብስለት ኣቢልና ንሰጕም”
9, 10. (ሀ) ብስለት ንክርስትያናት ጽቡቕ ሸቶ ዝዀነ ስለምንታይ እዩ፧ (ለ) መንፈሳዊ ኣረኣእያ ንሓጐስ ኣበርክቶ ዚገብር ብኸመይ እዩ፧
9 ካልኣይ መዳይ ፕሮጀክት ህንጸትና ኣብተን “ናብ ብስለት ኣቢልና ንሰጕም” ዚብላ መንፈስ ኣምላኽ ዝነፈሰን ቃላት ተገሊጹ ኣሎ። (እብራውያን 6:1 ትርጕም 1990) ብስለት ንክርስትያናት ጽቡቕ ሸቶ እዩ። ሰባት ሕጂ ንፍጽምና ኺበጽሕዎ ዘይክእሉ እኳ እንተ ዀኑ: ብስለት ግን ኪበጽሕዎ ይኽእሉ እዮም። ብተወሳኺ: ክርስትያናት እናበሰሉ ምስ ከዱ ንየሆዋ ብምግልጋል ብዙሕ ሓጐስ ይረኽቡ እዮም። ከምኡ ዝዀነ ስለምንታይ እዩ፧
10 ብሱል ክርስትያን መንፈሳዊ ሰብ እዩ። ከም ናይ የሆዋ ዓይነት ኣረኣእያ ይህልዎ። (ዮሃንስ 4:23) ጳውሎስ: “ስጋውያን ዘበሉ ነቲ ናይ ስጋ እዮም ዚሐስቡ: መንፈሳውያን ግና ነቲ ናይ መንፈስ እዮም ዚሐስቡ” ኢሉ ጸሓፈ። (ሮሜ 8:5) ስጋዊ ኣረኣእያ ንርእስኻ ዘማእከለን ኣርሒቑ ዘይርእን ኣብ ስጋዊ ነገራት ዘተኰረን ስለ ዝዀነ: ብዙሕ ሓጐስ ኣየምጽእን እዩ። መንፈሳዊ ኣረኣእያ ግን ኣብቲ “ሕጉስ ኣምላኽ” ዝዀነ የሆዋ ዘተኰረ ስለ ዝዀነ: የሐጕስ እዩ። (1 ጢሞቴዎስ 1:11 NW) መንፈሳዊ ሰብ ንየሆዋ ኼሐጕሶ እዩ ዚደሊ: ኣብ ትሕቲ ፈተና እውን እንተ ዀነ ሕጉስ እዩ። ስለምንታይ፧ ፈተናታት ኬጋጥመና ኸሎ: ሰይጣን ሓሳዊ ምዃኑ ንኸነርእን ንጽህናና ንኽንሃንጽን ኣጋጣሚ ይኸፍተልና: እዚ ድማ ንሰማያዊ ኣቦና የሐጕሶ።—ምሳሌ 27:11፣ ያእቆብ 1:2, 3
11, 12. (ሀ) ጳውሎስ: “ልቦና” ክርስትያን ብዛዕባ ምልማድ እንታይ በለ፧ እታ “ዜላምዱ” ተባሂላ ተተርጒማ ዘላ ቓልከ እንታይ ትርጕም እዩ ዘለዋ፧ (ለ) ሰብነት ንኺድልድልን ከም ድላዩ ንኺተዓጻጸፍን እንታይ ልምምድ እዩ ኼሕልፍ ዘለዎ፧
11 መንፈሳውነትን ብስለትን ብልምምድ እዩ ዚርከብ። ነዛ ጥቕሲ እዚኣ እሞ ሕሰበላ:- “ዕጹም ብልዒ ግና ነቶም ጽቡቕን ክፉእን ንምፍላይ ብምልማድ [“ብተመክሮ:” ትርጕም 1990] ንልቦናኦም ዜላምዱ ብጹሓት እዩ።” (እብራውያን 5:14) ጳውሎስ ንልቦናና ኣመልኪቱ “ዜላምዱ” ኢሉ ኺዛረብ ከሎ: ኣብቲ ኣብ ቀዳማይ ዘመን ኣብ ግሪኽ ዝነበረ ጂምናዝዩማት ዝውትርቲ ነይራ ኽትከውን እትኽእል ናይ ግሪኽኛ ቓል እዩ ተጠቒሙ፣ ከመይሲ: እታ ቓል ‘ከም ጂምናስት ዜላምዱ’ ተባሂላ ኽትትርጐም ትኽእል እያ። ሕጂ እዚ ልምምድ እዚ እንታይ ከም ዘጠቓልል እሞ ሕሰብ።
12 ክንውለድ ከለና: ሰብነትና ለሚዱ ኣይኰነን ዚውለድ። ንኣብነት: ሕጻን ንመሓውሩ ኺቈጻጸር ኣይክእልን እዩ። ስለዚ: ኣእዳዉ ናብዝን ናብትን የወናጭፎ፣ ሓድሓደ ግዜ እውን ባዕሉ ንገጹ ጸፊዑ: ባዕሉ ይበሳጮን ይስምብድን። በብቝሩብ ግን: ብተመክሮ ሰብነቱ ይለምድ። እቲ ሕጻን ፍሒዅ ይብል: እግሪ ተኽሊ ምስ ኰነ ታተ ይብል: ምስ ዓዀዀ ድማ ይጐዪ። * ጂምናስት ደኣኸ ብኸመይ እዩ ኣብቲ ደረጃ ዚበጽሕ፧ ሓደ ኣትለት ብዜስደምም ግርማን ልክዕነትን ኣብ ኣየር ኪዘልልን ኪተዓጻጸፍን ክትርእዮ ኸለኻ: እቲ ሰብነቱ ኸም ሓደ ብልክዕ እተወሃሃደ ማሽን ከም ዝዀነ ኣይትጠራጠርን ኢኻ። እቲ ጂምናስት ነቲ ኽእለቱ ብወዝቢ ኣይኰነን ኣጥርይዎ፣ የግዳስ: ብዙሕ ሰዓታት ልምምድ ኪገብር ኣድልይዎ እዩ። መጽሓፍ ቅዱስ: ከምዚ ዝኣመሰለ ስጋዊ ምልማድ: “ንቕሩብ ነገር እዩ ዚጠቅም” ብምባል ኣፍልጦ ሂቡሉ ኣሎ። ከምኡ ኻብ ኰነ: ንመንፈሳዊ ልቦናና ምልማድ ግዳ ኽንደይ ብዝያዳ ጠቓሚ ዘይከውን!—1 ጢሞቴዎስ 4:8
13. ንልቦናና ብኸመይ ከነላምዶ ንኽእል፧
13 ኣብዛ መጽሓፍ እዚኣ: ከም መንፈሳዊ ሰብ መጠን ንየሆዋ እሙን ኴንካ ምእንቲ ኽትቅጽል: ንልቦናኻ ኸተላምድ ዜኽእለካ ብዙሕ ነጥብታት ርኢና ኢና። ኣብ መዓልታዊ ህይወትካ ውሳነታት ክትገብር ከለኻ: ስርዓታትን ሕግታትን ኣምላኽ ብጸሎት ሕሰበሉ። ውሳነ ኽትገብር ኣብ ዜድልየካ ዘበለ: ‘ነዚ ዚምልከት እንታይ ሕግታትን ስርዓታትን መጽሓፍ ቅዱስ ኣሎ፧ ብኸመይ ክዓየሉ እኽእል፧ ንሰማያዊ ኣቦይ እንታይ መገዲ እዩ ዜሐጕሶ፧’ ኢልካ ንርእስኻ ሕተት። (ምሳሌ 3:5, 6፣ ያእቆብ 1:5) በዚ ኸምዚ እትገብሮ ነፍሲ ወከፍ ውሳነ: ንልቦናኻ ብዝያዳ ኼላምዶ እዩ። ከምዚ ዝኣመሰለ ምልማድ ብሓቂ መንፈሳዊ ሰብ ንኽትከውንን ከምኡ ዄንካ ንኽትቅጽልን ኪሕግዘካ እዩ።
14. ብመንፈሳዊ መዳይ ምእንቲ ኽንዓቢ እንታይ ዓይነት ሸውሃት ኢና ኸነማዕብል ዘሎና፧ ግናኸ ኻብ ምንታይ ኢና ኽንጥንቀቕ ዚግባእ፧
14 ብስለት ዚብጻሕ እኳ እንተ ዀነ: ኣብ መንፈሳዊ ዕቤት ግን ወትሩ ኽንመሓየሽ ንኽእል ኢና። ዕቤት ኣብ ምግቢ እተመርኰሰ እዩ። በዚ ምኽንያት እዚ ድማ ጳውሎስ: “ዕጹም ብልዒ ግና ነቶም . . . ብጹሓት እዩ” በለ። እምነትና ንምህናጽ ዜኽእለና ቐንዲ ረቛሒ: ዕጹም መንፈሳዊ ብልዒ ኣዘውቲርና ምምጋብና እዩ። ነቲ እተመሃርካዮ ብግቡእ ክትዓየሉ ኸለኻ ጥበብ ትጥቀም ኣለኻ ማለት እዩ፣ መጽሓፍ ቅዱስ ድማ “ጥበብ ኣውራ ነገር እያ” ይብል። ስለዚ: ነቲ ሰማያዊ ኣቦና ዚህበና ኽቡር ሓቅታት ናይ ብሓቂ ባህጊ ኺሓድረና ኣለዎ። (ምሳሌ 4:5-7፣ 1 ጴጥሮስ 2:2) ልክዕ እዩ: ፍልጠትን ጥበብን ኣምላኽ ምጥራይና: ምኩሓት ወይ ዕቡያት ኪገብረና የብሉን። ትዕቢት ወይ ካልእ ድኽመት ኣብ ልብና ሱር ምእንቲ ኸይሰድድ ኣዘውቲርና ርእስና ኽንምርምር ኣሎና። ጳውሎስ: “ብእምነት እንተ አሊኹም: ርእስኹም ፈትኑ: ርእስኹም መርምሩ” ኢሉ ጸሓፈ።—2 ቈረንቶስ 13:5
15. ፍቕሪ ንመንፈሳዊ ዕቤት ኣገዳሲት ዝዀነት ስለምንታይ እያ፧
15 ዋላ እውን ህንጸት ቤት እንተ ተወድአ: እቲ ዕዮ ግን ኣየቋርጽን እዩ። ክንክንን ጽገናን ኣድላዪ እዩ: ከከም ኵነታቱ እውን ተወሳኺ ህንጸት የድሊ ይኸውን። ንሕናኸ ናብ ብስለት ንኽንበጽሕን መንፈሳውነትና ንኽንዕቅብን እንታይ የድልየና፧ ልዕሊ ዅሉ: ፍቕሪ ተድልየና። ንየሆዋን ንኣመንቲ ዝዀኑ ብጾትናን ዘላትና ፍቕሪ እናዓበየት ክትከይድ ኣለዋ። ፍቕሪ እንተ ዘይብልና: ኵሉ ፍልጠትናን ግብርናን ከም ትርጕም ኣልቦ ጫውጫውታ ኸንቱ እዩ ዚኸውን። (1 ቈረንቶስ 13:1-3) ፍቕሪ እንተ ኣልያትና ግን: ናብ ክርስትያናዊ ብስለት ንበጽሕ: ብመንፈሳዊ መዳይ ድማ ቀጻሊ ዕቤት ንገብር።
ኣእምሮኻ ኣብቲ የሆዋ ዝሃበና ተስፋ ኸም ዜተኵር ግበሮ
16. ሰይጣን እንታይ ዓይነት ሓሳብ እዩ ዜስፋሕፍሕ፧ የሆዋኸ እንታይ መከላኸሊ እዩ ሂቡና፧
16 ሓደ ኻልእ መዳይ እቲ ፕሮጀክት ህንጸትካ እስከ ንርአ። ከም ናይ ሓቂ ሰዓቢ ክርስቶስ ጌርካ ንርእስኻ ምእንቲ ኽትሃንጽ: ንሓሳብካ ኽትሕልዎ ኣሎካ። እቲ ገዛኢ እዛ ዓለም እዚኣ ዝዀነ ሰይጣን: ንሰባት ብኣሉታዊ ሓሳብ: ብዘይትስፉውነት: ብጥርጣረ: ከምኡውን ብቕብጸት ከም ዚምብርከኹ ብምግባር ክኢላ እዩ። (ኤፌሶን 2:2) ከምቲ ቝንቍነ ብዕንጨይቲ ንእተሰርሐ ቤት ዚጐድኦ: ከምዚ ዝበለ ሓሳብ ከኣ ንክርስትያን ሓደገኛ እዩ። እቲ ዜሐጕስ ግን: የሆዋ ኣገዳሲ መከላኸሊ ሂቡና ኣሎ፣ እዚ ድማ ተስፋ እዩ።
17. ቃል ኣምላኽ: ኣገዳስነት ተስፋ ብኸመይ እዩ ዚገልጽ፧
17 መጽሓፍ ቅዱስ ኣብቲ ምስ ሰይጣንን ዓለሙን እንገብሮ ቓልሲ ዜድልየና እተፈላለየ ኽፋላት መንፈሳዊ ኣጽዋር ዘርዚሩ ኣሎ። ሓደ ኣገዳሲ ኽፋል እዚ ኣጽዋር እዚ ቝራዕ ርእሲ: ማለት “ተስፋ ምድሓን” እዩ። (1 ተሰሎንቄ 5:8) ብግዜ መጽሓፍ ቅዱስ ሓደ ወተሃደር ብዘይ ቍራዕ ርእሲ ኣብ ዓውዲ ዂናት ነዊሕ ኪጸንሕ ከም ዘይኽእል ይፈልጥ ነበረ። ቍራዕ ርእሲ መብዛሕትኡ ግዜ ብብረት እተሰርሐ ዀይኑ: ኣብ ልዕሊ እቲ ብዓለባ ወይ ብቘርበት ዚስራሕ ቈብዕ ይግበር ነበረ፣ መብዛሕትኡ ናብ ርእሲ ዚውርወር መጥቃዕቲ ብዘይ ገለ ጕድኣት ይከላኸል ነበረ። ከምቲ ቝራዕ ርእሲ ንርእሲ ዕቝባ ዚኸውን: ተስፋ ኸኣ ንኣእምሮኻን ሓሳብካን ኬዕቍቦ ይኽእል።
18, 19. ተስፋ ኣጽኒዕካ ብምሓዝ ዝመጸ የሱስ እንታይ ኣብነት እዩ ሓዲጉ፧ ብኸመይከ ኽንመስሎ ንኽእል፧
18 ተስፋ ኣጽኒዕካ ብምሓዝ ዝመጸ: የሱስ ቀንዲ ኣብነት ይዀነና። ኣብታ ኣብ ምድራዊ ህይወቱ ዘሕለፋ ናይ መወዳእታ ለይቲ እንታይ ከም እተጸመመ ዘክሮ። ናይ ቀረባ ዓርኩ ብገንዘብ ኣሕሊፉ ሃቦ። ካልእ ዓርኩ ኸም ዘይፈልጦ ዀይኑ ኸሓዶ። ዝተረፉ ድማ ሓዲጎምዎ ሃደሙ። ደቂ ዓዱ ኣንጻሩ ስለ እተላዕሉ: ወተሃደራት ሮሜ ብዜሳቒ መገዲ ንኪቐትልዎ ጨደሩ። የሱስ ካብቲ ንዓና ኼጋጥመና ዚኽእል ዝኸበደ ፈተናታት እዩ ኣጋጢምዎ ኽንብል ንኽእል ኢና። እንታይ ሓጊዝዎ፧ እብራውያን 12:2 “ሕፍረት ንዒቑ: ስለቲ ኣብ ቅድሚኡ ዘሎ ሓጐስ ኢሉ መስቀል እተዐገሰን ኣብ የማን ኣምላኽ እተቐመጠን” ብምባል ትገልጾ። የሱስ ነቲ “ኣብ ቅድሚኡ ዘሎ ሓጐስ” ፈጺሙ ኣይረስዖን።
19 ኣብ ቅድሚ የሱስ እንታይ ሓጐስ እዩ ነይሩ፧ ብምጽማሙ ንቕድስና እቲ ቕዱስ ስም የሆዋ ኣበርክቶ ኸም ዚገብር ይፈልጥ ነበረ። በዚ ኸምዚ ሰይጣን ሓሳዊ ምዃኑ ኻብ ኵሉ ንላዕሊ ዝበለጸ መርትዖ ኬቕርብ ይኽእል። ንየሱስ ካብዚ ዚዓቢ ሓጐስ ኬምጽኣሉ ዚኽእል ካልእ ተስፋ የልቦን! ስለቲ ተኣማንነቱ የሆዋ ኣብዚሑ ዓስቡ ኸም ዚህቦ: ከምኡውን ምስ ኣቦኡ እንደገና ብሓባር ዝዀነሉ እዋን ቀሪቡ ምንባሩ ይፈልጥ ነበረ። የሱስ ኣብ ብምሉኡ እቲ ጽንኩር እዋን: ኣብቲ ዜሐጕስ ተስፋ እዩ ኣተኲሩ። ንሕና እውን ከምኡ ኽንገብር ኣሎና። ኣብ ቅድሜና ሓጐስ ተነቢሩልና ኣሎ። የሆዋ ንነፍሲ ወከፍና: ነቲ ዓብዪ ስሙ ኣብ ምቕዳስ እጃም ንኺህልወና ፍሉይ ኣጋጣሚ ብምሃብ ኣኽቢሩና እዩ። ዝዀነ ይኹን ፈተና የጓንፈና ብዘየገድስ: ንየሆዋ ኸም ልዑላዊ ጐይታና ብምምራጽን ኣብ ፍቕሪ ኣቦና ብምጽናዕን: ሰይጣን ሓሳዊ ምዃኑ ኸነመስክር ንኽእል ኢና።
20. ሓሳብካ ኣወንታውን ትስፉውን ንኪኸውን ኪሕግዘካ ዚኽእል እንታይ እዩ፧
20 የሆዋ ንእሙናት ኣገልገልቱ ዓስቦም ኪህቦም ፍቓደኛ ጥራይ ዘይኰነስ: ሃንቀው እውን ይብል እዩ። (ኢሳይያስ 30:18፣ ሚልክያስ 3:10) ንኣገልገልቱ ግቡእ ድሌት ልቦም ኬማልኣሎም ከሎ ባህ ይብሎ እዩ። (መዝሙር 37:4) ስለዚ: ኣብቲ ኣብ ቅድሜኻ ተነቢሩልካ ዘሎ ተስፋ ኣተኵር። ብኣሉታውን ሕሱርን ቄናንን ኣተሓሳስባ እዛ ናይ ሰይጣን ኣረጊት ዓለም ኣይትምበርከኽ። መንፈስ እዛ ዓለም እዚኣ ናብ ኣእምሮኻ ወይ ልብኻ በብቝሩብ ይኣቱ ኸም ዘሎ ዀይኑ እንተ ተሰሚዑካ: “እቲ ኻብ ኵሉ ኣእምሮ ዚበልጽ ሰላም ኣምላኽ” ንኺወሃበካ ናብ የሆዋ ብርቱዕ ጸሎት ኣቕርብ። እቲ ኣምላኽ ዚህበካ ሰላም ንልብኻን ሓሳብካን ኪሕልዎ እዩ።—ፊልጲ 4:6, 7
21, 22. (ሀ) እቶም “ብዙሓት ሰብ” እንታይ ዜደንቕ ተስፋ እዩ ዘለዎም፧ (ለ) ኣየናይ ክፋል ክርስትያናዊ ተስፋ እዩ ንዓኻ ዝያዳ ዜገድሰካ፧ እንታይ ክትገብርከ ኢኻ ቘሪጽካ ዘለኻ፧
21 ከተስተንትነሉ እትኽእል ከመይ ዝበለ ዜሐጕስ ተስፋ ዀን እዩ ዘሎካ! ካብቶም “ካብቲ ብርቱዕ ጸበባ” ዚመጹ “ብዙሓት ሰብ” እንተ ዄንካ: ነቲ ድሕሪ ሓጺር ግዜ እትረኽቦ ህይወት ሕሰበሉ። (ራእይ 7:9, 14) ሰይጣንን ኣጋንንቱን ስለ ዘይህልዉ: ሕጂ ኽትርድኦ ዘይትኽእል እፎይታ ኺስምዓካ እዩ። ብዘይ እቲ ዜበላሹ ጽልዋ ሰይጣን ህይወት ከመይ ከም እትመስል ዘስተማቐረ: ካባና ዋላ ሓደ የልቦን። እቲ ጸቕጢ እቲ ምስ ተወገደ: ኣብ ትሕቲ መሪሕነት የሱስን 144,000 ሰማያውያን መጋዝእቱን ኴንና ንምድሪ ናብ ገነት ኣብ ምቕያር ክንዓይስ ከመይ ዘበለ ሓጐስ ኰን እዩ ዜምጽእ! ኵሉ ሕማምን ድናሰን ኪውገድ: ንእነፍቅሮም ሰባት ካብ መቓብር ክንቅበል: ከምኡውን ከምቲ ኣምላኽ ዝሓለነልና ዄንና ኽንነብርሲ ኽሳዕ ክንደይ ዜሐጕስ ተስፋ ዀን እዩ! ናብ ፍጽምና እናዓበና ምስ ከድና: ዝዓበየ ዓስቢ እውን ኪመጽእ እዩ፣ እዚ ድማ እቲ ኣብ ሮሜ 8:21 ተገሊጹ ዘሎ: “ሓርነት ክብሪ ደቂ ኣምላኽ” እዩ።
22 የሆዋ ኻብቲ ኽትሓስቦ እትኽእል ዝዓቢ ሓርነት ክትረክብ ይደልየካ እዩ። ናብቲ ሓርነት እቲ እትመርሕ መገዲ ኣብ ተኣዛዝነት እያ እትርከብ። ሕጂ መዓልታዊ ንየሆዋ ንኽትእዘዞ ዚከኣለካ ዅሉ ኽትገብርዶ ኣይግብኣካን፧ ሃየ እምበኣር ኣብ ፍቕሪ ኣምላኽ ንዘለኣለም ኣለም ምእንቲ ኽትጸንዕ: በታ ኻብ ኵሉ ንላዕሊ እተቐደሰት እምነትካ ተሃነጽ!
^ ሕ.ጽ. 12 ንኣንፈትናን ንመሓውርናን እንቈጻጸረሉ ፍሉይ ህዋስ ከም እነማዕብል ሊቃውንቲ ይዛረቡ እዮም። ንኣብነት: እዚ ህዋስ እዚ ኣዒንትኻ ዓሚትካ ንኸተጣቕዕ የኽእለካ። ሓንቲ ነዚ ህዋስ እዚ ዘጥፍአት ሕምምቲ: ደው ክትብል: ክትከይድ: ወይ ኮፍ ክትብል ኣይከኣለትን።
ብዝያዳ ፍለጥ
ኣስኣሰር እምነቶም ስዓብ
ብዛዕባ እቶም ኣብ መጽሓፍ ቅዱስ ዘለዉ ናይ እምነት ሰብኡትን ኣንስትን ብምጽናዕ ሕጂ ብኸመይ ክንጥቀም ንኽእል፧


text:
ትምህርቲ 24
ዓለምለኻዊ ዕዮና ብኸመይ ይምወል፧
ውድብና፡ ዓመታዊ ብኣማእታት ሚልዮናት ዚቝጸር መጽሓፍ ቅዱሳትን ካልእ ጽሑፋትን ይሓትምን ብናጻ ይዕድልን እዩ። ኣዳራሻት መንግስቲ ኣምላኽን ኣብያተ ጽሕፈት ጨንፈርን ንሃንጽን ንጽግንን ኢና። ብኣሽሓት ንዚቝጸሩ ቤትኤላውያንን ሚስዮናውያንን ደገፍ ንገብረሎም፡ መዓት ኬጋጥም ከሎ ድማ ረድኤት ንልእኽ ኢና። ስለዚ፡ ‘እዚ ዅሉ ብኸመይ እዩ ዚምወል፧’ ኢልካ ትሓስብ ትኸውን።
ዕሽር ኣይንወስድን፡ ገንዘብ ኣይነኽፍልን፡ ወይ እናዞርና ገንዘብ ኣይንእክብን። ነቲ እንዓዮ ዕዮ ወንጌላውነት ብዙሕ ወጻኢታት ነውጽእ እኳ እንተ ዀንና፡ ገንዘብ ኣይንልምንን ኢና። ልዕሊ ሓደ ዘመን ይገብር ዝወጸት ካልአይቲ ሕታም ግምቢ ዘብዐኛ፡ ደገፍ የሆዋ ዘሎና ምዃንና ኸም እንኣምን፡ ‘ናይ ሰብ ረድኤት ከኣ ከም ዘይንልምን ወይ ከም ዘይንሓትት’ ጠቒሳ ነይራ፣ ክሳዕ ሎሚ እውን ከምኡ ኣይገበርናን።—ማቴዎስ 10:8።
ንጥፈታትና ብወለንታ ብዚግበር ወፈያታት ይድገፍ። ብዙሓት ሰባት ነቲ መጽሓፍ ቅዱስ ናይ ምምሃር ዕዮና ስለ ዜማስዉሉ፡ ንዕኡ ዚኸውን ወፈያ ይውፍዩ እዮም። ናይ የሆዋ መሰኻኽር እውን፡ ኣብ መላእ ዓለም ፍቓድ ኣምላኽ ምእንቲ ኺፍጸም፡ ግዜኦምን ጕልበቶምን ገንዘቦምን ካልእ ጥሪቶምን ተሓጒሶም የዋጽኡ እዮም። (1 ዜና መዋእል 29:9) ኣብ ኣዳራሽ መንግስቲ ኣምላኽን ኣብ ዓበይቲ ኣኼባታትናን፡ ነቶም ወፈያ ኺገብሩ ዚደልዩ እተዳለወ ሳጹናት ውጽኢት ኣሎ። መብዛሕትኡ ገንዘብ፡ ውሱን ዓቕሚ ኻብ ዘለዎም ሰባት እዩ ዚርከብ፣ ንሳቶም ድማ ምስታ ኣብ መመጽወቲ ኽልተ ሰናቲም ዘውደቐት እሞ የሱስ ጽቡቕ እተዛረበላ ድኻ መበለት ኪመሳሰሉ ይኽእሉ እዮም። (ሉቃስ 21:1-4) ስለዚ፡ ዝዀነ ይኹን ሰብ፡ “ከምቲ ብልቡ ዝሓለኖ” ምእንቲ ኺህብ፡ በብእዋኑ ‘ኣዋህሊሉ ኬቐምጥ’ ይኽእል እዩ።—1 ቈረንቶስ 16:2፣ 2 ቈረንቶስ 9:7።
የሆዋ፡ ፍቓዱ ምእንቲ ኺፍጸም፡ እቶም ‘ብጥሪቶም’ ኬኽብርዎ ዚደልዩ ንዕዮ መንግስቲ ኣምላኽ ኪድግፉ ወትሩ ልቦም ከም ዜለዓዕል ንኣምን ኢና።—ምሳሌ 3:9።
ውድብና ኻብ ካልኦት ሃይማኖታት ፍሉይ ዚገብሮ እንታይ እዩ፧
ብወለንታ ዚግበር ውጽኢት ብኸመይ ኢና እንጥቀመሉ፧
ብዝያዳ ፍለጥ
ሓጻር ቪድዮ፦ ናይ የሆዋ መሰኻኽር ዕዮኦም ብኸመይ ይምውልዎ
ዓለምለኻዊ ደገፍን ወፈያታትን ብኸመይ ከም ዚግበር ርአ።
መጽሔታትና
መጽሔታት ግምቢ ዘብዐኛ ን ንቕሑ! ን ኣራግፍ።


text:
(ብናትና ኣዛሂል – መቐለ) “ነቲ ተፈጢሩ ዘሎ ድርቂ ንምፅዋር ዋላ ካብ በጀት ልምዓት መንግስቲ ነኪዩ ክጥቀም እዩ።” ር/ም|ም ኣባይ ወልዱ “ልዕሊ ቀለብ ዘጨንቐና ዝሰተ ማይ እዩ። ቀለብ ሰብን እንስሳን እውን ካብቲ ኣብዚ ሐዚ እዋን ዘሎ ሓገዝ ንላዕሊ ጠመተ ይገበረሉ።” ግዳያት ድርቂ ኮፍ ዝበላለሉ ወንበር [...]
ራዕድን ሽበራን ስልጡን ፖለቲካዊ መስርሕ ኣይኮነን ማሕበር ተጋሩ ሰሜን ኣሜሪካ (ማተሰኣ) ኤፕሪል 30/2015 ዓለምና ብሓደ ወገን ኣብ ክሊ ምግማቱ ዘፀግም ቅልጡፍ ከይዲ ግሎባላይዘሽን ዝተመስረተ ናይ ኢኮኖሚ ምትእስሳር ብምፍጣር፣ ሃገራት ካብ ናይ ባዕለን ህልዊ ኩነታት ተበጊሰን ለውጢ ንምምፃእ፣ ዝሐሸ ናብራ [...]
ኣብ ዕጥቃዊ ቃልሲ ዘመዝገብዎ ኣንፀባራቒ ዓወት ኣብ ቃልሲ ኣንፃር ድክነት’ውን ንምድጋም ዝጀመርዎ ፃዕሪ ኣጠናኺሮም ከምዝቅፅሉሉ ነበርቲ ወረዳ ኣስገደ ፅንብላ ኣረጋጊፆም፡፡ ልዕሊ 400 ነበርቲ ወረዳ ኣስገደ ፅንብላ ነዚ ዘረጋገፁ ለካቲትን ዓወታትናን ብዝብል መሪሕ ሓሳብ ኣብ ከተማ እንዳባጉና ኣብ ዘካየድዎ [...]
ሓላፊ ርክብ ህዝቢ ዓረና ትግራይ ኣቶ ዓንዶም ገብረስላሰ እቲ ናይ ምርጫ ኩነታት ብጣዕሚ ዝተበላሸወ ይመስል፡ ኢሎም። ኣተሓሒዞም “ናይ ምርጫ ተዓዘብቲ ኾኑ ናይ ምርጫ ኣፈጸምቲ ኣባላት ኢህወደግ `ዮም ኮይኖም ዘለዉ” ኢሎም። ግን ዓረና ትግራይ ንምርጫ ተዳልዩ `ዩ ዘሎ ኢሎም። ሕገ-መንግስቲ ኢትዮጵያ [...]
ኣብ ዞባ ደቡብ ትግራይ ውፅኢት ቃልሲ ዝኾነ ልምዓትን ተጠቃምነትን ሕብረተሰብ ይረጋገፅ ከምዘሎ ቤት ፅሕፈት ህዝባዊ ወያነ ሓርነት ትግራይ እታ ዞባ ገሊፁ፡፡ ሓላፊ ቤት ፅሕፈት ዞባ ደቡብ ትግራይ ኣይተ ተካ መንገሻ ንማህደረ ዜና ድምፂ ወያነ ትግራይ ከምዝበልዎ ብሰንኪ ዋርድያ ድክነትን ድሕረትን ከምኡ’ውን [...]
ኣብቶም ዝሓለፉ 3ተ ኣዋርሕ ኣብ መንጎ ዶባት ኢትዮ ሱዳን ብዞባ ምዕራብ ትግራይ ኣቢሎም ናብ ውሽጢ ዓዲ ዝኣተው ልዕሊ 180ሽሕ ተጉዓዝቲ ምርመራ ኢቦላ ተጌሩሎም ከምዝኣተው ተገሊፁ፡፡ ኣተሓባበሪ ጉጅለ ምክልኻል ሕማም ኢቦላ ዞባ ምዕራብ ትግራይ ዶክተር ኣላይ ብርሃነ ንድምፂ ወያነ ትግራይ ከምዝበልዎ ኣብቶም [...]
(ገብረ ገብረመድህን) ንህውሓት ነዊሕ ዝመርሑ ኣቦይ ስብሓት ነጋ ኣብ ልዕሊ ኣቶ ገብሩ ኣስራት ዝፅሓፉዋ ‘’ልኡላውነትን ዴሞክራስን ኣብ ኢትዮጵያ’’ ዘርእስታ መፅሓፍ ሪኢቱኦም ሂቦም ኣለው።ኣብ ርክባት ህውሓትን ውድባት ኤርትራን ብፍላይ ድማ ኣብ መንጎ ህውሓትን ህዝባዊ ግንባርን፣ኣብ መንጎ ህውሓትን [...]
(ገብረ ገብረመድህን) ህዝባዊ ወያነ ሓርነት ትግራይ/ህውሓት/ ‘’ሕቶ ኤርትራ – ሕቶ መግዛእቲ‘ዩ’’ ክብል ኣብ ፖለቲካዊ ፕሮግራሙ ዘስፈሮ መርገፂ ዳግም ክምርመር ዘለዎ እዩ ኢሎም ንነዊሕ እዋን መራሒ ህውሓት ዝነበሩ ኣቶ ስብሓት ነጋ።ነፃነታ ኤርትራ ግና ኣየናስሐናን ኢሎም። ‘’ልኡላውነትን [...]
ምንስቴር ወፃኢ ኣሜሪካ ዓሚ ሕዳር ኣውፂእዎ ንዝነበረ መጠንቀቂ መገሻ ናብ ኤርትራ እንደገና ሓዲስዎ።ኣሜሪካውያን ናብ ኤርትራ ንከይኸዱ‘ውን ምዒዱ‘ሎ።ሰበ-ስልጣን ኤርትራ ናይ መውፅኢ ቪዛ ክህብዎም ሰለይኽእሉ፣ኣሜሪካውያን ናብ ኤርትራ ንከይኣትው ምንስቴር ወፃኢ ኣሜሪካ መጠንቀቂ መገሻ ኣውፂኡ። [...]


text:
ነዛ ዓንቀጽ እዚኣ ብ%% ከተንብባ ትደሊዶ፧
መጽሓፍ ቅዱስ ኢንተርነት
መጽሓፍ ቅዱስ—ትርጉም ሓዳስ ዓለም
ነዛ ዓንቀጽ እዚኣ ብ%% ከተንብባ ትደሊዶ፧
14 የሆዋ ድማ ንሙሴ ኸምዚ ኢሉ ተዛረቦ፦
2 “ድዉይ ብመዓልቲ ምንጻሁ፡ ኣብ ቅድሚ ኻህን ምስ ኣምጽእዎ፡ እቲ ሕጊ እዚ እዩ።+
3 እቲ ኻህን ናብ ወጻኢ እቲ ሰፈር ከይዱ ይመርምሮ። እቲ ድዉይ ካብቲ ደዌኡ እንተ ሓውዩ፡
4 ንምንጻሁ ዚኸውን ክልተ ህያዋን ዝዀና ንጹሃት ኣዕዋፍን ዕንጨይቲ ቄድሮስን ውጹእ ቀይሕ ፈትልን ሃዛብን ኬምጽእ፡ እቲ ኻህን ይኣዝዞ።+
5 እቲ ኻህን ድማ፡ እታ ሓንቲ ዑፍ ኣብ ልዕሊ ፈልፋሊ ማይ ዘለዎ ኣቕሓ መሬት ክትሕረድ ይኣዝዝ።
6 ነታ ህያው ዑፍን ነቲ ዕንጨይቲ ቄድሮስን ነቲ ውጹእ ቀይሕ ፈትልን ነቲ ሃዛብን ከኣ ይውሰድ እሞ፡ ኣብ ደም እታ ኣብ ልዕሊ እቲ ፈልፋሊ ማይ እተሓርደት ዑፍ ይእለኽ።
7 ኣብ ልዕሊ እቲ ኻብ ደዌኡ ዚነጽህ ድማ ሸውዓተ ሳዕ ይንጸጎ እሞ፡ ንጹህ ምዃኑ ይንገር፣ ነታ ህያው ዑፍ ከኣ ናብ መሮር ትኺድ ይሕደጋ።+
8 “እቲ ዚነጽህ ድማ ክዳውንቱ ይሕጸብ፡ ኵሉ ጸጕሩ ኸኣ ይላጺ፡ ብማይ እውን ይተሓጸብ፡ ይነጽህ ከኣ። ድሕርዚ፡ ናብ ሰፈር ይእቶ፡ ግናኸ ኣብ ወጻኢ ድንኳኑ ሸውዓተ መዓልቲ ይቀመጥ።
9 ኣብ ሻውዐይቲ መዓልቲ፡ ኵሉ ጸጕሪ ርእሱን ጭሕሙን ሸፋሽፍቱን ይላጺ። ጸጕሩ ምስ ላጸየ፡ ክዳውንቱ ይሕጸብ፡ ሰብነቱ ድማ ብማይ ይተሓጸብ፡ ይነጽህ ከኣ።
10 “ኣብ ሻምነይቲ መዓልቲ፡ ክልተ ጥዑያት ገንሸልን ሓንቲ ኣብ ቀዳማይ ዓመታ ዘላ ጥዕይቲ ሽበንን+ ንመስዋእቲ እኽሊ ኸኣ ብዘይቲ እተቘምጥዐ ሰለስተ ዓስራይ ኣፍ ኤፋ ድኹም ሓርጭን+ ሓደ ሎግ ዘይትን ይውሰድ።+
11 እቲ ዜንጽሆ ኻህን ድማ ነቲ ዚነጽህ ሰብን ነቲ መስዋእትታትን ኣብ ቅድሚ የሆዋ ኣብ ኣፍ ደገ ድንኳን ምርኻብ የቕርቦ።
12 እቲ ኻህን ከኣ ነቲ ሓደ ገንሸል ወሲዱ፡ ምስቲ ሎግ ዘይቲ ብሓባር ገይሩ ንመስዋእቲ በደል የቕርቦ፣+ ኣብ ቅድሚ የሆዋ ድማ መስዋእቲ ውዝወዛ ኪኸውን ይወዝውዞ።+
13 መስዋእቲ በደል ከም መስዋእቲ ሓጢኣት ናይቲ ኻህን ስለ ዝዀነ ኸኣ፡+ ነቲ ገንሸል ኣብቲ መስዋእቲ ሓጢኣትን ዚሓርር መስዋእትን ዚሕረደሉ ቦታ፡+ ኣብ ቅዱስ ቦታ ይሕረዶ። ንሱ ቕዱስ ቅዱሳን እዩ።+
14 “እቲ ኻህን ድማ ካብቲ ደም መስዋእቲ በደል ይውሰድ፣ እቲ ኻህን ከኣ ነቲ ዚነጽህ ኣብ የማነይቲ መስቈር እዝኑን ኣብ ዓባይቶ የማነይቲ ኢዱን ኣብ ዓባይቶ የማነይቲ እግሩን ይልከዮ።
15 እቲ ኻህን ድማ ካብቲ ሎግ ዘይቲ ወሲዱ፡+ ኣብ ጸጋመይቲ ኸብዲ ኢዱ የፍስስ።
16 እቲ ኻህን ከኣ የማነይቲ ኣጻብዑ ኣብቲ ኣብ ጸጋመይቲ ኸብዲ ኢዱ ዘሎ ዘይቲ ይጥማዕ እሞ፡ ካብቲ ዘይቲ ብኣጻብዑ ሸውዓተ ሳዕ ኣብ ቅድሚ የሆዋ ይንጸግ።
17 እቲ ኻህን ድማ ካብቲ ኣብ ከብዲ ኢዱ ዝተረፈ ዘይቲ ነቲ ዚነጽህ ኣብ የማነይቲ መስቈር እዝኑን ኣብ ዓባይቶ የማነይቲ ኢዱን ኣብ ዓባይቶ የማነይቲ እግሩን፡ ኣብ ልዕሊ እቲ ደም መስዋእቲ በደል ይልከዮ።
18 እቲ ኻህን ከኣ ነቲ ኣብ ከብዲ ኢዱ ዝተረፈ ዘይቲ ኣብ ርእሲ እቲ ዚነጽህ ይግበሮ፣ እቲ ኻህን ድማ ኣብ ቅድሚ የሆዋ የተዓርቆ።+
19 “እቲ ኻህን ከኣ መስዋእቲ ሓጢኣት+ ይሰውእ እሞ፡ ነቲ ኻብ ርኽሰቱ ዚነጽህ የተዓርቆ፣ ድሕርዚ ድማ፡ ንሱ ዚሓርር መስዋእቲ ይሕረድ።
20 እቲ ኻህን ድማ ዚሓርር መስዋእትን መስዋእቲ እኽልን+ ኣብ ልዕሊ እቲ መሰውኢ የቕርብ፣ እቲ ኻህን ከኣ የተዓርቆ፣+ ንሱ እውን ይነጽህ።+
21 “ግናኸ፡ ንሱ ድኻ እንተ ዀይኑ፡ ዓቕሚ ኸኣ እንተ ዘይኣልይዎ፡ ንመተዓረቒኡ መስዋእቲ ውዝወዛ ኪኸውን ንመስዋእቲ በደል ሓደ ገንሸል፡ ንመስዋእቲ እኽሊ ድማ ብዘይቲ ምስ እተቘምጥዐ ዓስራይ ኣፍ ኤፋ ድኹም ሓርጭ፡ ከምኡ እውን ሓደ ሎግ ዘይቲ ይውሰድ፣
22 ከም ዓቕሙ እውን ክልተ ባሬቶ ወይ ክልተ ጫቚት ርግቢ ይውሰድ። እታ ሓንቲ ንመስዋእቲ ሓጢኣት ትኹን፡ እታ ኻልአይቲ ኸኣ ንዚሓርር መስዋእቲ ትኹን።+
23 ኣብ ሻምነይቲ መዓልቲ+ ድማ፡ ንምንጻሁ ኪኸውን፡ ነዚ ናብቲ ኻህን፡ ናብ ኣፍ ደገ ድንኳን ምርኻብ፡ ናብ ቅድሚ የሆዋ የምጽኣዮ።+
24 “እቲ ኻህን ከኣ ነቲ ገንሸል መስዋእቲ በደልን+ ነቲ ሎግ ዘይትን ይውሰድ፣ እቲ ኻህን ድማ ንመስዋእቲ ውዝወዛ ኣብ ቅድሚ የሆዋ ይወዝውዞ።+
25 ነቲ ገንሸል መስዋእቲ በደል ከኣ ይሕረዶ፣ እቲ ኻህን ድማ ካብ ደም እቲ መስዋእቲ በደል ወሲዱ፡ ነቲ ዚነጽህ ኣብ የማነይቲ መስቈር እዝኑን ዓባይቶ የማነይቲ ኢዱን ዓባይቶ የማነይቲ እግሩን ይልከዮ።+
26 እቲ ኻህን ድማ ካብቲ ዘይቲ ኣብ ጸጋመይቲ ኸብዲ ኢዱ የፍስስ፣+
27 ካብቲ ኣብ ጸጋመይቲ ኸብዲ ኢዱ ዘሎ ዘይቲ ኸኣ ብየማነይቲ ኣጻብዑ ኣብ ቅድሚ የሆዋ ሸውዓተ ሳዕ ይንጸግ።
28 እቲ ኻህን ድማ ካብቲ ኣብ ከብዲ ኢዱ ዘሎ ዘይቲ ነቲ ዚነጽህ ኣብ የማነይቲ መስቈር እዝኑን ኣብ ዓባይቶ የማነይቲ ኢዱን ኣብ ዓባይቶ የማነይቲ እግሩን፡ ኣብ ልዕሊ እቲ ደም መስዋእቲ በደል ይልከዮ።
29 እቲ ኻህን ከኣ ኣብ ቅድሚ የሆዋ ምእንቲ ኼተዓርቖ፡ ነቲ ኣብ ከብዲ ኢዱ ዝተረፈ ዘይቲ ኣብ ርእሲ እቲ ዚነጽህ ይግበሮ።
30 “ከም ዓቕሙ ድማ ሓንቲ ኻብተን ባሬቶ ወይ ሓንቲ ኻብተን ጫቚት ርግቢ የቕርብ፣+
31 ከም ዓቕሙ ኸኣ እታ ሓንቲ ንመስዋእቲ ሓጢኣት፡ እታ ኻልአይቲ ድማ ንዚሓርር መስዋእቲ+ ምስ መስዋእቲ እኽሊ የቕርብ፣ እቲ ኻህን ከኣ ነቲ ዚነጽህ ኣብ ቅድሚ የሆዋ የተዓርቆ።+
32 “ብዛዕባ እቲ ሕማም ደዌ ዝነበሮ እሞ፡ ንምንጻሁ ዜድሊ ንምምላእ ዓቕሚ ዘይብሉ፡ እቲ ሕጊ እዚ እዩ።”
33 የሆዋ ድማ ንሙሴን ንኣሮንን ከምዚ ኢሉ ተዛረቦም፦
34 “ናብታ ኣነ ርስቲ ገይረ ዝህበኩም+ ምድሪ ከነኣን ምስ ኣቶኹም፡+ ኣብታ ምድርኹም ከኣ ንሓንቲ ቤት ብደዌ እንተ በኪለያ፡+
35 እቲ ብዓል ቤት ናብ ካህን መጺኡ፡ ‘ኣብ ቤተይ ሓደ ዓይነት ብከላ ተራእዩ’ ኢሉ ይንገሮ።
36 እቲ ኻህን ድማ፡ ኵሉ እቲ ኣብታ ቤት ዘሎ ርኹስ ምዃኑ ምእንቲ ኸይነግር፡ ነቲ ብከላ ኺምርምሮ ቕድሚ ምምጻኡ፡ ነታ ቤት ጥራያ ኺገብርዋ ይኣዝዝ፣ ድሕርዚ፡ እቲ ኻህን ነታ ቤት ኪምርምራ ይእቶ።
37 ነቲ እተበከለ ኸባቢ ይመርምሮ፣ መንደቕ እታ ቤት ብብጭው ዝበለ ሓምላይ ወይ ብቕይሕ ዝበለ ዕምቈት እንተ ተበከለ፡ ካብቲ መንደቕ ድማ ጐድጒዱ እንተ ተራእየ፡
38 ሽዑ እቲ ኻህን ካብታ ቤት ናብ ኣፍ ደገ እታ ቤት ይውጻእ፣ ነታ ቤት ከኣ ሸውዓተ መዓልቲ ይወሽባ።+
39 “ኣብ ሻውዐይቲ መዓልቲ ድማ፡ እቲ ኻህን ተመሊሱ ይመርምራ። እቲ ብከላ ኣብ መንደቕ እታ ቤት እንተ ልሒሙ፡
40 ሽዑ እቲ ኻህን ይኣዝዝ፣ ነቲ እተበከለ ኣእማን ኣውጺኦም ከኣ ናብ ወጻኢ እታ ኸተማ፡ ናብ ርኹስ ቦታ ይደርብይዎ።
41 እታ ቤት ድማ ብውሽጣ ብዅሉ ሸነኻ ትተሓኸኽ፣ እቲ ተለሲኑ ዝነበረ ሕካኽ ከኣ ኣብ ወጻኢ እታ ኸተማ፡ ኣብ ርኹስ ቦታ ይጐሓፍ።
42 ኣብ ክንዲ እቲ ዝወጸ ኣእማን ድማ ካልእ ኣእማን የእትዉ፣ ብኻልእ ጭቃ ገይሩ ኸኣ ነታ ቤት ይለስና።
43 “እቲ ኣእማን ምስ ወጸን እታ ቤት ምስ ተሓክከትን ዳግም ምስ ተለሰነትን፡ እቲ ብከላ ተመሊሱ ኣብታ ቤት እንተ ወጺኡ ግና፡
44 ሽዑ እቲ ኻህን ኣትዩ ይመርምራ። እቲ ብከላ ኣብታ ቤት እንተ ልሒሙ፡ ንሱ ኣብታ ቤት ብርቱዕ ደዌ እዩ።+ እታ ቤት ርኽስቲ እያ።
45 ነታ ቤት ድማ፡—ኣእማናን ኣዕጫዋን ነታ ቤት ዝለሰና ዅሉ ጭቃን፡—ከም እትፈርስ፡ ናብ ወጻኢ ኸተማ፡ ናብ ርኹስ ቦታ ኸኣ ከም እትጕሓፍ ይግበር።+
46 እታ ቤት ተወሺባ ኣብ ዝነበረትሉ ኵለን መዓልትታት+ ናብኣ ዝኣተወ ዘበለ ድማ፡ ክሳዕ ምሸት ርኹስ ይኹን፣+
47 ኣብታ ቤት ዝደቀሰ ዘበለ ኸኣ ክዳውንቱ ይሕጸብ፡ ኣብታ ቤት ዝበልዐ ዘበለ እውን ክዳውንቱ ይሕጸብ።
48 “ግናኸ፡ እቲ ኻህን መጺኡ፡ እታ ቤት ዳግም ምስ ተለሰነት፡ እቲ ብከላ ኣብታ ቤት ከም ዘይለሓመ እንተ ርእዩ፡ እቲ ብከላ ሓውዩ እዩ እሞ፡ እታ ቤት ንጽህቲ ምዃና እቲ ኻህን ይንገር።
49 ነታ ቤት ካብ ርኽሰት ንምንጻህ ከኣ፡ ክልተ ኣዕዋፍን ዕንጨይቲ ቄድሮስን ውጹእ ቀይሕ ፈትልን ሃዛብን ይውሰድ።+
50 ነታ ሓንቲ ዑፍ ድማ ኣብ ልዕሊ ፈልፋሊ ማይ ዘለዎ ኣቕሓ መሬት ይሕረዳ።
51 ነቲ ዕንጨይቲ ቄድሮስን ነቲ ሃዛብን ነቲ ውጹእ ቀይሕ ፈትልን ነታ ህያው ዑፍን ወሲዱ ኸኣ፡ ኣብ ደም እታ እተሓርደት ዑፍን ኣብቲ ፈልፋሊ ማይን ጠሚዑ፡ ነታ ቤት ሸውዓተ ሳዕ ይንጸገላ።+
52 ነታ ቤት ድማ ብደም እታ ዑፍን በቲ ፈልፋሊ ማይን በታ ህያው ዑፍን በቲ ዕንጨይቲ ቄድሮስን በቲ ሃዛብን በቲ ውጹእ ቀይሕ ፈትልን ካብ ርኽሰታ የንጽሃያ።
53 ነታ ህያው ዑፍ ድማ ናብ ወጻኢ ኸተማ፡ ናብ መሮር ትኺድ ይሕደጋ፣ ነታ ቤት እውን የተዓርቃ፡ ትነጽህ ከኣ።
54 “ብዛዕባ ዅሉ ዓይነት ደዌ፡ ናይ ርእሲ ወይ ናይ ጭሕሚ ረኽሲ፡+
55 ብዛዕባ ደዌ ኽዳን+ ወይ ቤት፡+
56 ብዛዕባ ሕበጥን ሽሕርን ብሩህ ብሮትን፡+
57 መዓስ ርኹስ ከም ዚኸውንን መዓስ ንጹህ ከም ዚኸውንን ንምውሳን፡ እቲ ሕጊ እዚ እዩ።+ ሕጊ ደዌ እዚ እዩ።”+
ልኣኽ
ልኣኽ
ዘሌዋውያን 14
መጽሓፍ ቅዱስ—ትርጉም ሓዳስ ዓለም
https://www.jw.org/finder?docid=1001061103&Book=3&Chapter=14&wtlocale=TI&srcid=share
ትግርኛ
mailto:?body=መጽሓፍ ቅዱስ ኣብ ኢንተርነት ኣንብብ%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D3%26Chapter%3D14%26wtlocale%3DTI%26srcid=share&subject=መጽሓፍ ቅዱስ ኣብ ኢንተርነት ኣንብብ
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
ሕቶታት ካብ ኣንበብቲ
ኤርምያስ፡ ራሄል ንደቃ ኸም ዝበኸየትሎም ኪገልጽ ከሎ እንታይ ማለቱ እዩ ነይሩ፧
ኤርምያስ 31:15፡ “እግዚኣብሄር ከምዚ ይብል፤ ኣብ ራማ ድምጺ ተሰምዔ፡ ዋይዋይታን መሪር ብኽያትን። ራሄል ንደቃ በኸየት፡ ተወዲኦም እዮም እሞ፡ ስለ ደቃ ምድባስ አበየት” ትብል።
ራሄል እቶም ክልተ ደቃ ቕድሚ ሙማቶም እያ ሞይታ። ስለዚ፡ እቲ ኤርምያስ ድሕሪ ሞት ራሄል 1,000 ዓመት ጸኒሑ እተነበዮ ትንቢት ዘይቅኑዕ ኪመስል ይኽእል እዩ።
በዅሪ ወዲ ራሄል፡ ዮሴፍ እዩ ነይሩ። (ዘፍጥረት 30:22-24) ራሄል ጸኒሓ፡ ብንያም ዝስሙ ኻልእ ወዲ ወለደት። ንብንያም ክትወልድ ከላ ግና ሞተት። ካብዚ ብምብጋስ፡ ‘ኤርምያስ 31:15፡ ራሄል ደቃ ስለ እተወድኡ ኸም ዝበኸየት እትገልጽ ደኣ እሞ ስለምንታይ እያ፧’ ዚብል ሕቶ ኺልዓል ይኽእል እዩ።
እቲ በዅሪ ዝነበረ ዮሴፍ፡ ንምናሴን ንኤፍሬምን ወለደ። (ዘፍ. 41:50-52፣ 48:13-20) ጸኒሑ ኤፍሬም ንብምሉኡ እቲ ሰሜናዊ መንግስቲ እስራኤል ዚጸሉ ምርኡይ ነገድ ኰነ፡ ንዅሉ እቲ ዓሰርተ ነገድ ከኣ ኪውክል ጀመረ። እቲ ኻብቲ ኻልኣይ ወዲ ራሄል ዝዀነ ብንያም ዝመጸ ነገድ ከኣ፡ ምስ ይሁዳ ዀይኑ ንደቡባዊ መንግስቲ እስራኤል ኪውክል ጀመረ። በዚ ኸምዚ፡ ራሄል ንዅለን ኣዴታት ሰሜናውን ደቡባውን መንግስቲ እስራኤል ንምምልካት ክትጥቀስ በቒዓ እያ።
መጽሓፍ ኤርምያስ ክትጸሓፍ ከላ፡ እቶም ዓሰርተ ነገድ መንግስቲ እስራኤል ኣብ ትሕቲ ቝጽጽር ኣሶራውያን ወዲቖም እዮም፣ ሓያሎ ኻባታቶም ከኣ ተማሪኾም ነበሩ። ይኹን እምበር፡ ገለ ኻብ ኤፍሬማውያን ናብ ይሁዳ ሃዲሞም ኪዀኑ ይኽእሉ እዮም። ባቢሎናውያን ብ607 ቅ.ክ. ነታ ኽልተ ነገድ ዝሓቘፈት ደቡባዊ መንግስቲ ይሁዳ ሰዓሩዋ። ሓያሎ ኻብቶም ምሩኻት፡ ኣብታ ኻብ የሩሳሌም 8 ኪ.ሜ. ርሒቓ እትርከብ ራማ ተወሲዶም ኪዀኑ ይኽእሉ እዮም። (ኤር. 40:1) ምናልባት ገሊኣቶም ኣብቲ ቦታ እቲ፡ ማለት ኣብቲ ራሄል እተቐብረትሉ ዶብ ብንያማውያን፡ ብጃምላ ተቐቲሎም ኪዀኑ ይኽእሉ እዮም። (1 ሳሙ. 10:2) ስለዚ፡ ራሄል ንደቃ ምብካያ፡ ብምሳልያዊ ኣዘራርባ፡ ብሓፈሻ ንብንያማውያን ወይ ከኣ ብፍላይ ነቶም ኣብ ራማ ዝነበሩ ኸም ዝበኸየትሎም ዜመልክት ኪኸውን ይኽእል እዩ። ወይ ከኣ፡ ኵለን ኣዴታት ህዝቢ ኣምላኽ ነቶም ዝሞቱ ወይ እተማረኹ እስራኤላውያን ከም ዝበኸያሎም ዜመልክት ኪኸውን ይኽእል እዩ።
እቲ ኤርምያስ ዝጠቐሶ፡ ራሄል ንደቃ ኸም ዝበኸየትሎም ዚገልጽ ሓሳባት፡ ነቲ ዘመናት ጸኒሑ ንህይወት እቲ ህጻን ዝነበረ የሱስ ሓደጋ ኣንጸላልዩሉ ኣብ ዝነበረ እዋን ንእተፈጸመ ዅነታት ዜመልክት ትንቢት እውን እዩ ነይሩ። ንጉስ ሄሮድስ ንዅሎም እቶም ኣብታ ኣብ ደቡብ የሩሳሌም ዝነበረት ቤት-ልሄም እተወልዱ ኻብ ክልተ ዓመት ንታሕቲ ዝዀኑ ኣወዳት ኪቕተሉ ኣዚዙ ነበረ። በዚ ኸምዚ፡ ኵሎም እቶም ኣብቲ ኽሊ ዕድመ ዝነበሩ ሕጻናት ጸነቱ። ንኣውያት እተን ሽዑ ደቀን ካብ ሕቝፈን እተመንዝዓ ኣንስቲ እሞ ኣብ ኣእምሮኻ ስኣሎ! እቲ ኣውያት ክሳዕ እታ ኣብ ሰሜናዊ የሩሳሌም እትርከብ ራማ ተሰሚዑ ኪኸውን ይኽእል እዩ።—ማቴ. 2:16-18።
በዚ መሰረት እዚ፡ ብግዜ ኤርምያስ ኰነ ብግዜ የሱስ፡ ራሄል ንደቃ ምብካያ፡ ኣይሁዳውያን ኣዴታት ነቶም እተቐትሉ ደቀን ከም ዝበኸያሎም ዚሕብር መግለጺ እዩ ነይሩ። ይኹን እምበር፡ እቶም ዝሞቱ እሞ ናብ “ሃገር” እቲ “ጸላኢ” ዝዀነ ሞት ዝኸዱ ሰባት፡ ምዉታት ክትንስኡ ኸለዉ፡ ካብ ኢድ እቲ ጸላኢ ኣምሊጦም ኪምለሱ እዮም።—ኤር. 31:16፣ 1 ቈረ. 15:26።


text:
1. ማሕበረኮም/ኮምዩኒቲ ኤርትራ፡ መብዛሕተአን ትካላት ማሕበረኮም ኤርትራ ስድተኛታት ኣብ ክንዲ ጥዕንኦምን፡ ጉዳይ ኢሚግረሽንን፣ ትምህርትን፣ ስራሕን፣ ህዝበን ዘተኮረ ዝኸውን፣ ኣብ ናይ ጣዕሳ ፎርም መምልእን፣ 2% ቀረጽ መመዝመዝን፣ ንኣሽቱ ህግደፍ ምምልማልን፣ ስለላ ኣብ ልዕሊ ደለይቲ ፍትሒ ምክያድን ኮይኑ’ሎ ። ኣብ ብሕጂ ዝግበር ለውጢ ናይ ማእከል (ሰንተር) ሕቶ ብምፍታሕ ስደተኛታትን ህጻናትን ዝግልገልሉ ክኸውን ከምዘለዎ ንፈልጥ። መብዛሕትአን ማሕበረ ኮማት ኤርትራ፡ ብፖለቲካዊ ኢድ ኣእታውነት ስርዓት ህግደፍ ተሓሚሰን ካብ’ቲ ስመን ዝሕብሮ ዘይትርፋዊ ማሕበርን ዘይፖለቲካዊ ጸጊዕነትን ነጻ ክኾና ኣይከኣላን። ኣብ ፍልልይ ሕብረተሰብና ተደቕዲቐን ከኣ ንዝሩግ ኣተሃላልዋና ዝያዳ ኣጋዲደንኦ ኣሎዋ። እዘን ትካላት እዚኣተን ንስደተኛታት መንእሰያት ይኹን ንነባር ኣረጋዊ ዜጋ ዘድልዮ ዝኾነ ዓይነት ኣገልግሎታት የለን። ስለ ዝኾነ ከኣ ደለይቲ ፍትሒ ኣብ ልዕሊ ስርዓት ኣመዝጊብናዮ ዘሎና ዓወት ንምድራብ፡ ኣብ መንጎ ህዝብና ስኒትን፣ሰላምን ክነግስ ብምግባር፣ ልቢ ህዝብና ክንስዕርን/ክንከስብን ብዙሕ ጻዕሪ ከም ዘድልየና ንርዳእ።
2. ሲቪክ ማሕበራት ብዘርኢ ጉዳይ፣ ንሓዋሩ ንፖለቲካውን፣ ማሕበራውን፣ ቁጠባውን፣ ቅዋማውን ጉዕዞታት ከውሕሰኦ ክኽእላ ስለ ዘለወን ሕጂ ዋላኳ ብዝለዓለ ዓቕመንን ይገብራ እንተሃለዋ፤ ኣብ መንጕአን ብእሂን ምሂን ተላዚበን ብኮንፈረንስ ኣቢለን ከዋሃህድኦ ዘለወን ዓቕሚታት ኣድማዒ ውጽኢት ምሃለዎ። ብዙሓት ክኢላታትን ውፍያት ዚጋታትን ኣብዚ መዳያት እዚ ተርኦም ዕዙዝ እዩ ጸኒሑ፣ ሓንቲ ተሪፋቶም ዘላ ተጠርኒፎም ናይ ስራሕ ምምቕቓል ጊሮም ናይ ብሓባር ምስራሕ ባህሊ ምጥራይ ኢያ። እዚኣ ፖለቲካዊ ውድባት ዝኽሰሳላ ግድለት ኣብ ሲቪካው ማሕበራት ክትርአ ኣይግባእን።
3. ህዝባዊ ሽማግለታት ንስኒትን ፍትሕን ዲሞክራስን ንምቅላስ በዚ ጀሚረንኦ ዘለዋ በቢከተምኡ እናተማሕበራ ብዞባ ደረጃ ተማእኪለን ድምጸን ከልዕላ/ከበርኻ እዋኑ ዝብጽሐ ዘይየኮነስ ዝደንጕየ እውን እዩ። ህዝባዊ ሽማግለታት፡ ከካብ ከተመአን ተወኪለን ብደሞክራስያዊ ኣገባብ ዝተመርጸ ጸጊዕ ዘይብሉ ብቑዕ መሪሕነት ክገብራ ንትስፎ። ብኡ ኣቢለን ከኣ ንህዝቢ ኣብ ዞባአን ዘሎ ወኪለን ንፖለቲካዊ ውድባት ናይ ምቍጽጻር ተራ ክጻወታ ትጽቢት ይግበረለን። እዘን ትካላት እዚእተን ስሉሳዊ ሓላፍነተን ተሰኪመን፣ ሃናጺ ተርአን ክጻወታም’በር ምስ ሲቪካዊ ማሕበራት ክተሃላለኻን ምስ ፖለቲካዊ ውድባት ክወዳደራን ግቡእ ከምዘይኮነን ነቲ መስርሕውን ዘበርዕን ምዃኑን ብሩህ ክኸውን ኣለዎ።
4. ናይ ተቓውሞ ዜናን ሓበሬታን ማዕከናት እውን ከምተን ናይ ሲቪክ ማሕበራት ኣብ ጉዳይ ኤርትራ ናይ ጋዜጣነት ጥራይ ዘየኮነስ ኣንጻር እቲ ስርዓት ናይ ምንቕቓሕ ተራ እውን ኣለወን። ግን ከኣ ወድዓዊ ሪፖርት ናይ ምቕራብን ሓቂ ናይ ምንጋርን ወገን ናይ ዘይምውሳድን ፕሮፈሽናሊዝም ናይ ምምዕባል ሓላፍነት ከኣ ኣለወን። ስለ ዝኾነ ድማ ኣብ ዝመጽእ ኮንፈራንሳትን ጉብኤታትን ነናተን ዴስክ/ጠረጴዛ ኣዳልየን ዝከታተላሉ ኣሰራርሓ ንምድላው ተዓዘብቲ እንተላይ ኮይነን እውን ናይ ዓይኒ ምስክርነት ንህዝብና መታን ከመሓልላፋ ብሓባር ተኣኪበን ክዳለዋሉ ኣለወን። ናይ ዜናን ሓበሬታን ማዕከናት፣ ካብ ፖለቲካዊ ጸጊዕነት ነጻ ኮይነን ሓቅን ወድዓውን ሓበሬታ ንህዝቢ ከስንቓ ትጽቢት ይግበረለን።
5. ፖለቲካዊ ውድባት ብዘርኢ ጉዳይ፡ ኣብዚ እዋን እዚ ብዙሕ ናይ የማናውን ጸጋማውን ሊበራላውን ትሒዘጸኒሓውን (ኮንሰርቫቲቭ) ስነሓሳባት ኣመቓቕላ ናይ ፖለቲካዊ ውድባት ተቓውሞ ኣልዕሊና ክንርኢ ዘኽእለና ዕምቍታት እኳ ኣይሃሉ እምበር ተግባራዊ ጉዕዞ ጽላላዊ ትካላት ኤርትራ፡
(I) ጽላል ኤርትራዊ ዲሞክራስያዊ ኪዳን ሓቍፍወን ዘሎ ውዳባትን
(II) ናይ ብሄራዊ ኣወዳድባ ፕሮግራም ዘለወንን መሓዙተን ዝኾና ፈደራላውያን ውድባትን
(III) ኣብ ክልቲኡ እዚ ጽላላት ዘየለዋ ፖለቲካዊ ውድባትን ኮይነን ይጠቓለላ። እዘን ጽላላት እዚኣተን ጉዳየን ብሓደ ዝጥርንፋሉ መስርሕ ብህጹጽ ክጅምራ የድሊ።
6. ሃገራዊ ባይቶ ብዘርኢ ጉዳይ፡ ኣባላት ሃገራዊ ባይቶ ሕጋውን መትከላውን ኣሰራርሓ ተኸቲሉ ካብ ዘይሰርሕ ልዕሊ ሰለስተ ዓመታት ገሩ’ሎ። ፖለቲካዊ ውድባት ባይቶ ምስ ህዝብን ሲቪካዊ ማሕበራትን ዝኣተውኦ ኪዳን ወይ ፓርትነርሺፕ ጠሊመን ብጉዳይ ባይቶ ንበይነን ጥራይ ክዝትያን ክውስናን ክልተ ዓመታት ሓሊፍወን ኣሎ። እዚ ሕጂ ንታሕሳስ ተባሂሉ ዘሎ ኣኼባ፣ ኣባላቱ ኣብ ምውሳንስ ይትረፍ ክሳብ ሕጂውን ንሚድያ ዝተእከ ፕረስ ረሊዝ ብኢማይል ኣይተላእከሎምን።እተን ልዕል ኢለን ተቒሰን ዘለዋ ጽላላትን፣ ፖለቲካዊ ውድባትን ናይ ባዕላተን ኮንፈረንስ ጌረን ጉዳያተን ድሕሪ ምውጋን፣ ምስተን ኣብ ላዕሊ ዝተጠቕሳ ኣካላት ደሞክርስያዊ ቃልሲ ዝኾና ህዝባውን፣ ሲቪካውን ማሕበራት ኮይነን ከኣ ናይ ሓባር ኣሰናዳዊት ሽማግለ ብምቛም ዝተሓደሰ ሃገራዊ ጉባኤ የምርሓ። እዚ ንኸይቃላጠፍ ዓጊቱ ዘሎ ኩነታት፤ ብዙሓት ፖለቲካዊ ውድባት ኣብ ዳርጋ ሓደ ዝዕላምኡ ግን ከኣ ክልተ ቃራና (ፕሮንግስ) ዘለዎ ተጋራጫዊ መስርሕ ናይ ናይሮቢን ናይ ኣዋሳን ክልተ ዝተወሳሰበ መቖምያታት ተጋሕቲኑ ዝሰርሕ ኣሰናዳዊ ሽማግለታት ጸይረን ይጕዓዛ ስለ ዘለዋ እዩ ኣብ ደውታን ምድስካልን ኣትዩ ዘሎ።


text:
መጽሓፍ ቅዱስ፡ ህይወት ሰባት ይቕይር
“ንሓቂ ኽምርምራ እዮም ዚደልዩኒ ነይሮም”
- ዓመተ ልደት፦ 1982
- መበቈል ሃገር፦ ዶመኒካዊት ሪፓብሊክ
- ታሪኽ፦ ሞርሞን ኰይኑ ዝዓበየ
ሕሉፍ ህይወተይ፦
ኣብ ሳንቶ ዶሚንጎ፡ ዶመኒካዊት ሪፓብሊክ እየ ተወሊደ፣ ወለደይ ኣርባዕተ ቘልዑ ወለዱ፡ ኣነ ኸኣ ሕሳስ ልደ እየ። ወለደይ ምሁራት እዮም ነይሮም፣ ንደቆም ከኣ ኣብ ጽቡቕ ማሕበረ ሰብ ኬዕብዩና እዮም ዚደልዩ ነይሮም። ኣነ ኸይተወለድኩ ኣርባዕተ ዓመት ይገብር ከኣ፡ ምስ ሚስዮናውያን ሞርሞን ተራኺቦም ነበሩ። በቶም ጽፉፋትን እዱባትን ዝነበሩ መንእሰያት ስለ እተማረኹ ድማ፡ ምስ ቤተ ክርስትያን ሞርሞን ክንሓብር ወሰኑ። ኣብታ ደሴት እቲኣ፡ ስድራ ቤትና ሓንቲ ኻብተን ምስ ሞርሞን ዝሓበራ ናይ መጀመርታ ስድራ ቤታት እያ።
እናዓበኹ ምስ ከድኩ፡ ማሕበራዊ ንጥፈታት እታ ቤተ ክርስትያን ባህ ይብለኒ ነበረ፣ እምነት ሞርሞን ኣብ ናብራ ስድራ ቤትን ኣብ ስነ ምግባርን ዘተኰረ ብምዃኑ ኸኣ ኣኽቢረ እርእዮ ነበርኩ። ሞርሞን ብምዃነይ እውን እሕበን ነበርኩ፡ ሚስዮናዊ ክኸውን ድማ ሸቶ ገበርኩ።
ወዲ 18 ዓመት ምስ ኰንኩ፡ ኣብ ኮሌጅ ትምህርተይ ምእንቲ ኽከታተል፡ ብስድራ ቤትና ናብ ሕቡራት መንግስትታት ኣመሪካ ገዓዝና። ድሕሪ ሓደ ዓመት ኣቢሉ፡ እቶም ናይ የሆዋ መሰኻኽር ዝዀኑ ሓትኖይን ሰብኣያን ናብ ፍሎሪዳ ኺበጽሑና መጹ። ትምህርቲ መጽሓፍ ቅዱስ ኣብ ዚውሃበሉ ዓብዪ ኣኼባ ኽንእከብ ከኣ ዓደሙና። ኵሎም ኣብ ጥቓይ ዝነበሩ ሰባት መጽሓፍ ቅዱስ ገንጺሎም ጥቕስታት ኪርእዩን መዘኻኸሪታት ኪጽሕፉን ምስ ረኣኽዎም ተገረምኩ። ሽዑ ኣነ እውን ብርዕን ወረቐትን ኪውሃበኒ ብምሕታት ከምኡ ኽገብር ጀመርኩ።
ድሕሪ እቲ ኣኼባ ሓትኖይን ሰብኣያን፡ ሚስዮናዊ ክኸውን ድሌት ከም ዘሎኒ ስለ ዝፈለጡ፡ ብዛዕባ መጽሓፍ ቅዱስ ኪምህሩኒ ኸም ዚኽእሉ ነገሩኒ። ኣብቲ ግዜ እቲ፡ ንመጽሓፍ ሞርሞን ካብ መጽሓፍ ቅዱስ ንላዕሊ እፈልጦ ስለ ዝነበርኩ፡ ጽቡቕ ሓሳብ ኰይኑ ተሰምዓኒ።
መጽሓፍ ቅዱስ ንህይወተይ ዝቐየረሉ መገዲ፦
ሓትኖይን ሰብኣያን ብተሌፎን መጽሓፍ ቅዱስ ኬመያይጡኒ ኸለዉ፡ ንእምነተይ ምስ ትምህርትታት መጽሓፍ ቅዱስ ንኸረኣእዮ ወትሩ የተባብዑኒ ነበሩ። ንሓቂ ኽምርምራ እዮም ዚደልዩኒ ነይሮም።
ምስ እምነት ሞርሞን እተተሓሓዘ ሓያሎ ነገራት ተቐቢለ እኳ እንተ ነበርኩ፡ እቲ ሓሳባት ምስ ጥቕስታት መጽሓፍ ቅዱስ ዚሰማማዕ እንተ ዀይኑ ርግጸኛ ኣይነበርኩን። ሓትኖይ፡ ብናይ የሆዋ መሰኻኽር እተሓትመት፡ ናይ 8 ሕዳር 1995 ሕታም መጽሔት ንቕሑ! ሰደደትለይ። እታ መጽሔት ብዛዕባ እምነት ሞርሞን ዚገልጽ እተወሰነ ዓንቀጻት እውን ዝሓዘት እያ። ንመብዛሕትኡ ትምህርትታት ሞርሞን ከም ዘይፈልጦ ስለ እተገንዘብኩ ድማ፡ እቲ ኣብ ንቕሑ! ዘሎ ሓሳባት ሓቂ እንተ ዀይኑ ምእንቲ ኸረጋግጽ፡ ኣብ ወግዓዊ ወብ ሳይት ሞርሞን ኪምርምር ተደረኽኩ። ሓቂ ዀይኑ ኸኣ ረኸብክዎ፣ ኣብ ቤተ መዘክር ኡታ ምስ ከድኩ ድማ ነዚ ዜረጋግጽ ተወሳኺ መርትዖ ረኸብኩ።
መጽሓፍ ሞርሞንን መጽሓፍ ቅዱስን ንሓድሕዱ ኸም ዚሰማማዕ እየ ዝኣምን ነይረ። ንመጽሓፍ ቅዱስ ብጥንቃቐ ኸንብቦ ምስ ጀመርኩ ግና፡ ትምህርትታት ሞርሞን ምስ ጥቕስታት መጽሓፍ ቅዱስ ከም ዚጋጮ ኣስተብሃልኩ። ንኣብነት፡ ኣብ ህዝቅኤል 18:4 መጽሓፍ ቅዱስ ነፍሲ ኸም እትመውት ይገልጽ እዩ። መጽሓፍ ሞርሞን ግና፡ ኣብ ኣልማ 42:9፡ “ነፍሲ ኽትመውት ኣይትኽእልን እያ” ይብል።
ኣብ ርእሲ እዚ፡ እቲ ሞርሞን ዚምህርዎ ምስ ሃገራውነት እተተሓሓዘ ሓሳባት ይርብሸኒ ነበረ። ንኣብነት፡ ሞርሞን ገነት ኤድን ኣብ ጃክሰን ካውንቲ፡ ሚዙሪ፡ ሕ.መ.ኣ. ከም እትርከብ ይምህሩ ነበሩ። መራሕቲ እታ ቤተ ክርስትያን ከኣ፡ “መንግስቲ ኣምላኽ ኣብ እትገዝኣሉ እዋን፡ ሰንደቕ ዕላማ ሕቡራት መንግስትታት ኣመሪካ ኣብቲ ምእንቲ ሓርነትን ማዕረ መሰላትን ዚጣበቕ መንግስቲ ኣመሪካ ኸም እተምበልብል” ይምህሩ ነበሩ።
እታ እተወለድኩላ ሃገር ኰነት፡ ዝዀነት ትኹን ካልእ ሃገር እንታይ ግደ ኸም ዘለወን ኣይፈልጥን እየ ነይረ። ሚስዮናዊ ኪኸውን ዚስልጥን ዝነበረ ሓደ መንእሰይ ሞርሞን ሓደ ምሸት ስልኪ ምስ ደወለለይ፡ ነዚ ጕዳይ እዚ ኣልዓልኩሉ። ሃገሩ ምስ ካልእ ሃገር ኣብ እትዋግኣሉ እዋን፡ ምስ ሞርሞን ደቂ እታ ሃገር ኪዋጋእ ፍቓደኛ ዚኸውን እንተ ዀይኑ ብንጹር ሓተትክዎ። እወ፡ ኢሉ ምስ መለሰለይ ከኣ ደንጸወኒ። ብዛዕባ ትምህርትታት እምነተይ ኣዕሚቘ ክዅዕት ጀመርኩ፡ ምስቶም ሓላፍነት ዝነበሮም መራሕቲ ቤተ ክርስትያን ሞርሞን ከኣ ተመያየጥኩ። መልሲ ሕቶታተይ ምስጢራዊ ምዃኑ፡ ሓደ መዓልቲ ዝያዳ ብርሃን ምስ በርሀ ኸም ዚፍታሕ ድማ ተነግረኒ።
በቲ ዝሃቡኒ መልሲ ስለ ዝጐሃኹ፡ ብዛዕባ ርእሰይን ብዛዕባ እቲ ሚስዮናዊ ሞርሞን ክኸውን ዝደለኹሉ ምኽንያትን ብዝያዳ ኽምርምር ጀመርኩ። ሚስዮናዊ ክኸውን ዝደለኹሉ ቐንዲ ምኽንያት ንሰባት ክሕግዝ ስለ ዝደለኹ ምዃኑ ተገንዘብኩ። ካልእ ምኽንያት ከኣ ሰባት ኬኽብሩኒ እደሊ ስለ ዝነበርኩ እዩ። ብዛዕባ ኣምላኽ ግና፡ ክሳዕ ክንድቲ ፍልጠት ኣይነበረንን። ኣብ ዝሓለፈ እዋን ብዙሕ ሳዕ መጽሓፍ ቅዱስ አንብብ እኳ እንተ ነበርኩ፡ ብሓቂ ኣኽቢረ ኣይርእዮን እየ ነይረ። ብዛዕባ እቲ ኣምላኽ ንምድሪ ወይ ንደቂ ሰብ ዘለዎ ዕላማ ዋላ ሓንቲ ፍልጠት ኣይነበረንን።
ዝረኸብክዎ ጥቕሚ፦
ምስ ናይ የሆዋ መሰኻኽር መጽሓፍ ቅዱስ ከጽንዕ ምስ ጀመርኩ፡ ስም ኣምላኽ መን ምዃኑን ሰብ ምስ ሞተ እንታይ ከም ዚኸውንን ዕላማ ኣምላኽ ኣብ ምፍጻም፡ የሱስ እንታይ ግደ ኸም ዘለዎን ካልእ ነገራትን ተማሂረ እየ። ኣማስያኡ፡ ነዚ ዜደንቕ መጽሓፍ ዝዀነ መጽሓፍ ቅዱስ ብዝያዳ ፈለጥክዎ፡ ነቲ ዝመሃሮ ድማ ንኻልኦት ሰባት ተሓጒሰ ኽነግሮም ጀመርኩ። ኣምላኽ ከም ዘሎ ኻብ ቍልዕነተይ ጀሚረ እፈልጥ እኳ እንተ ነበርኩ፡ ሕጂ ግና፡ ልክዕ ከም ናይ ቀረባ ዓርከይ ገይረ ብጸሎት ክዛረቦ እኽእል እየ። ብ12 ሓምለ 2004 ናይ የሆዋ ምስክር ኰይነ ተጠመቕኩ፡ ድሕሪ ሽዱሽተ ወርሒ ኸኣ ኣብ ክርስትያናዊ ኣገልግሎት ናይ ምሉእ ግዜ ዕዮ ጀመርኩ።
ኣብ ብሩክሊን፡ ኒው ዮርክ ኣብ ዚርከብ ቀንዲ ቤት ጽሕፈት ናይ የሆዋ መሰኻኽር ንሓሙሽተ ዓመት ዚኣክል ሰሪሐ እየ። ኣብ ምልእቲ ምድሪ ንዚርከቡ ብሚልዮናት ዚቝጸሩ ሰባት ዚጠቅም መጽሓፍ ቅዱስን መጽሓፍ ቅዱስ ንምርዳእ ዚሕግዝ ጽሑፋትን ንምሕታም ኣብ ዚግበር ዕዮ ኺድግፍ ብምኽኣለይ ብዙሕ እዩ ዜሐጕሰኒ፣ ንኻልኦት ሰባት ብዛዕባ ኣምላኽ ንኺፈልጡ ኽሕግዞም ከለኹ እውን ባህ እዩ ዚብለኒ።


text:
ምጽራይ ሕ.ሃ. ገበናት ኣንጻር ሰብኣውነት ኣብ ኤርትራ ረኺቡ
ጀኔቫ (8 ሰነ 2016) – ገበናት ኣንጻር ሰብኣውነት፡ ብዝሰፍሐን ሜላውን መልክዕ ኣብ ናይ ኤርትራ መዳጎኒ ማእከላት፡ ወተሃደራዊ መሰልጠኒ ማእከላት ከምኡ ውን ኣብ ካልኦት ቦታታት እታ ሃገር ኣብ ውሽጢ ዝሓለፋ 25 ዓመታት ተፈጺሞም፡ ብመሰረት ረቡዕ ዝተዘርግሐ ሓድሽ ጸብጻብ ናይ ሕ.ሃ. ኮምሽን ምጽራይ ሰብኣዊ መሰላት ኤርትራ።
ገበናት ባርነት፡ ማእሰርቲ፡ ግዱድ ምስዋር፡ መስቀይቲ፡ ምግፋዕ፡ ጾታዊ ዓመጽ፡ ቅትለትን ካልኦት ኢሰብኣዊ ተግባራትን፡ ከም ኣካል ናይ ሰፊሕን ሜላውን ወፍሪ ኣብ ህዝቢ ራዕዲ ንምዝራእ፡ ተቓውሞ ህዝቢ ንምግታእን መወዳእትኡ ድማ ንናይ ኤርትራ ሲቪላዊ ህዝቢ ኣብ ትሕቲ ቁጽጽር ንምእታውን ካብ 1991 ዓ.ም ማለት ኤርትራውያን ሰበ-ስልጣናት ቁጽጽር መሬት ኤርትራ ምስ ተረከቡ፡ ዝተፈጸሙ እዮም፡ ይብል እቲ ጸብጻብ።
ኤርትራ፡ መላኺ መንግስቲ ዘለዋ ሃገር እያ። ኣብ ኤርትራ፡ ነጻ ፈራዲ ኣካል የለን፡ ሃገራዊ ባይቶ የለን፡ ካልኦት ዲሞክራስያውያን ናይ ምሕደራ ኣካላት ውን የለዋን። ካብዚ ናይ ምሕደራን ግዝኣተ ሕግን ባዶነት ዝመንጨወ ናይ ዘይተሓታትነት ሃዋህው ድማ ነቶም ኣብ ዝሓለፈ ርብዒ ዘመን ዝተፈጸሙ ገበናት ኣንጻር ሰብኣውነት ኣኽኢሉ። “እዞም ገበናት ሎሚ ውን የጋጥሙ ኣለው፡” ኢሉ ማይክ ስሚዝ፡ ኣቦ-መንበር ኮምሽን ምጽራይ።
“ናይ ኤርትራ ስርዓተ-ፍርዲ፡ ንገበነኛታት ብርትዓውን ግሉጽን መንገዲ ተሓተትቲ ክገብሮም እዩ ዝብል ርጉጽ ተስፋ የሎን። ፈጸምቲ እዞም ገበናት ኣብ ሕጊ ክቐርቡ ኣለዎም፡ ድምጺ ናይ ግዳያት ድማ ክስማዕ ኣለዎ። ማሕበረ-ሰብ ዓለም ሕጂ ስጉምቲ ክወስድ ይግብኦ፡ እንተላይ ንኣህጉራዊ ቤት-ፍርዲ ገበነኛታት (ICC)፡ ን ኣብ ቤት-ፍርድታት ሃገራቶም ዘለዉ ሕጋጋትን ካልኦት ኣገባባትን ብምጥቃም፡ ተሓታትነት ናይቶም ኣብ ኤርትራ ዝፍጸሙ ዘለዉ ግፍዕታት መታን ክረጋግጽ፡” ክብል ስሚዝ ጠቒሱ።
እቲ ጸብጻብ፡ “ኤርትራውያን፡ ኣደዳ ገደብ-ዘይብሉ ሃገራዊ ኣገልግሎት፡ ሃውራዊ ማእሰርቲ፡ ብሰንኪ ብህሎኣዊ ገበን ኣባላት ስድራ ዝወርዱ ሕኒ-ሕነኣዊ ስጉምትታት፡ ኣድልዎ ብሰንኪ ሃይማኖትን ብሄርን፡ ጾታዊ ዓመጽን ጾታ-ዝመበገሲኦም ዓመጻትን መቕተልትን ኮይኖም ይቕጽሉ ከም ዘለዉ፡” ብተወሳኺ የብርህ።
ገደብ-ኣልቦ ፕሮግራማት ወተሃደራዊ/ሃገራዊ ኣገልግሎት ብተደጋጋሚ ብኤርትራውያን ከም ቀንዲ ጠንቂ ካብታ ሃገር ምህዳሞም ይጥቀሱ። ኣብ 2015, 47,025 ኤርትራውያን ኣብ ኤውሮፓ ዑቕባ ሓቲቶም። ብዙሓት ካብኣቶም፡ ነቲ ሓደገኛ ጉዕዞ መዲተራኒያን ብሰንኮፍ ጃልባታት፡ ብደላሎ ሰባት እንዳተመዝመዙ፡ ድሕነት ንምድላይ ዝሰገሩ እዮም።
እቲ ጸብጻብ ብምውሳኽ፡ ብ ሰነ 2015 ኣብ ዝተዘርግሐ ቀዳማይ ጸብጻብ ኮምሽን ምጽራይ ተሰኒዶም ዝነበሩ ኩነታት ሰብኣዊ መሰላት ዝኾነ ምምሕያሽ ከም ዘይተራእየ ይምልከት።
እቲ ጸብጻብ “ፍሉያት ውልቀ-ሰባት፡ እንተላይ ኣብ ዝለዓለ ጽፍሒ እታ ሃገር ዝርከቡ ሰበ-ስልጣናት መንግስቲ፡ እታ ኣብ መሪሕነት ትርከብ ሰልፊ - ህዝባዊ ግንባር ንደሞክራስን ፍትሕን (ህ.ግ.ደ.ፍ.) - ከምኡ ውን ኣዘዝቲ ሰራዊት፡ ተሰከምቲ ሓላፍነት ናይቲ ገበናት ኣንጻር ሰብኣውነትን ካልኦት ግሉሓት ግህሰታት ሰብኣዊ መሰላትን ምዃኖም፡” የለሊ።
እቲ ጸብጻብ ቀጺሉ፡ “ቤት-ጽሕፈት ሃገራዊ ድሕነት ተሰካሚ ሓላፍነት ናይ መብዛሕኦም ጉዳያት ሃውራዊ ማእሰርቲ፡ ግዱድ ማሕዩርን መስቀይቲ ኣብ ወግዓውያንን ዘይወግዓውያንን መዳጎኒ ማእከላትን እዩ፡” ይብል።
ኮምሽን፡ ኣብ ልዕሊ ዝቑጸሩ ውልቀ-ሰባት፡ ተሰከምቲ ሓላፍነት ናይ ገበናት ኣንጻር ሰብኣውነት ምዃኖም ንምእማን ርትዓዊ ምኽንያት ዘለና፡ ጸብጻብ መርትዖ ሰኒዳ ኣላ። እቲ መርትዖ፡ ኣብ ምዱብ ግዜኡ ንዝምልከተን ኣካላት ምሕደራ ክፉት ክግበር እዩ፡ እንተላይ ንቤት-ፍርድታት ሕጊ፡ ጽኑዕ መምርሒታት ምሕላው ድሕነት ናይ መሰኻኽር ብምኽታል፥ መታን ህዝቢ ኤርትራ ፍትሒ ከም ዝረክብ ንምርግጋጽ።
መሰረት እቶም ኣብዚ ጸብጻብ ተገሊጾም ዘለዉ ኣገባባት ኣካይዳ፡ 833 ቃለ-ምስክርነታት ብኤርትራውያን ከምኡ ውን 160 ጽሑፋት ደብዳቤታት፡ ኣብ ቀዳማይ ገጽ ስራሕ ኮምሽን ምጽራይ፡ ካብ ፍርቂ-2014 ክሳዕ ፍርቂ-2015፡ ዝተቐበልናዮም እዮም።
ኮምሽን፡ ካልኣይ መርመራኣ እናካየደት ኣስታት 45,000 ደብዳቤታት ተቐቢላ። ዝበዝሑ ካብዚኦም፡ ንናይ ኮምሽን ቀዳማይ ጸብጻብ ዝነቕፉ ብእኩብ ዝተጻሕፉ ደብዳቤታትን ጥርዓናትን እዮም።
እዞም ደብዳቤታት፡ ሓባራዊ ቴማታትን ተመሳሳሊ ትሕዝቶን ዘለዎም ኮይኖም፡ ቀጥታዊ ውጽኢት ናይ ብመንግስቲ ዝተጠርነፈ ነቲ ምጽራይ ንምጽላም ዝዓለመ ዘመተ እዮም። ዝተማልአ ትንተና እዞም ደብዳቤታት ድሕሪ ምክያድ፡ ኮምሽን፡ ንመርመራታታ ዝምልከት ጭቡጥ ሓበሬታ ከም ዘይምልኡ ደምዲማ።
እቲ ጸብጻብ፡ “እቲ ኣብ ኤርትራ ሳሕቲ ንዝበጽሕን ነቶም ኣብ ክፋላት እታ ርእሰ-ከተማ ዝተሓጽሩን ብግህዶ ዝረኣይ ግዳማዊ መልክዕ ህድኣትን ንቡርነትን፡ ምስቶም ብቐጻልነት ዝረኣዩ ከበድቲ ግህሰታት ሰብኣዊ መሰላት ዝገራጮ እዩ፡” ይብል።
እቲ ጸብጻብ ብምቕጻል፡ “እቶም ብ ኮምሽን ተሰኒዶም ዘለዉ ኣብ ኤርትራ ዝተፈጸሙ ዓይነታት ግሉሕ ግህሰታት ሰብኣዊ መሰላት … ኣብ ጽርግያታት ኣስመራ ኣይኮኑን ዝፍጸሙ፡ እንታይ ደኣ? ኣብ ድሕሪ ሽፋን መናድቕ መዳጎኒ ማእከላትን ወተሃደራዊ መሰልጠኒ ማእከላትን። መስቀይትን ጾታዊ ዓመጽን ከም ንቡር ኣብ ክፉት ዝፍጸሙ ገበናት ኣይኮኑን፡” ይብል።
ሽሕ’ኳ ናብ መንግስቲ ኤርትራ ሕቶ እንተቕረበት፡ ኮምሽን ናብ ኤርትራ ንኽትኣቱ ፍቓድ ኣይረኸበትን። ኮምሽን፡ ናብ ኤርትራ በጺሓ ዝደሓረ ርኽበታታን ርእይቶታታን ብቐጥታ ናብ መንግስቲ ኤርትራ ከተቕርብ ድልውነታ ተረጋግጽ።
- ንዝያዳ ሓበሬታ ን ዳን ማክኖርቶን ኣብ dmcnorton@ohchr.org ወይ +41 79 618 3474፡ ተወከሱ።
- ተወሳኺ ንመራኸቢ ብዙሓን ዘድልዩ ነገራት፡ እንተላይ ቪደዮ፡ ቢ-ሮል፡ ስእልታት፡ ምስክርነት ካብ መሰኻኽር፡ ፋክቶግራፊ ኣብ www.ohchr.org/CoIEritrea/ ክርከብ ይከኣል።
- ገበናት ኣንጻር ሰብኣውነት፡ ከም ኣካል ናይ ዝሰፍሐ ወይ ሜላዊ መጥቃዕቲ ኣንጻር ዝኾነ ሲቪላዊ ህዝቢ ዝፍጸሙ ገበናት እዮም፡ ወላ ብረታዊ ግጭት ኣብ ዘይህልወሉ።
- ኮምሽን ሰብኣዊ መሰላት ኤርትራ ብ ቤት ምኽሪ ሰብኣዊ መሰላት ኤርትራ ብ ሰነ 2014 ንመጀመርታ ዝቖመ እዩ።
- ቀዳማይ ጸብጻብ ኮምሽን ምጽራይ ሰብኣዊ መሰላት ኤርትራ ብ 8 ሰነ 2015 ተዘርጊሑ፡ ኣብ ናይታ ሃገር ወተሃደራዊ/ሃገራዊ ኣገልግሎት ፕሮግራማት ዝካየዱ ግሉሓት ግህሰታት ሰብኣዊ መሰላት፡ እንተላይ ዝተናውሐ፡ ንዘይተወሰነ ግዜ ምዃኑ፡ ኣሰቃቒ ኩነታቱን ምጥቃም ክቱባት ን ግዱድ ዕዮን፡ ሰኒዱ።
- ኮምሽን፡ ብ ሰነ 2015 ብ ቤት ምኽሪ ሰብኣዊ መሰላት ንኮምሽን፡ “ኣብ ኤርትራ ሜላዊ፡ ሰፊሕን ግሉሕን ግህሰታት ሰብኣዊ መሰላት ንምምርማር፡” መምርሒ ሂብዋ። ዕላማ እዚ መርመራ፡ ምሉእ ተሓታትነት ንምርግጋጽ እዩ፡ እንተላይ እዞም ግህሰታት ክሳዕ ደረጃ ገበናት ኣንጻር ሰብኣውነት ዝበጽሑ ምስ ዝኾኑ።”
- ቃለ-መሕትታት ኣብ 13 ሃገራት ተኻይዶም- ኣውስትራልያ፡ ካናዳ፡ ጅቡቲ፡ ኢትዮጵያ፡ ፈረንሳ፡ ጀርመን፡ ጥልያን፡ ኔዘርላንድ፡ ኖርወይ፡ ሽወደን፡ ስዊዘርላንድ፡ ዩናይትድ ኪንግዶም (UK) ከምኡ ውን ሕቡራት መንግስታት ኣሜሪካ።
- ኮምሽን፡ ሰለስተ ዘይሻራውያን ክኢላታት ትሓቁፍ፡ ኣቦ-መንበር ኣቶ ማይክ ስሚዝ (ኣውስትራልያ)፡ ኣቶ ቪክቶር ዳንክዋ (ጋና) ከምኡ ውን ወ/ሮ ሼላ ቢ. ኪታሩት (ማውሪሸስ)፡ ብተወሳኺ ከም ፍልይቲ ልኡኽ ሕ.ሃ. ኣብ ኩነታት ሰብኣዊ መሰላት ኤርትራ ኮይና ተገልግል ዘላ።
- ኮምሽን ምጽራይ ጸብጻባ ናብ ቤት ምኽሪ ሰብኣዊ መሰላት ንዕለት 21 ሰነ 2016 ከተቕርቦ ተወጢኑላ ኣሎ።


text:
ምዕራፍ 9
ኣብ ናዝሬት ዓበየ
ዮሴፍን ማርያምን ሰደሩ
የሱስ ሞያ ተማህረ
የሱስ ኣብ ናዝሬት ኪዓቢ ኸሎ፡ እታ ኸተማ ንእሽቶን ዘይተገድስን እያ ነይራ። እታ ኸተማ ካብ ይሁዳ ብሸነኽ ሰሜን፡ ገሊላ ኣብ ዚብሃል ኵርባታት ዝበዝሖ ዞባ፡ ካብ ባሕሪ ገሊላ ብምዕራብ እያ እትርከብ ነይራ።
ዮሴፍን ማርያምን ንየሱስ ካብ ግብጺ ኼምጽእዎ ከለዉ፡ ወዲ ኽልተ ዓመት ኣቢሉ ነይሩ ኪኸውን ይኽእል እዩ። ኣብቲ ግዜ እቲ፡ ሓደ ወዶም ንሱ ጥራይ ዝነበረ እዩ ዚመስል። ደሓር ግና ያእቆብን ዮሴፍን ስምኦንን ይሁዳን ዚብሃሉ ኣሕዋቱ ተወልዱ። ዮሴፍን ማርያምን ኣዋልድ እውን ወሊዶም እዮም። እወ፡ የሱስ ብውሑዱ ሽዱሽተ ምንኣሱ ኣሕዋትን ኣሓትን ነይሮምዎ እዮም።
የሱስ፡ ካልኦት ኣዝማድ እውን ነይሮምዎ እዮም። ብዛዕባ ኤልሳቤጥን ወዳ ዮሃንስን ድሮ ፈሊጥና ኣለና። ዮሃንስ ብደቡብ ብዙሕ ኪሎ ሜተራት ርሒቑ ኣብ ይሁዳ ይነብር ነበረ። ኣብ ቀረባ ኣብ ገሊላ ግና ሰሎሜ ትቕመጥ ነበረት፣ ንሳ ሓብቲ ማርያም፡ ማለት ሓትኖ የሱስ ከይኰነት ኣይትተርፍን እያ። ሰብኣይ ሰሎሜ፡ ዘብዴዎስ ይብሃል ነበረ። እቶም ያእቆብን ዮሃንስን ዚብሃሉ ኽልተ ደቆም እውን ደቂ ሓትኖኡ እዮም ማለት እዩ። የሱስ ብግዜ ንእስነቱ ምሳታቶም ብዙሕ ግዜ ምሕላፉ ወይ ዘይምሕላፉ ኣይንፈልጥን ኢና፣ ደሓር ግና ሃዋርያቱ ብምዃኖም፡ ናይ ቀረባ ብጾቱ ዀይኖም እዮም።
ዮሴፍ ነታ እናዓበየት ትኸይድ ዝነበረት ስድራ ቤቱ ንምእላይ፡ ኣበርቲዑ ኺዓዪ ነበሮ። ጸራቢ እዩ ነይሩ። ዮሴፍ ንየሱስ ከም ወዱ እዩ ኣዕብይዎ፣ ስለዚ፡ የሱስ “ወዲ እቲ ጸራቢ” ተባሂሉ ይጽዋዕ ነበረ። (ማቴዎስ 13:55) ዮሴፍ ንየሱስ፡ ጸራቢ ኪኸውን ጽቡቕ ገይሩ መሃሮ። በዚ ምኽንያት እዚ ኸኣ እዮም ሰባት ንየሱስ ጸኒሖም፡ “እቲ ጸራቢ” ኢሎም ዝጸውዕዎ።—ማርቆስ 6:3።
ናብራ ስድራ ቤት ዮሴፍ፡ ኣብ ኣምልኾ የሆዋ ዘተኰረ እዩ ነይሩ። ዮሴፍን ማርያምን ምስ ሕጊ ኣምላኽ ብምስምማዕ፡ ንደቆም ‘ኣብ ቤቶም ኮፍ ምስ በሉን ኣብ መገዲ ኪኸዱ ኸለዉን ኣብ በጥ ምባሎምን ኣብ ምትንሳኦምን’ መንፈሳዊ ትምህርቲ ይምህርዎም ነበሩ። (ዘዳግም 6:6-9) ብዘይካዚ፡ ኣብ ናዝሬት ምኵራብ ነይሩ እዩ። ዮሴፍ ከኣ ንስድራ ቤቱ ናብኡ ኣዘውቲሩ ይወስዶም ከም ዝነበረ ርግጸኛታት ክንከውን ንኽእል ኢና። ኣብ ካልእ ግዜ፡ ብዛዕባ የሱስ፡ “ብመዓልቲ ሰንበት . . . ከምቲ ልማዱ ናብ ምኵራብ ኣተወ” ተባሂሉ ኣሎ። (ሉቃስ 4:16) እቶም ኣባላት እታ ስድራ ቤት፡ ናብታ ኣብ የሩሳሌም ዝነበረት ቤተ መቕደስ ብስሩዕ ዚገብርዎ ዝነበሩ ጕዕዞ ብዙሕ ይሕጐሱሉ ነይሮም እዮም።
ብዝያዳ ፍለጥ
ዮሴፍ—ስድራ ቤቱ ዘዕቈበን ዝናበየን ጽኑዕ ኣቦ
ዮሴፍ ስድራ ቤቱ ዘዕቈበ ብኸመይ እዩ፧ ንማርያምን ንየሱስን ናብ ግብጺ ዝወሰዶም ስለምንታይ እዩ፧


text:
መልሲ ሕቶታት መጽሓፍ ቅዱስ
ክንጽሊ ዘሎና ስለምንታይ ኢና፧
የሆዋ ኣምላኽ፡ ከይተሰከፍና ኣዘውቲርና ብዛዕባ ዜሻቕለና ነገራት ክንነግሮ ይደልየና እዩ። (ሉቃስ 18:1-7) ስለ ዚግደሰልና ድማ ይሰምዓና እዩ። ሰማያዊ ኣቦና ንኽንጽሊ ብለውሃት ካብ ዓደመና፡ ንዕድሚኡ ንምንታይ ዘይንቕበሎ፧—ፊልጲ 4:6 ኣንብብ።
ጸሎት፡ ሓገዝ ንኺህበና ኢልና ንኣምላኽ እንሓትተሉ መገዲ ጥራይ ዘይኰነስ፡ ንኽንቀርቦ ዚሕግዘና መገዲ እውን እዩ። (መዝሙር 8:3, 4) ንኣምላኽ ስምዒታትና ኣዘውቲርና ምስ እንገልጸሉ፡ ምስኡ ናይ ቀረባ ዕርክነት ንምስርት ኢና።—ያእቆብ 4:8 ኣንብብ።
ብኸመይ ኢና ኽንጽሊ ዘሎና፧
ክንጽሊ ኸለና፡ ኣምላኽ ናይ ርኣዩለይ ቃላት ክንጥቀም ወይ ዝሸምደድናዮ ጸሎት ክንደጋግም ኣይደልየናን እዩ። ፍሉይ ኣቃውማ ሰብነት ከነዘውትር እውን ኣይሓትተናን እዩ። ካብ ልቢ ኽንጽሊ እዩ ዚዕድመና። (ማቴዎስ 6:7) ንኣብነት፡ ኣብ ጥንታዊት እስራኤል፡ ሃና ኣብ ስድራ ቤታ ብዛዕባ ዘጋጠማ ዜጕሂ ነገር ጸልያ እያ። ጓሂኣ ናብ ሓጐስ ምስ ተቐየረ ግና፡ ልባዊ ጸሎት ብምቕራብ ንኣምላኽ ኣመስገነቶ።—1 ሳሙኤል 1:10, 12, 13, 26, 27፣ 2:1 ኣንብብ።
ኣየ ኸመይ ዝበለ ዜደንቕ መሰል ኰን እዩ ተዋሂቡና ዘሎ! ንፈጣሪ ሻቕሎትና ኽንገልጸሉ ንኽእል ኢና። ብዝገበሮ ነገራት ከኣ ክንውድሶን ከነመስግኖን ንኽእል ኢና። ነዚ ኽቡር መሰል እዚ ዕሽሽ ክንብሎ የብልናን። —መዝሙር 145:14-16 ኣንብብ።
[ኣብ ገጽ 16 ዘሎ ስእሊ]
መልሲ ተወሳኺ ሕቶታት መጽሓፍ ቅዱስ እንተ ደሊኻ፡ ኣብ ኢንተርነት ርአ
[ኣብ ገጽ 16 ዘሎ ስእሊ]
ብዝያዳ ፍለጥ
ብጸሎት ኣቢልካ ንኣምላኽ ቅረቦ
ክትጽሊ ኸለኻ ኣምላኽ ይሰምዓካ ድዩ፧ መልሲ እዛ ሕቶ እዚኣ ንምርካብ፡ መጽሓፍ ቅዱስ ብዛዕባ ጸሎት እንታይ ከም ዚምህር ክትርዳእ ኣሎካ።


text:
ነዛ ዓንቀጽ እዚኣ ብ%% ከተንብባ ትደሊዶ፧
ነዛ ዓንቀጽ እዚኣ ብ%% ከተንብባ ትደሊዶ፧
2 ብመዓልቲ ጰንጠቈስጠ ድማ፡ ኵላቶም ሓቢሮም ብሓንሳብ ነበሩ፣
2 ብሃንደበት ከኣ ከም ብርቱዕ ህቦብላ ንፋስ ዚመስል ደሃይ ካብ ሰማይ መጸ፣ ንብዘላ እታ ተቐሚጦምላ ዝነበሩ ቤት እውን መልኣ።
3 ልሳናት ሓዊ ዚመስል ከኣ ተራእዮም፣ ተመቓቒሉ ኸኣ ኣብ ነፍሲ ወከፎም ዓለበ፣
4 ኵላቶም ድማ ብመንፈስ ቅዱስ ተመልኡ እሞ፡ ከምቲ እቲ መንፈስ ኪዛረቡ ዝሃቦም እውን ብኻልእ ቋንቋታት ኪዛረቡ ጀመሩ።
5 በቲ ግዜ እቲ፡ ኣብ ትሕቲ ሰማይ ካብ ዘለዉ ዅሎም ህዝቢ፡ ንኣምላኽ ዚፈርሁ ኣይሁድ ኣብ የሩሳሌም ነበሩ።
6 እዚ ደሃይ እዚ ምስ ኰነ ድማ፡ ብዙሓት ተኣከቡ፣ በብቛንቋኦም ኪዛረቡ ስለ ዝሰምዕዎም ከኣ ደንጸዎም።
7 ተደሚሞምን ተገሪሞምን ከኣ ከምዚ በሉ፦ “እንሆ፡ ኵሎም እዞም ዚዛረቡ ዘለዉ፡ ገሊላውያን ደይኰኑን፧
8 ከመይ ኢልና ደኣ ኢና ነፍሲ ወከፍና በበቲ እተወለድናሉ ቛንቋ ኺዛረቡ እንሰምዖም ዘለና፧
9 ንሕና ሰብ ጴርቴን ሰብ ሜዶንን ሰብ ኤላምን ነበርቲ መሶጶታምያን ይሁዳን ቀጶዶቅያን ጶንጦስን እስያን
10 ፍርግያን ጰምፊልያን ግብጽን ዞባታት እቲ ናብ ቀሬኔ ገጹ ዘሎ ሊብያን ካብ ሮሜ ዝመጹ ኣይሁድን ጵሮሴሊታትን
11 ሰብ ቅሬጥስን ሰብ ዓረብን ብዛዕባ እቲ ዓብዪ ግብሪ ኣምላኽ በብቛንቋና ኺዛረቡ ንሰምዖም ኣለና።”
12 ኵላቶም ተደሚሞምን ደንጽይዎምን፡ “እዝስ እንታይ ኰን ይኸውን፧” ተባሃሃሉ።
13 ካልኦት ግና ኣላገጹሎም፡ “ጕዕሽ ወይኒ ጸጊቦም እዮም” ድማ በሉ።
14 ጴጥሮስ ግና ምስቶም ዓሰርተው ሓደ ተንሲኡ፡ ድምጹ ዓው ኣቢሉ ኸምዚ ኢሉ ተዛረቦም፦ “ኣቱም ሰብ ይሁዳን ኣብ የሩሳሌም እትነብሩ ዅላትኩምን፡ እዚ ኣባኻትኩም ይፈለጥ፡ ንቓለይ ድማ ጽን በሉ።
15 ሳልሰይቲ ሰዓት ናይ መዓልቲ እያ እሞ፡ ከምዚ ንዓኻትኩም ዚመስለኩም ዘሎ፡ እዚኣቶም ኣይሰኸሩን።
16 እዚ ግና እቲ ብነብዪ ዮኤል እተባህለ እዩ፦
17 ‘“በተን ዳሕሮት መዓልትታት፡” ይብል ኣምላኽ፡ “ካብ መንፈሰይ ኣብ ልዕሊ ዅሉ ዓይነት ሰብ ከፍስስ እየ፣ ኣወዳትኩምን ኣዋልድኩምን ኪንበዩ፡ ኣጕባዝኩም ራእያት ኪርእዩ፡ ኣረገውትኹም እውን ሕልምታት ኪሓልሙ እዮም፣
18 በተን መዓልትታት እቲአን ድማ ካብ መንፈሰይ ኣብ ሰብኡትን ኣንስትን ባሮተይ ከፍስስ እየ፣ ንሳቶም ከኣ ኪንበዩ እዮም።
19 ኣነ ድማ ኣብ ላዕሊ ኣብ ሰማይ ተኣምራት፡ ኣብ ታሕቲ ኣብ ምድሪ ኸኣ ትእምርቲ ደምን ሓውን ጣቓ ትክን ክገብር እየ፣
20 እታ ዓባይን ድምቕትን መዓልቲ የሆዋ ቕድሚ ምምጻኣ፡ ጸሓይ ናብ ጸልማት ክትልወጥ እያ፡ ወርሒ ኸኣ ናብ ደም።
21 ስም የሆዋ ዚጽውዕ ዘበለ ዅሉ ድማ ኪድሕን እዩ።”’
22 “ኣቱም ሰብ እስራኤል፡ እዚ ቓል እዚ ስምዑ፦ ንስኻትኩም ባዕላትኩም ከም እትፈልጥዎ፡ የሱስ እቲ ናዝሬታዊ፡ በቲ ኣምላኽ ብእኡ ኣቢሉ ኣብ ማእከልኩም ዝገበሮ ግብርታት ሓይልን ተኣምራትን ትእምርትታትን፡ ኣምላኽ ዝመስከረሉ ሰብኣይ ነበረ።
23 ነዚ ኣምላኽ ብዝወሰኖ ምኽርን ኣቐዲሙ ብዝፈለጦ ፍልጠትን ኣሕሊፍካ እተዋህበ ድማ፡ ብኢድ እቶም ጠሓስቲ ሕጊ ኣብ ጕንዲ ሰቒልኩምዎን ቀቲልኩምዎን ኢኹም።
24 ግናኸ፡ ሞት ሒዙ ኼጽንዖ ስለ ዘይከኣለ፡ ኣምላኽ ካብ ማእሰር ሞት ፈቲሑ ኣተንሲእዎ እዩ።
25 ከመይሲ፡ ዳዊት ብዛዕባኡ ኸምዚ ይብል፦ ‘ንየሆዋ ዅሉ ሳዕ ኣብ ቅድመይ ገይረዮ እየ፣ ብየማነይ ስለ ዝዀነ ኸኣ፡ ከቶ ኣይክናወጽን እየ።
26 ስለዚ፡ ልበይ ተሓጐሰ፡ ልሳነይ ከኣ ባህ በላ። ስጋይ እውን ብተስፋ ኺሓድር እዩ፣
27 ምኽንያቱ፡ ንነፍሰይ ኣብ መቓብር ኣይክትሓድጋን ኢኻ፣ እሙንካ ኺብስብስ ድማ ኣይክትፈቅድን ኢኻ።
28 መገድታት ህይወት ኣፍሊጥካኒ፡ ኣብ ቅድሚ ገጽካ ኸኣ ብሓጐስ ክትመልኣኒ ኢኻ።’
29 “ኣቱም ሰባት፡ ኣቱም ኣሕዋትና፡ ብዛዕባ ዳዊት እቲ ርእሲ ዓሌት፡ ንሱ ኸም ዝሞተን ከም እተቐብረን፡ መቓብሩ እውን ክሳዕ ሎሚ ኣብ መንጎና ኸም ዘሎን፡ ንዓኻትኩም ብትብዓት ክዛረብ ፍቐዱለይ።
30 እምበኣር፡ ንሱ ነብዪ ስለ ዝነበረ፡ ሓደ ኻብ ዘርኡ ኣብ ዝፋኑ ኪቕመጥ ምዃኑ ኣምላኽ ብማሕላ ኸም ዝመሓለሉ ድማ ስለ ዝፈለጠ፡
31 ብዛዕባ ትንሳኤ ክርስቶስ፡ ንሱ ኣብ መቓብር ከም ዘይሕደግ፡ ስጋኡ እውን ከም ዘይብስብስ፡ ኣቐዲሙ ርእዩ ተዛረበ።
32 ኣምላኽ ነዚ የሱስ እዚ ኣተንሲእዎ እዩ፣ ብዛዕባ እዚ ኸኣ ኵላትና መሰኻኽር ኢና።
33 እምበኣር፡ ንሱ ናብ የማን ኣምላኽ ልዕል ስለ ዝበለን ነቲ እተተስፈወ መንፈስ ቅዱስ ካብ ኣቦ ስለ እተቐበለን፡ ነዚ እትርእይዎን እትሰምዕዎን ዘለኹም ኣፍሰሶ።
34 ዳዊትሲ ናብ ሰማያት ኣይዓረገን፣ ግናኸ፡ ንሱ ባዕሉ፡ ‘የሆዋ ንጐይታይ፡
35 “ንጸላእትኻ መርገጽ እግርኻ ኽሳዕ ዝገብሮም፡ ኣብ የማነይ ተቐመጥ” በሎ’ በለ።
36 እምበኣር፡ ኣምላኽ ነዚ ንስኻትኩም ዝሰቐልኩምዎ የሱስ፡ ጐይታን ክርስቶስን ከም ዝገበሮ፡ ኵላ ቤት እስራኤል ብርግጽ ትፍለጥ።”
37 ሽዑ፡ እዚ ምስ ሰምዑ፡ ልቦም ተወግአ እሞ፡ ንጴጥሮስን ንኻልኦት ሃዋርያትን፡ “ኣቱም ሰባት፡ ኣቱም ኣሕዋትና፡ እንታይ ንግበር፧” በልዎም።
38 ጴጥሮስ ከኣ፡ “ተነስሑ፡ ነፍሲ ወከፍኩም ከኣ ብስም የሱስ ክርስቶስ ንሕድገት ሓጢኣቱ ይጠመቕ፣ ውህበት መንፈስ ቅዱስ እውን ክትቅበሉ ኢኹም።
39 ከመይሲ፡ እቲ ተስፋ ንዓኻትኩምን ንደቅኹምን ንዅሎም እቶም ኣብ ርሑቕ ዘለዉን፡ ኰታስ ንዅሎም እቶም የሆዋ ኣምላኽና ናብኡ ዚጽውዖም ዘበሉ እዩ” በሎም።
40 “ካብዚ ቔናን ወለዶ እዚ ድሓኑ” እናበለ ኸኣ ብብዙሕ ካልእ ቃል ኣጸቢቑ መስከረሎምን መዓዶምን።
41 ስለዚ፡ እቶም ነቲ ቓሉ ኻብ ልቢ እተቐበልዎ ተጠምቁ፣ በታ መዓልቲ እቲኣ ኸኣ ኣስታት 3,000 ነፍሳት ተወሰኻ።
42 ብትምህርቲ ሃዋርያትን ዘለዎም ብምምቓልን ብምቝራስ እንጌራን ብጸሎትን ከኣ ጸኒዖም ነበሩ።
43 ኣብ ኵሉ ነፍሲ ፍርሃት ኰነ፣ ብዙሕ ተኣምራትን ትእምርትታትን ድማ ብሃዋርያት ተገብረ።
44 ኵሎም እቶም ዝኣመኑ ብሓንሳእ ነበሩ፣ ዘለዎም ኵሉ እውን ናይ ሓባር ነበረ፣
45 ጥሪቶምን ንብረቶምን ሸይጦም ከኣ፡ ንዅሎም ከከም ዜድልዮም ይመቕልዎም ነበሩ።
46 መዓልቲ መዓልቲ ኣብ ቤተ መቕደስ ከየብኰሩ ብሓባር ይእከቡ ነበሩ፣ ኣብ ኣባይቶም ድማ ይምገቡ፡ ብታሕጓስን ብግሩህ ልብን ከኣ ይበልዑ ነበሩ፣
47 ንኣምላኽ ይውድስዎ ነበሩ፡ ኣብ ቅድሚ ዅሉ ህዝቢ እውን ሞገስ ነበሮም። የሆዋ ድማ ዚድሕኑ መዓልቲ መዓልቲ ይውስኸሎም ነበረ።
ልኣኽ
ልኣኽ
ግብሪ ሃዋርያት 2
መጽሓፍ ቅዱስ—ትርጕም ሓዳስ ዓለም (ማቴዎስ–ራእይ)
https://www.jw.org/finder?docid=1011452&Book=44&Chapter=2&wtlocale=TI&srcid=share
ትግርኛ
mailto:?body=መጽሓፍ ቅዱስ ኣብ ኢንተርነት ኣንብብ%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D2%26wtlocale%3DTI%26srcid=share&subject=መጽሓፍ ቅዱስ ኣብ ኢንተርነት ኣንብብ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Erena on Facebook
ኤርትራ፣ ሓንቲ ካብተን ኣብ ትሑት ደረጃ ምዕባለን ድኽነትን ዝርከባ 3 ሃገራት ምዃና ሕ/ሃ ኣፍሊጡ
Radio Erena: 29 December 2016
ኤርትራ እትርከበን 48 ሃገራት ዓለም ኣብ ትሑት ደረጃ ምዕባለን ድኽነትን ከምዝርከባ ሕቡራት ሃገራት ኣብ ዝዘርግሖ ሓድሽ ጸብጻብ ኣፍሊጡ።
ኣብ ንግድን ምዕባለን ዘተኩር ኣካል ሕቡራት ሃገራት ዓመተ 2016 ኣብ እትዛዘመሉ ዘላ ወርሒ ኣብ ዝዘርግሖ ጸብጻብ፣ ከም ኤርትራ ዝኣመሰላ ድኻታት ሃገራት፣ ድኽነተን እናበኣሰን ደረጃ ምዕባልአን ድማ ንድሕሪት እናተጎተን ይኸይድ ምህላዉ ብምትሕስሳብ፣ 16 ካብተን ኣብ ትሑት ደረጃ ምዕባለን ድኽነትን ዝርከባ 48 ሃገራት ግና ኣብ ዝመጽእ 10 ዓመት ዝሓሸ ለውጢ ከምጽእ ተስፋ ከምዘለወን የመልክት።
ሕቡራት ሃገራት፣ ናይ 188 ሃገራት መጽናዕቲ ብምክያድ ኣብ ዘቕረቦ ጸብጻብ፣ ኤርትራ ብደረጃ ምዕባለን ድኽነትን ሓንቲ ካብተን ሰለስተ ኣብ ድሕሪት ተሰሪዐን ዘለዋ ሃገራት'ያ።
ዝተሓተ ደረጃ ምዕባለን ድኽነትን ዘለዋ ሃገር ተባሂላ ኣብ መበል 188 ተሰሪዓ ዘላ ኒጀር ክትከውን ክትከውን እንከላ፣ ኣብ መበል 187 ማእከላይ ሪፖብሊክ ኣፍሪቃ፣ ኣብ መበል 186 ከኣ ኤርትራ ይርከባ።
ማእከላይ ገምጋም ዓመታዊ ውልቃዊ እቶት ዜጋታት፣ ውህሉል ሃብቲ ዜጋታትን ኣብ ቁጠባ እታ ሃገር ዘለዎም ጽልዋን፣ ገለ ካብቲ ሕቡራት ሃገራት ንደረጃ ምዕባለን ድኽነትን ሃገራት መምዘኒ ዝተጠቕመሉ ነጥብታት'ዩ።
ኣብ ኤርትራ፣ ማእከላይ ገምጋም ዓመታዊ እቶት ዜጋታት 390 ዶላር ክግምገም እንከሎ፣ እዚ ድማ ብገምጋም ሓደ ኣብ ስራሕ ዓለም ዝተዋፈረ ዜጋ 32.5 ዶላር ወርሓዊ ደሞዝ ኣለዎ ማለት'ዩ።
ኣብ ትሑት ደረጃ ምዕባለን ድኽነትን ካብ ዝርከባ 48 ሃገራት ዓለም እተን ዝበዝሓ ሃገራት ኣፍሪቃ'የን።
ሓሙሽተ ጎረባብቲ ሃገራት ቀርኒ ኣፍሪቃ ኣብዚ ዝርዝር ዝርከባ ኮይነን፣ ኤርትራ፣ ካብ 1994፣ ኢትዮጵያ ካብ 1991፣ ጅቡቲ ካብ 1982፣ ሱዳን ካብ 1971፣ ሶማልያ'ውን ብተመሳሳሊ ካብ 1971 ዓመተ ምሕረት ኣትሒዘን፣ ካብ ዝተሓተ ደረጃ ምዕባለን ድኽነትን ተኣልየን ኣይፈልጣን።
==================


text:
1ፆሲ ማሊሢና ዬሱስ ኪሪስቶሴ ማዾም ዳኪንቴያ ማዔ፥ ጳውሎሴና ኑ ዒሻሢ፥ ፂሞቴዋሴናይዳፓ፡- 2ቆላሲያሴይዳ ናንጋያ፥ ኪሪስቶሴ ዛሎና ፆሲም ዱማዼዞንሢና ጉሙርቂንታያ ማዔ፥ ዒሾንሢንታ ሚሾንሢንታም፤ ኑ ዓዳሢ፥ ፆሲኮ ኮሹሞ ዒንጊጻ ዒንሢም ማዖንጎ። 3ኑ ዒንሢ ዛሎ ሺኢቃ ዎዶና ኑ ጎዳሢ ዬሱስ ኪሪስቶሴኮ ዓዳሢ ማዔ፥ ፆዛሢ ቢያ ዎዴ ኑ ጋላታኔ። 4ዓይጎሮ ጌዔቴ ዒንሢ ዬሱስ ኪሪስቶሴ ጉሙርቃሢና ፆሲም ዱማዼ ዓሶ ዒንሢ ናሽካሢ ኑ ዋይዜኔ። 5ጎኑሞ ማዔ፥ ኮዦ ሃይሳ ዒንሢም ሄሌ ዎዶና ሃጋ ማዓንዳ ዎዞ ዬያ ዛሎና ዒንሢ ዋይዜኔ፤ ዬያሮ ዒንሢኮ ጉሙርቂጾና ናሹሞናኮ ካራ ጫሪንጫ ዒንሢም ጊኢጊንቲ ዓኣ ሃጊ ማዓንዳ ዎዞይዳኬ። 6ዒንሢ ኮዦ ሃይሶ ዋይዜሢና ፆሲኮዋ ኮሹሞ ዒንጊፆ ጎናሲ ዒንሢ ዔኬስካፓ ዓርቃዖ፥ ሃይ ኮዦ ሃይሳ ዒንሢ ባኣካ ማዻ ጎይፆ ዓጮ ቢያይዳ ዓኣፒ ዓኣፒ ሃሣ ዳልጊሢዳ ዓኣኔ። 7ዬያ፡ ኑና ማዒ ኪሪስቶሴም ጉሙርቂንቲ ማዻያ ማዔያ ሃሣ ኑኡና ዎላ ማዻያ ማዔ፥ ናሽኪንታ ዔጳፒራ ዒንሢም ኬኤዜኔ። 8ሃሣ ዒዚ ዓያና ጌኤሺ ዒንሢም ዒንጌ ናሹሞ ኑም ኬኤዜኔ። 9ዬያሮ ዬያ ኑ ዋይዜስካፓ ዓርቃዖ፥ ዒንሢም ዓያናፓ ማዔ ዔራቶና ማሊ ጶቂሲሢና ቢያ ፆሲ ማሊፆጉዴያ ዺባንዳጉዲ ኑኡኒ ፆሲ ሺኢጲሢ ሃሺባኣሴ። 10ኑኡኒ ሺኢቃሢ ጎዳም ዒንሢ ኮይሳሢጉዲ ናንጋንዳጉዲና ቢያ ባኣዚና ዒዛ ዒንሢ ዎዛሳያ ማዓንዳጉዲኬ፤ ዬይያ፡- ኮሺ ማዺ ማዺ፥ ፆሲ ዔሪሢና ዲጪ ዲጪ፥ 11ዼኤፒ ዶዱሞና ዳንዳዒሢና ዒንሢኮ ዓኣያ ማዓንዳጉዲ፥ ዒዛኮ ቦንቺንቴ ዎልቆጉዴያ ዎልቄና ቢያ ዒንሢ ዶዲ ሃሣ ዎዛዺ ዎዛዺ፥ 12ሃሣ ፖዖ ካኣቱሞይዳ ፆሲም ዱማዼ ዓሶና ዎላ ፆሲ ዒንጋ ባኮ ዒንሢ ዔካያ ማዓንዳጉዲ ዒንሢ ማሄ ፆዛሢ፥ ዓዳሢ ዎዛና ዒንሢ ጋላታንዳጉዲኬ። 13ዓይጎሮ ጌዔቴ ዒዚ ዹሞ ካኣቱሞ ዴማፓ ኑና ዻቂሺ፥ ፔኤኮ ናሽኪንታ ናዓሢ ካኣቱሞ ዴሞ ጌላንዳጉዲ ኑና ማሄኔ። 14ዒዛ ዛሎና ኑ ዻቂ፥ ጎሜፓ ማኣሪንቲሢያ ኑ ዴንቄኔ። 15ኪሪስቶሴ ዓሲም ጴዹዋ ፆዛሢኮ ጎኔ ማሎኬ። ዒዚ ቢያ ማዢንቶኮ ቤርታ ዓኣ ቶይዳሢኬ። 16ዎይቲ ጌዔቴ ጫሪንጮና ሳዖናይዳ ዓኣ ባካ፥ ዓኣፒዳ ጴዻሢንታ ጴዹዋ ባካ፥ ጫሪንጫ ዼኤፖ ማዢንቶና ዎይሣዞንሢ፥ ሱኡጎንታ ቢታንታ ዓኣዞንሢያ ቢያ ማዢንቴሢ ዒዛናኬ። ፆሲ ቢያ ባኮ ማዤሢ ዒዛና ሃሣ ዒዛምኬ። 17ዒ ቢያ ባኮኮ ቤርታፓ ዓኣያኬ፤ ቢያ ባካ ዎላ ካኣሚ ዶዲ ዔቄሢ ዒዛናኬ። 18ዒዚ ዒዛኮ ዑጾ ማዔ፥ ሺኢጲፆ ማኣሮ ዓሶኮ ቶኦካሢኬ፤ ቢያ ባኮና ዒ ቤርቲ ማዓንዳጉዲ ሃይቢፓ ዔቂሢናኣ ቤርታሳሢ ዒዛኬ። 19ዬይ ማዔሢ ፆሲኮ ዓኣ ዎልቃ ናዓሢዳ ኩሙሢና ዓኣያ ማዓንዳጉዲ ፆሲ፥ ዓዳሢ ኮዔሢሮኬ። 20ዒዛ ዛሎና ጫሪንጮይዳ ማዔቴያ ሳዖይዳ ዓኣ ባኮ ቢያ ፆሲ፡ ፔኤና ዎላ ጊኢጊሺ፥ ቡኩሴኔ፤ ፑርቶ ዓሶ ሱፆ ሚፆይዳ ዒ ሓይቄም ላኣሊንቴ ሱጉጾናኣ ኮሹሞ ዔኪ ሙኬኔ። 21ሓያኮ ቤርታ ዒንሢኮ ፑርቶ ማዾና ፆሲፓ ዒንሢ ሃኪ፥ ዒንሢኮ ማሊፆናኣ ፆሲኮ ዒንሢ ሞርኬኬ። 22ሃሢ ጋዓንቴ ፆሲኮ ናዓሢ ዓሲ ማዒ ኬዲ ሃይቄ ዛሎና ፆሲ ፔኤና ዎላ ዒንሢ ቡኩሴኔ፤ ዬያ ዒ ማዼሢ፡- ዒንሢ ዒዛም ዱማዼያና ጌኤሺ ሃሣ ዔኤቢ ቦሂሳ ባኣዚ ባኣያ ማሂ ፔ ቤርቶ ሺኢሻኒኬ። 23ዬይ ያዺ ማዓንዳሢ ዒንሢ ጉሙርቂሢና ፃጲ ዳኪ ሃሣ ዶዲ ዔቂ ኮዦ ሃይሶይዳፓ ጴዼ ሃጊ ማዓንዳ ዎዞ ቃኣሎና ዓጊጹዋዖ ዶዲ ናንጌቴ ሌሊኬ፤ ዬይ ኮዦ ቃኣላ ዒንሢ ዋይዛሢና ዓጫ ዓኣ ዓሶም ቢያ ኬኤዚንቴሢኬ፤ ታኣኒ፥ ጳውሎሴያ ማዻያ ማዔሢ ዬያ ኮዦ ቃኣሎ ማዾኬ። 24ሃሢ ዒንሢ ዛሎና ታ ዔካ ሜታሢ ታና ዎዎዛሳኔ፤ ኪሪስቶሴኮ ዑፆ ማዔ፥ ሺኢጲፆ ማኣሮ ዓሶ ዛሎሮ ኪሪስቶሴይዳ ሄሊ ዓቴ ሜታሢ ታ ጊዳ ማዒ ኩማዳንዳጉዲ ታ ማሃኔ። 25ፆሲኮ ኮዦ ሃይሶ ፔቴታዖ ታ ዓይሱዋዖ፥ ጉቤ ዒንሢም ኬኤዛንዳጉዲ ፆሲዳፓ ታኣም ዒንጊንቴ ጎይፆና ሺኢጲፆ ማኣሮ ዓሶም ታ ማዻያ ማዔኔ። 26ሓይ፥ ታ ኬኤዛ ኮዦ ሃይሶ ቃኣላ ሃያኮ ቤርታ ዓሲም ዓኣሺንቲ ዓኣያ፤ ሃሢ ጋዓንቴ ፆሲ ፔም ዱማዼዞንሢም ዔርዜ ዓኣሺንቴ ባኣዚኬ፤ 27ፆሲኮ ማሊጻ ዬያ ዓኣሺንቴ ባኮኮ ቦንቾና ዖርጎቹሞና ዓይሁዴ ማዒባኣ ዓሶ ባኣካ ዎዚጉዲ ዼኤፒታቴ ዒዛም ዱማዼ ዓሶም ዔርዛኒኬ፤ ዬይ፥ ዓኣሺንቴ ባካ ሃጊ ማዓንዳ ዎዛ ጌሢ ኑ ካፓ ቦንቻ ዒዛና ጴዻንዳ፥ ዒንሢ ባኣካ ዓኣ ኪሪስቶሴኬ። 28ዔራቶና ዓይጎ ዓሲያ ኑ ዞሪ ዞሪ ሃሣ ዔርዚ ዔርዚ ፔቴ ፔቴ ዓሶ ኪሪስቶሴ ዛሎና ዒናዼ ዓሲ ማሂ ፆሲ ቤርቶ ሺኢሻኒ ኪሪስቶሴ ዛሎ ኑ ኬኤዛኔ። 29ፆሲ ፔኤኮ ዼኤፖ ዎልቆና ታኣና ማዻሢሮ ዬያ ዼኤፖ ዎልቆና ዶዲ ማዺፆይዳ ታ ዓኣኔ።
Copyright
Learn More


text:
“እስከ ንገረና፡ እዚ መዓስ ኪኸውን እዩ፧”
“ምልክት ኣብዚ እትህልወሉ እዋንን መደምደምታ ስርዓት ዓለምንከ እንታይ እዩ፧”—ማቴ. 24:3።
1. ልክዕ ከም ሃዋርያት፡ ንሕና እውን ብዛዕባ እንታይ ክንፈልጥ ኢና እንህንጠ፧
ምድራዊ ኣገልግሎት የሱስ ኪውዳእ ኣብ ዝቐረበሉ እዋን፡ ደቀ መዛሙርቱ ኣብ መጻኢ ብዛዕባ ዜጋጥሞም ነገራት ኪፈልጡ ተሃንጥዮም ነበሩ። በዚ ምኽንያት እዚ ድማ፡ ቀቅድሚ ሞት የሱስ ሒደት መዓልትታት ይገብር፡ ኣርባዕተ ኻብ ደቀ መዛሙርቱ፡ “እዚ መዓስ ኪኸውን እዩ፧ ምልክት ኣብዚ እትህልወሉ እዋንን መደምደምታ ስርዓት ዓለምንከ እንታይ እዩ፧” ኢሎም ሓተትዎ። (ማቴ. 24:3፣ ማር. 13:3) የሱስ ድማ ነቲ ኣብ ማቴዎስ ምዕራፍ 24, 25 ተመዝጊቡ ዚርከብ ሰፊሕ ትንቢት ብምንጋር ንሕቶኦም መለሶ። ኣብቲ ትንቢት ከኣ ብዛዕባ ብዙሕ ኣገዳሲ ፍጻመታት ገለጸ። ቃላት የሱስ ንዓና ዓብዪ ትርጕም እዩ ዘለዎ፣ ከመይሲ፡ ንሕና እውን ብዛዕባ መጻኢ ኽንፈልጥ ንደሊ ኢና።
2. (ሀ) ኣብ ዝሓለፈ ዓመታት፡ ብዛዕባ እንታይ ኢና ንጹር ምርዳእ ኪህልወና ጽዒርና፧ (ለ) ኣየኖት ሰለስተ ሕቶታት ኢና ኽንምርምር፧
2 ኣብ ዝሓለፈ ዓመታት፡ ኣገልገልቲ የሆዋ ነቲ የሱስ ብዛዕባ ዳሕሮት መዓልትታት እተነበዮ ትንቢት ምእንቲ ኺርድእዎ፡ ብጸሎት እተሰነየ መጽናዕቲ ኣካይዶም እዮም። ብዛዕባ እቲ ቓላት የሱስ ዚፍጸመሉ ግዜ ንጹር ምርዳእ ንኺህልዎም ድማ ጽዒሮም እዮም። ዝነበረና ምርዳእ ብኸመይ ከም ዝነጸረ ንምግላጽ፡ “መዓስ” ዚብል ሰለስተ ሕቶታት እስከ ንርአ። “ብርቱዕ ጸበባ” ዚጅምር መዓስ እዩ፧ የሱስ ‘ነተን ኣባጊዕን’ ‘ነተን ኣጣልን’ ዚፈርደን መዓስ እዩ፧ የሱስ ‘ዚመጽእ’ መዓስ እዩ፧—ማቴ. 24:21፣ 25:31-33።
ብርቱዕ ጸበባ ዚጅምር መዓስ እዩ፧
3. ብዛዕባ እቲ ብርቱዕ ጸበባ እንታይ ምርዳእ እዩ ነይሩና፧
3 ንሓያሎ ዓመታት፡ እቲ ብርቱዕ ጸበባ ኣብቲ ቐዳማይ ውግእ ዓለም እተኻየደሉ 1914 ከም ዝጀመረ፡ እቶም ተረፍ ቅቡኣት ንዅሎም ኣህዛብ ብዛዕባ ብስራት መንግስቲ ኣምላኽ ምእንቲ ኺሰብኩሎም ድማ፡ እቲ ውግእ ብ1918 ምስ ተወድአ፡ “እተን መዓልትታት እቲአን” ብየሆዋ ‘ኸም ዝሓጸራ’ ጌርና ንሓስብ ኔርና። (ማቴ. 24:21, 22) እቲ ዕዮ ስብከት ምስ ተዛዘመ ኸኣ፡ እዚ ኸም ሃጸያዊ ግዝኣት ዝዀነ ስርዓት ሰይጣን ዚጠፍእ መሲሉና ነይሩ። ስለዚ፡ እቲ ብርቱዕ ጸበባ ሰለስተ ኽፋል ከም ዘለዎ፡ ማለት ዚጅምረሉ እዋን (1914-1918)፡ ዚቋረጸሉ እዋን (ካብ 1918 ንነጀው)፡ ከምኡውን ኣብ ኣርማጌዶን ዚዛዘመሉ እዋን ከም ዘሎ ጌርና ኢና እንሓስብ ኔርና።
4. ኣየናይ ምርዳእ እዩ ነቲ የሱስ ብዛዕባ ዳሕሮት መዓልትታት እተነበዮ ትንቢት ብንጹር ንኽንርድኦ ዚሕግዘና፧
4 ይኹን እምበር፡ ነቲ የሱስ እተዛረቦ ትንቢት ብዝያዳ ምስ መርመርናዮ፡ እተወሰነ ኽፋል እቲ ትንቢት፡ ክልተ ፍጻመታት ከም ዘለዎ ተረዲእና ኢና። (ማቴ. 24:4-22) እቲ ቐዳማይ፡ ኣብ ቀዳማይ ዘመን ድ.ክ. ኣብ ይሁዳ እዩ ተፈጺሙ፣ እቲ ኻልኣይ ከኣ ኣብዚ ግዜና ኣብ መላእ ዓለም ኪፍጸም እዩ። እዚ ምርዳእ እዚ፡ ካልእ ሓያሎ ነጥብታት እውን ከም ዚንጽር ገይሩ እዩ። *
5. (ሀ) ብ1914 እንታይ ኣጸጋሚ እዋን እዩ ጀሚሩ፧ (ለ) እቲ እዋን ቅልውላው ምስ ኣየናይ ኣብ ቀዳማይ ዘመን ድ.ክ. ዝነበረ እዋን እዩ ዚመሳሰል፧
5 ቀዳማይ ክፋል እቲ ብርቱዕ ጸበባ ብ1914 ከም ዘይጀመረ እውን ተገንዚብና ኢና። ስለምንታይ እዩ ሽዑ ዘይጀመረ፧ ምኽንያቱ፡ ትንቢት መጽሓፍ ቅዱስ፡ እቲ ብርቱዕ ጸበባ፡ ኣብ መንጎ ኣህዛብ ብዚግበር ውግእ ዘይኰነስ፡ ኣብ ልዕሊ ናይ ሓሶት ሃይማኖት ብዚወርድ መጥቃዕቲ ኸም ዚጅምር እዩ ዚገልጽ። ስለዚ፡ እቲ ብ1914 ዝጀመረ ፍጻመታት፡ እቲ ብርቱዕ ጸበባ ኸም ዝጀመረ ዚሕብር ዘይኰነስ፡ “መጀመርታ ቕልውላው እዩ።” (ማቴ. 24:8) እዚ “ቕልውላው” እዚ፡ ምስቲ ኻብ 33 ድ.ክ. ክሳዕ 66 ድ.ክ. ኣብ የሩሳሌምን ይሁዳን ዘጋጠመ ፍጻመታት እዩ ዚመሳሰል።
6. እቲ ብርቱዕ ጸበባ ኸም ዝጀመረ ዚሕብር ምልክት እንታይ እዩ፧
6 እቲ ብርቱዕ ጸበባ ኸም ዝጀመረ ዚሕብር ምልክት እንታይ እዩ፧ የሱስ፡ “እቲ ብነብዪ ዳንኤል እተባህለ ዜጥፍእ ጽያፍ ኣብ ቅዱስ ቦታ ደው ኢሉ ምስ ረኣኹም፡ (እቲ ዜንብብ የስተውዕል፡) ሽዑ፡ እቶም ኣብ ይሁዳ ዘለዉ ናብ ኣኽራን ይህደሙ” ኢሉ ተነበየ። (ማቴ. 24:15, 16) ብ66 ድ.ክ. ሰራዊት ሮሜ (“ጽያፍ”) ኣብ ልዕሊ የሩሳሌምን ቤተ መቕደሳን (ብኣይሁድ ከም ቅዱስ ጌርካ ዚርአ ዝነበረ ቦታ) መጥቃዕቲ ምስ ኣውረዱ፡ “ኣብ ቅዱስ ቦታ ደው” በሉ፣ እዚ ኸኣ ናይ መጀመርታ ፍጻመ እቲ ትንቢት እዩ ነይሩ። ውድብ ሕቡራት ሃገራት (ዘመናዊ “ጽያፍ”) ኣብ ልዕሊ ህዝበ ክርስትያንን (ብስመ ክርስትያን ከም ቅድስቲ ጌርካ እትርአ) ኣብ ልዕሊ እቲ ዝተረፈ ኽፋል ዓባይ ባቢሎንን መጥቃዕቲ ምስ ኣውረደ፡ ‘ኣብ ቅዱስ ቦታ ደው ኪብል እዩ፣’ በዚ ኸምዚ፡ እቲ ትንቢት ዝዓበየ ፍጻሜኡ ኺረክብ እዩ። ኣብ ራእይ 17:16-18 እውን ተመሳሳሊ መጥቃዕቲ ተጠቒሱ ኣሎ። እዚ ፍጻመ እዚ፡ እቲ ብርቱዕ ጸበባ ኸም ዝጀመረ ዚሕብር ምልክት እዩ።
7. (ሀ) ኣብ ቀዳማይ ዘመን፡ ‘ስጋ ዝደሓነ’ ብኸመይ እዩ፧ (ለ) ኣብ መጻኢ እንታይ ኬጋጥም ኢና ኽንጽበ እንኽእል፧
7 የሱስ፡ “እተን መዓልትታት እቲአን ኪሓጽራ እየን” ኢሉ እውን ተነብዩ ነይሩ እዩ። ኣብቲ ናይ መጀመርታ ፍጻመ፡ ሰራዊት ሮሜ ብ66 ድ.ክ. ንመጥቃዕቶም ‘ምስ ኣሕጸርዎ፡’ እቲ ትንቢት ተፈጸመ። ድሕሪኡ፡ ኣብ የሩሳሌምን ይሁዳን ዝነበሩ ቕቡኣት ክርስትያናት ሃደሙ፣ በዚ ኸምዚ ድማ፡ ‘ስጋኦም [ወይ ህይወቶም] ደሓነ።’ (ማቴዎስ 24:22 ኣንብብ፣ ሚል. 3:17) እሞኸ ኣብቲ ዚመጽእ ዘሎ ብርቱዕ ጸበባ እንታይ ኬጋጥም ኢና ኽንጽበ እንኽእል፧ የሆዋ ነቲ ውድብ ሕቡራት ሃገራት ኣብ ልዕሊ ናይ ሓሶት ሃይማኖት ዜውርዶ መጥቃዕቲ ‘ብምሕጻር፡’ ናይ ሓቂ ሃይማኖት ምስ ናይ ሓሶት ሃይማኖት ተለኪማ ንኽትጠፍእ ኣይኪፈቅድን እዩ። እዚ ኸኣ፡ ህዝቢ ኣምላኽ ከም ዚድሕኑ ዜረጋግጽ እዩ።
8. (ሀ) ናይ መጀመርታ ኽፋል እቲ ብርቱዕ ጸበባ ምስ ሓለፈ፡ ድሕሪኡ እንታይ ፍጻመታት ኬጋጥም እዩ፧ (ለ) እቲ ናይ መወዳእታ ኣባል 144,000 ሰማያዊ ዓስቡ ዚረክብ መዓስ ኪኸውን ይኽእል፧ (ነቲ ኣብ መወዳእታ ዘሎ ሓበሬታ ርአ።)
8 ናይ መጀመርታ ኽፋል እቲ ብርቱዕ ጸበባ ምስ ሓለፈ፡ ድሕሪኡ እንታይ ኬጋጥም እዩ፧ ቃላት የሱስ ከም ዚሕብሮ፡ ኣርማጌዶን ክሳዕ ዚጅምር፡ ገለ እዋን ኪሓልፍ እዩ። ኣብዚ እዋን እዚ፡ እንታይ ፍጻመታት ኬጋጥም እዩ፧ መልሲ እዛ ሕቶ እዚኣ፡ ኣብ ህዝቅኤል 38:14-16 ኸምኡውን ኣብ ማቴዎስ 24:29-31 ተገሊጹ ኣሎ። (ኣንብብ።) * ድሕሪኡ፡ እቲ መዛዘሚ ብርቱዕ ጸበባ ዝዀነ ኣርማጌዶን ኪጅምር እዩ፣ እዚ ኸኣ ምስቲ ብ70 ድ.ክ. ዘጋጠመ ጥፍኣት የሩሳሌም ዚመሳሰል እዩ። (ሚል. 4:1) እቲ ዚመጽእ ዘሎ ብርቱዕ ጸበባ፡ መዛዘሚኡ ውግእ ኣርማጌዶን ኰይኑ፡ “ካብ መጀመርታ ዓለም ክሳዕ ሕጂ ዘይኰነ” ፍጻመ ስለ ዚኸውን፡ ኣዝዩ ፍሉይ እዩ። (ማቴ. 24:21) ምስ ተዛዘመ ድማ፡ እቲ ናይ ሽሕ ዓመት ግዝኣት ክርስቶስ ኪጅምር እዩ።
9. እቲ የሱስ ብዛዕባ ብርቱዕ ጸበባ እተነበዮ ትንቢት፡ ኣብ ህዝቢ የሆዋ እንታይ ጽልዋ እዩ ዜሕድር፧
9 እዚ ብዛዕባ ብርቱዕ ጸበባ ዚገልጽ ትንቢት፡ የበራትዓና እዩ። ስለምንታይ፧ ዝዀነ ይኹን መከራ የጋጥመና ብዘየገድስ፡ ህዝቢ የሆዋ ብደረጃ ጕጅለ ኻብቲ ብርቱዕ ጸበባ ኸም ዚወጹ እዩ ዜረጋግጸልና። (ራእ. 7:9, 14) ልዕሊ ዅሉ ዜሐጕሰና ግና፡ የሆዋ ኣብ ኣርማጌዶን፡ ልዑላውነቱ ኼረጋግጽን ነቲ ቕዱስ ስሙ ኪቕድሶን ምዃኑ እዩ።—መዝ. 83:18፡ NW፣ ህዝ. 38:23።
የሱስ ነተን ኣባጊዕን ነተን ኣጣልን ዚፈርደን መዓስ እዩ፧
10. ኣብ ዝሓለፈ እዋን፡ ፍርዲ እተን ኣባጊዕን እተን ኣጣልን መዓስ ከም ዚፍጸም ጌርና ኢና እንሓስብ ኔርና፧
10 ሕጂ ድማ፡ ካልእ ክፋል እቲ የሱስ እተነበዮ ትንቢት ዚፍጸመሉ እዋን ንመርምር፣ እዚ ኸኣ እቲ ንፍርዲ እተን ኣባጊዕን እተን ኣጣልን ዚምልከት ምሳሌ እዩ። (ማቴ. 25:31-46) ኣቐድም ኣቢልና፡ ሰባት ከም ኣባጊዕ ወይ ከም ኣጣል ምዃኖም ዚፍረዱ፡ ካብቲ ኻብ 1914 ንነጀው ዘሎ እዋን ከም ዝዀነ ጌርና ኢና እንሓስብ ኔርና። እቶም ንመልእኽቲ መንግስቲ ኣምላኽ ዝነጸግዎን ቅድሚ ብርቱዕ ጸበባ ምጅማሩ ዝሞቱን ሰባት፡ ኣጣል ከም ዝዀኑን ተስፋ ትንሳኤ ኸም ዘይብሎምን ጌርና ደምዲምና ኔርና።
11. እቲ ሰባት ከም ኣባጊዕን ከም ኣጣልን ዚፍረዱሉ እዋን ብ1914 ኪጅምር ዘይክእል ዝነበረ ስለምንታይ እዩ፧
11 ኣብ መፋርቕ 1990ታት፡ ግምቢ ዘብዐኛ ነታ፡ “ወዲ ሰብ ምስ ኵሎም መላእኽቱ ብኽብሩ ምስ መጸ፡ ሽዑ ኣብ ክቡር ዝፋኑ ኪቕመጥ እዩ” እትብል ማቴዎስ 25:31 እንደገና መርመረታ። የሱስ ብ1914 ንጉስ መንግስቲ ኣምላኽ እኳ እንተ ዀነ፡ ‘ንዅሎም ኣህዛብ’ ንኺፈርድ ግና ‘ኣብ ክቡር ዝፋኑ ኣይተቐመጠን።’ (ማቴ. 25:32፣ ምስ ዳንኤል 7:13 ኣረኣኢ።) ይኹን እምበር፡ እቲ ብዛዕባ ኣባጊዕን ኣጣልን ዚገልጽ ምሳሌ፡ ንየሱስ ብቐንዱ ኸም ፈራዲ ገይሩ እዩ ዚገልጾ። (ማቴዎስ 25:31-34, 41, 46 ኣንብብ።) የሱስ ብ1914 ከም ፈራዲ ዅሎም ኣህዛብ ኰይኑ ኺዓዪ ስለ ዘይጀመረ፡ እቲ ንሰባት ከም ኣባጊዕን ከም ኣጣልን ዚፈርደሉ እዋን ብ1914 ኪጅምር ኣይክእልን እዩ ነይሩ። * እቲ ፍርዲ ደኣሞ መዓስ እዩ ዚጅምር፧
12. (ሀ) የሱስ ንፈለማ እዋን ንዅሎም ኣህዛብ ዚፈርዶም መዓስ እዩ፧ (ለ) ኣብ ማቴዎስ 24:30, 31 ከምኡውን ኣብ ማቴዎስ 25:31-33, 46 እንታይ ፍጻመታት እዩ ተገሊጹ ዘሎ፧
12 እቲ የሱስ ብዛዕባ ዳሕሮት መዓልትታት እተዛረቦ ትንቢት፡ ክርስቶስ ንፈለማ እዋን ንዅሎም ኣህዛብ ዚፈርዶም፡ ድሕሪ ምጥፋእ ናይ ሓሶት ሃይማኖት ከም ዝዀነ እዩ ዚሕብር። ከምቲ ኣብ ሕጡብ ጽሑፍ ሸሞንተ እተጠቕሰ፡ ገለ ኻብቲ ሽዑ ዚፍጸም ፍጻመታት ኣብ ማቴዎስ 24:30, 31 ተመዝጊቡ ኣሎ። ነዘን ጥቕስታት እዚአን ክትምርምረን ከለኻ፡ የሱስ ምስቲ ብዛዕባ ኣባጊዕን ኣጣልን ዚገልጽ ምሳሌ ዚመሳሰል ፍጻመታት ከም ዝሓበረ ኸተስተብህል ኢኻ። ንኣብነት፡ ወዲ ሰብ ምስ መላእኽቲ ብኽብሪ ኺመጽእ እዩ፣ ኵሎም ነገዳትን ኣህዛብን ኪእከቡ እዮም፣ እቶም ከም ኣባጊዕ ዚፍረዱ ሰባት “ናይ ዘለኣለም ህይወት” ስለ ዚጽበዮም፡ ‘ርእሶም ኬልዕሉ እዮም።’ * እቶም ከም ኣጣል ዚፍረዱ ሰባት ከኣ፡ “ናይ ዘለኣለም ጥፍኣት” ከም ዚጽበዮም ስለ ዚፈልጡ፡ “ደረቶም እናወቕዑ ኼልቅሱ እዮም።”—ማቴ. 25:31-33, 46።
13. (ሀ) የሱስ ንሰባት ከም ኣባጊዕን ከም ኣጣልን ዚፈርዶም መዓስ እዩ፧ (ለ) እዚ ምርዳእ እዚ፡ ነቲ ብዛዕባ ኣገልግሎት ዘሎና ኣረኣእያ ዚጸልዎ ብኸመይ እዩ፧
13 እሞኸ ኣብ ምንታይ መደምደምታ ኢና ኽንበጽሕ እንኽእል፧ የሱስ ኣብ እዋን እቲ ብርቱዕ ጸበባ ምስ መጸ፡ ንዅሎም ኣህዛብ ከም ኣባጊዕን ኣጣልን ኪፈርዶም እዩ። ድሕሪኡ፡ ኣብቲ መዛዘሚ ብርቱዕ ጸበባ ዝዀነ ኣርማጌዶን፡ እቶም ከም ኣጣል ዚፍረዱ ሰባት ንዘለኣለም ‘ኪጠፍኡ’ እዮም። እዚ ምርዳእ እዚ፡ ነቲ ብዛዕባ ኣገልግሎት ዘሎና ኣረኣእያ ዚጸልዎ ብኸመይ እዩ፧ ዕዮ ስብከትና ኣዝዩ ኣገዳሲ ምዃኑ ንኽንርዳእ እዩ ዚሕግዘና። እቲ ብርቱዕ ጸበባ ኽሳዕ ዚጅምር፡ ሰባት ኣተሓሳስባኦም ንኪቕይሩን ኣብታ ‘ናብ ህይወት እትመርሕ’ ቀጣን መገዲ ንኺመላለሱን ግዜ ኣለዎም። (ማቴ. 7:13, 14) ሓቂ እዩ፡ ሎሚ ዘለዉ ሰባት ከም ናይ በጊዕ ወይ ናይ ጤል ዓይነት ኣረኣእያ ኺህልዎም ይኽእል እዩ። ኰይኑ ግና፡ መኖም ኣባጊዕ፡ መኖም ከኣ ኣጣል ምዃኖም ንመወዳእታ እዋን ዚፍረዱ፡ ኣብ እዋን እቲ ብርቱዕ ጸበባ ምዃኑ ኽንዝክር ኣሎና። ስለዚ፡ ሕጂ እውን እንተ ዀነ፡ ብእተኻእለና መጠን ንብዙሓት ሰባት ብዛዕባ መልእኽቲ መንግስቲ ኣምላኽ ንኺሰምዑን ምላሽ ንኺህቡን ኣጋጣሚ ኽንህቦም ኣሎና።
የሱስ ዚመጽእ መዓስ እዩ፧
14, 15. ብዛዕባ እቲ ክርስቶስ ከም ፈራዲ ዀይኑ ዚመጸሉ እዋን ዚሕብራ ኣርባዕተ ጥቕስታት ኣየኖት እየን፧
14 ነቲ የሱስ እተዛረቦ ትንቢት ብዝያዳ ምምርማርና፡ ካልእ ኣገዳሲ ፍጻመታት ብዛዕባ ዚፍጸመሉ እዋን ዘሎና ምርዳእ ከነተዓራሪ ኸም ዘሎና ዚሕብር ድዩ፧ እቲ ትንቢት ንሕቶና ይምልሶ እዩ። ብኸመይ ከም ዚምልሶ እስከ ንርአ።
15 የሱስ ኣብቲ ኣብ ማቴዎስ 24:29–25:46 እተዛረቦ ትንቢት፡ ብቐንዱ ኣብቲ ኣብዘን ዳሕሮት መዓልትታትን ኣብቲ ዚመጽእ ብርቱዕ ጸበባን ዜጋጥም ነገራት እዩ ኣተኲሩ። ሸሞንተ ሳዕ ድማ ብዛዕባ ‘ምምጽኡ’ ተዛረበ። ብዛዕባ እቲ ብርቱዕ ጸበባ ኺገልጽ ከሎ፡ ከምዚ ዚስዕብ በለ፦ “ወዲ ሰብ . . . ብደበና ሰማይ ኪመጽእ ከሎ፡ ኪርእይዎ እዮም፣” “ጐይታኹም በየነይቲ መዓልቲ ኸም ዚመጽእ ኣይትፈልጡን ኢኹም፣” “ወዲ ሰብ ብዘይሓሰብኩምዋ ሰዓት ኪመጽእ እዩ።” ኣብታ ብዛዕባ ኣባጊዕን ኣጣልን እትገልጽ ምሳሌኡ ድማ፡ “ወዲ ሰብ ምስ ኵሎም መላእኽቱ ብኽብሩ ምስ መጸ” ኢሉ ነይሩ እዩ። (ማቴ. 24:30, 42, 44፣ 25:31) እዘን ጥቕስታት እዚአን፡ ነፍሲ ወከፈን ብዛዕባ እቲ ክርስቶስ ከም ፈራዲ ዀይኑ ዚመጸሉ እዋን እየን ዚሕብራ። እተን ዝተረፋ ኣርባዕተ ጥቕስታትከ ኣበይ እየን ዚርከባ፧
16. ምምጻእ የሱስ ኣበየኖት ካልኦት ጥቕስታት እዩ ተሓቢሩ ዘሎ፧
16 የሱስ ብዛዕባ እሙንን ኣስተውዓልን ባርያ ኺገልጽ ከሎ፡ “እቲ ጐይታኡ ኺመጽእ ከሎ፡ ከምኡ እናገበረ ዚረኽቦ ባርያ ሕጉስ እዩ!” በለ። ኣብታ ብዛዕባ ደናግል እትገልጽ ምሳሌኡ ድማ፡ “ኪዕድጋ ምስ ከዳ፡ እቲ መርዓዊ መጸ” በለ። ኣብታ ብዛዕባ ታለንት እትገልጽ ምሳሌኡ እውን፡ “ድሕሪ ነዊሕ ግዜ፡ ጐይታ እቶም ባሮት መጸ” ኢሉ ነበረ። የሱስ ኣስዕብ ኣቢሉ፡ እቲ ጐይታ፡ “ኣነ ድማ መጺአ፡ ገንዘበይ . . . ምተቐበልኩ” ኸም ዝበለ ገለጸ። (ማቴ. 24:46፣ 25:10, 19, 27) እዘን ኣርባዕተ ጥቕስታት እዚአን፡ ነየናይ ምምጻእ የሱስ እየን ዜመልክታ፧
17. ብዛዕባ እቲ ኣብ ማቴዎስ 24:46 ተጠቒሱ ዘሎ ምምጻእ፡ እንታይ ኢልና ኢና ሓቢርና ኔርና፧
17 ኣብ ዝሓለፈ እዋን፡ እቲ ኣብቲ ኣርባዕተ ጥቕስታት ተሓቢሩ ዘሎ ምምጻእ የሱስ፡ ብ1918 ከም እተፈጸመ ኣብ ጽሑፋትና ገሊጽና ኔርና ኢና። ነቲ የሱስ ብዛዕባ “እሙንን ኣስተውዓልን ባርያ” ዝገለጾ ሓሳብ እስከ ኸም ኣብነት ንውሰድ። (ማቴዎስ 24:45-47 ኣንብብ።) እቲ ኣብ ፍቕዲ 46 ተሓቢሩ ዘሎ ‘ምምጻእ፡’ ምስቲ የሱስ ንመንፈሳዊ ዅነታት ቅቡኣት ንምምርማር ብ1918 ዝመጸሉ እዋን ከም ዚተሓሓዝን እቲ ባርያ ብ1919 ኣብ ኵሉ ንብረት ጐይታ ኸም እተሸመን ጌርና ንሓስብ ኔርና። (ሚል. 3:1) ይኹን እምበር፡ ነቲ የሱስ እተዛረቦ ትንቢት ብዝያዳ ምስ መርመርናዮ፡ ገሊኡ መዳያት እቲ የሱስ እተዛረቦ ትንቢት ብዛዕባ ዚፍጸመሉ እዋን ዘሎና ምርዳእ፡ ምትዕርራይ ከም ዜድልዮ ተገንዚብና ኢና። ስለምንታይ፧
18. ንብምሉኡ እቲ የሱስ እተነበዮ ትንቢት ምምርማርና፡ ብዛዕባ ምምጻኡ ኣብ ምንታይ መደምደምታ ኸም እንበጽሕ እዩ ዚገብረና፧
18 እታ ቕድሚ ማቴዎስ 24:46 ኣብ ዘለዋ ፍቕድታት ብተኸታታሊ እተጠቕሰት ‘ምምጻእ’ እትብል ቃል፡ ነቲ የሱስ ኣብቲ ብርቱዕ ጸበባ ፍርዲ ዚእውጀሉን ነቲ ፍርዲ ዚፍጽመሉን እዋን እያ እተመልክት። (ማቴ. 24:30, 42, 44) ብዘይካዚ፡ ከምቲ ኣብ ሕጡብ ጽሑፍ 12 ዝረኣናዮ፡ እቲ ኣብ ማቴዎስ 25:31 እተጠቕሰ ‘ምምጻእ’ የሱስ፡ ነቲ ኣብ መጻኢ ዚፍጸም ፍርዲ እዩ ዜመልክት። ስለዚ፡ እቲ ኣብ ማቴዎስ 24:46, 47 እተጠቕሰ፡ የሱስ ነቲ እሙን ባርያ ኣብ ልዕሊ ዅሉ ንብረቱ ንምሻም ዚመጸሉ እዋን እውን፡ ንመጻኢ ኸም ዜመልክት ክንድምድም ንኽእል ኢና፣ እዚ ኸኣ ኣብቲ ብርቱዕ ጸበባ እዩ ዚፍጸም። ብሓቂ እምበኣር፡ ንብምሉኡ እቲ የሱስ እተነበዮ ትንቢት ምምርማርና፡ እተን ብዛዕባ ምምጻኡ ዚገልጻ ሸሞንተ ጥቕስታት፡ ነቲ ኣብ መጻኢ ብግዜ ብርቱዕ ጸበባ ዚፍጸም ፍርዲ ኸም ዜመልክታ የነጽረልና እዩ።
19. እንታይ ኣብ ምርዳእና እተገብረ ምትዕርራይ ኢና መርሚርና፧ ኣብዘን ቀጺለን ዘለዋ ዓንቀጻትከ እንታይ ሕቶታት ኢና ኽንምርምር፧
19 እንታይ ኢና ተማሂርና፧ ኣብ መጀመርታ እዛ ዓንቀጽ እዚኣ፡ “መዓስ” ዚብል ሰለስተ ሕቶታት ኣልዒልና ኔርና። ብቐዳምነት፡ እቲ ብርቱዕ ጸበባ ብ1914 ከም ዘይጀመረ፡ የግዳስ ውድብ ሕቡራት ሃገራት ኣብ ልዕሊ ዓባይ ባቢሎን መጥቃዕቲ ምስ ኣውረደ ኸም ዚጅምር ርኢና ኢና። ድሕሪኡ፡ እቲ የሱስ ነተን ኣባጊዕን ነተን ኣጣልን ዚፈርደሉ እዋን ብ1914 ኸም ዘይጀመረ፡ ኣብ ክንዳኡስ ኣብቲ ብርቱዕ ጸበባ ኸም ዚፍጸም ተማሂርና ኢና። ኣብ መወዳእታ ድማ፡ የሱስ ነቲ እሙን ባርያ ኣብ ልዕሊ ዅሉ ንብረቱ ንኺሸሞ ዝመጸሉ እዋን ብ1919 ከም ዘይነበረ፡ የግዳስ ኣብቲ ብርቱዕ ጸበባ ኸም ዚፍጸም መርሚርና ኢና። ስለዚ፡ ኵለን እተን “መዓስ” ዚብላ ሕቶታት ንሓደ ብድሕሪ ሕጂ ዚመጽእ እዋን፡ ማለት ንብርቱዕ ጸበባ እየን ዜመልክታ። እዚ ምትዕርራይ እተገብረሉ ኣረኣእያ እዚ፡ ነቲ ብዛዕባ እሙን ባርያ ዘሎና ምርዳእ ብዝያዳ ዚጸልዎ ብኸመይ እዩ፧ ብዛዕባ እቲ ኣብዚ ግዜ መወዳእታ ዚፍጸም ዘሎ ኻልእ ምሳሌታት የሱስ ንዘሎና ምርዳእ ዚጸልዎኸ ብኸመይ እዩ፧ ነዚ ኣገዳሲ ሕቶታት እዚ፡ ኣብዘን ቀጺለን ዘለዋ ዓንቀጻት ክንምርምሮ ኢና።
^ ሕ.ጽ. 4 ሕጡብ ጽሑፍ 4፦ ዝያዳ ሓበሬታ እንተ ደሊኻ፡ ኣብዚ ዚስዕብ ሕታማት ግምቢ ዘብዐኛ ርአ፦ 1 ለካቲት 1994፡ ገጽ 18-31 (w94-E 15/2 ገጽ 8-21)፣ 1 ግንቦት 1999፡ ገጽ 8-20።
^ ሕ.ጽ. 8 ሕጡብ ጽሑፍ 8፦ ሓደ ኻብቲ ኣብዘን ፍቕድታት እዚአን ተጠቒሱ ዘሎ ፍጻመታት፡ ‘ምእካብ እቶም ሕሩያት’ እዩ። (ማቴ. 24:31) ስለዚ፡ እቶም ናይ መጀመርታ ኽፋል ብርቱዕ ጸበባ ምስ ሓለፈ ኣብ ምድሪ ዚህልዉ ዅሎም ቅቡኣት፡ ውግእ ኣርማጌዶን ቅድሚ ምጅማሩ ኣብ ዘሎ እዋን ናብ ሰማይ ዚትንስኡ እዩ ዚመስል። እዚ ነቲ ኣብ ናይ 15 ነሓሰ 1990 ሕታም ግምቢ ዘብዐኛ (እንግሊዝኛ)፡ ኣብ ገጽ 30 ኣብ ትሕቲ “ሕቶታት ካብ ኣንበብቲ” ዝወጸ ሓሳብ ዜተዓራሪ እዩ።
^ ሕ.ጽ. 11 ሕጡብ ጽሑፍ 11፦ ናይ 15 ጥቅምቲ 1995 ሕታም ግምቢ ዘብዐኛ፡ ገጽ 18-28 ርአ።


text:
1ዓያና ጌኤሺ፦ “ጋፒንፆ ዎዶ ባንሢ ማዓኣና ፔቴ ፔቴ ዓሳ ዻቢሻ ዓያናና ፑርታ ዓያናናይዳፓ ማዔ ዔራቶ ዔኪ ፆሲ ካኣዦ ሃሻንዳኔ” ጌይ ፔጋሲ ኬኤዛኔ። 2ዬያጉዴ ዔርዚጻ ኬስካሢ ዔያቶኮ ዒና ዖይዼ ዓንጊና ሚቺንቴ ዑሢጉዲ ዶጬያ ማዔ፥ ጎኔ ማሊሲ ሉኡቂ ኬኤዛ ዓሶይዳፓኬ። 3ዬያጉዴ ዓሳ ዔፒ ላኣጋኔ፤ ሓሣ ፆሲ ጉሙርቃ ዓሶና ጎኑሞ ዔራ ዓሳ ፆሲ ጋላቲ ጋላቲ ሙዑዋጉዲ ፆሲ ማዤ ሙዖ “ሙዒፖቴ” ጌይ ጌይ ላኣጋኔ። 4ጋዓንቴ ፆሲ ማዤ ባካ ቢያ ኮሺኬ፤ ፆሲ ጋላቲ ሙይንቴያ ማዔቴ ሃሺንታ ባኣዚ ባኣሴ። 5ዎይቲ ጌዔቴ ፆሲ ቃኣላ ጌዔ ጎይጾ ዒንሢኮ ሺኢጲፆና ሙይንታኒ ዳንዳዓያ ማዓንዳኔ። 6ሓያ ባኮ ኪሪስቶሴ ጉሙርቃ ዓሶም ኔ ኬኤዚ ዔርዜቶ ፆሲ ጉሙርቂጾ ቃኣሎና ኮዦ ዔርዚፆና ዋይዚ ዋይዚ ዲጬያ፥ ዬሱስ ኪሪስቶሴም ኮሺ ማዻያ ማዔሢ ዬያና ኔ ማርካሳንዳኔ። 7ጋርቼ ላኣሎኮ ፓሡዋ ሓይሶና ሃያ ዓጮኮ ጉሪ ማዔ ሃይሶይዳፓ ሃኪ፥ ዓያና ዛላ ባኣዚ ማዺ ማዺ ዔሬ። 8ዑሢ ዶዲሻኒ ማዺንታ ማዾ ዻካ ዎዴሮ ማኣዳኔ፤ ዓያና ዛላ ባኣዚ ማዺ ማዺ ዔሪሢ ጋዓንቴ ሓሢያ ማዖም ሃጊያ ማዓንዳ ናንጎም ዎዛ ዓኣያ ማዔሢሮ ቢያሢም ማኣዳያኬ። 9ዬይ ዓሲ ቢያ ዔራኒ ኮይሳ ጎኔ ሓይሴኬ። 10ኑኡኒያ ሜታዺ ማዾና ላቢንታሢ ዬያሮኬ፤ ዓይጎሮ ጌዔቴ ኑኡኒ ሃጊ ማዓንዳ ዎዞ ጌሣሢ ዓሶ ቢያ፤ ባሼና ሓሣ ፆሲ ጉሙርቃ ዓሶ ቢያ ዻቂሻያ፥ ባይቁዋ፥ ፆዛሢዳታሢሮኬ። 11ሃንሢ ባኮ ዓሶ ዓይሤ፤ ሃሣ ዔርዜ። 12ኔኤኒ ዼጌ ማዔሢሮ ዖኦኒያ ኔና ቦሆፓ፤ ኔኤኒ ጋዓንቴ ጌስታ ጌኤዞና፥ ናንጋ ናንጎና፥ ናሹሞና፥ ፆሲ ጉሙርቂፆና ሃሣ ኔ ናንጎ ዒኢሳ ባኣዚፓ ጌኤሺ ካፒሢና ኪሪስቶሴ ጉሙርቃ ዓሶም ኮሺ ማላታ ማዔ። 13ታኣኒ ኔ ኮራ ሙካንዳያ ሄላንዳኣና ጌኤዦ ማፃኣፖ ዴሮም ናባቢሢና፥ ኬኤዚሢና፥ ዔርዚሢና ዶዴ። 14ፆሲ ማሊፃ ኔም ኬኤዚንቴ ዎዶና ሓሣ ሺኢጲፆ ማኣሮ ዎይሣ ጪማ ኔ ዑጻ ኩጮ ጌሤ ዎዶና ኔም ዒንጊንቴ ዓያኖ ዒንጊጾ ማዾይዳ ፔኤሺፆ ዋሊፖ። 15ኔኤኮ ዲጪፆ ዓሳ ቢያ ዴንቃንዳጉዲ ዬንሢ ባኮንሢ ዶዲ ማዼ፤ ሃሣ ዬንሢ ባኮ ዒናፓ ማዼ። 16ኔ ዛሎ፤ ሃሣ ኔ ዔርዛ ዔርዚፆ ዛሎ ኔና ዔሬ፤ ዬንሢ ባኮንሢ ዶዲ ማዼ፤ ዬያ ኔ ማዼቴ ኔናንታ ኔኤፓ ዋይዛ ዓሶንታ ኔ ዻቂሻንዳኔ።
Copyright
Learn More


text:
ኣብ ሰማይ ጠቀስ ህንጻ ርእሰ ቕትለት ኪፍጽም ዝሓሰበ ሰብ ድሒኑ
ግራሃም ብራውን ዚብሃል ወዲ 80 ዓመት ናይ የሆዋ ምስክር፡ ንሓደ ናይ ኣእምሮ ጸገም ዝነበሮ ሰብኣይ ካብ ሓደ 328 ሜተር ብራኸ ዘለዎ ኣብ ኦክላንድ፡ ኒው ዚላንድ ዚርከብ ሰማይ ጠቀስ ህንጻ ኸይጸድፍ ኣእሚንዎ። ግራሃም፡ “እቲ ሰብኣይ ምስ ሓደ ናይ የሆዋ ምስክር ኪዛረብ ከም ዚደሊ ምስ ሓበረ፡ ፖሊስ ንኽሕግዝ ፍቓደኛ እንተ ዀይነ ሓቲቶምኒ” ይብል።
“ሰራሕተኛታት እቲ ሰማይ ጠቀስ ህንጻ፡ ንድሕነት ተባሂሉ እተዳለወ ዕጣቕ ገይሮምለይ፡ ንመጽሓፍ ቅዱሰይ ከኣ ብነዊሕ ገመድ ኣሲሮምለይ እዮም። ብድሕሪኡ እቶም ፖሊስ ናብቲ ኻብ መሬት 192 ሜተር ዝምብራኹ ንግዳም ዜርኢ ገበላ ወሰዱኒ። ኣብ ከባቢ እታ ህንጻ ኣዝዩ ቘራሪ ንፋስ እዩ ዚነፍስ ነይሩ። እቲ ኸም ዚጸድፍ ዜፈራርህ ዝነበረ ሰብኣይ ካባይ ብዙሕ ኣብ ዘይርሕቕ ጸቢብ መተሓላለፊ፡ ኣእጋሩ ኣብ ደንደስ ኣንጠልጢሉ ኾፍ ኢሉ ነበረ።
“ዓው ኢለ፡ ኣነ ናይ የሆዋ ምስክር ከም ዝዀንኩን ክሕግዞ ኸም ዝደልን ነገርክዎ። ብልበይ ድሕሪ ምጽላየይ ድማ መጽሓፍ ቅዱሰይ ከፊተ ኽዛረቦ ጀሚረ።
“ብዛዕባ ቕድስና ህይወት እየ ተዛሪበዮ፣ እዚ ድማ ፍረ ነገር እቲ ኣብ ቀረባ እዋን ኣብ ኣዳራሽ መንግስቲ ኣምላኽና ዝሃብክዋ መደረ እዩ ነይሩ።
“‘ኣብ ቅድሚ ኣምላኽ ክቡር ኢኻ፣ እቲ ዜደንቕ ውህበት ዝዀነ ህይወት ሂቡካ እዩ። ንምንታይ ነዚ ውህበት እዚ ኸም እተኽብሮ ዘይተርእዮ፧ በጃኻ፡ ናብ ድሕሪ እቲ ሓጹር ተመለስ’ ኢለዮ።
“ካብ መጽሓፍ ቅዱስ፡ ነታ ኣብ ዮሃንስ 3፡16 እትርከብ ‘ኣምላኽሲ በቲ ሓደ ወዱ ዚኣምን ኵሉ ናይ ዘለኣለም ህይወት ምእንቲ ኺረክብ እምበር፡ ከይጠፍእሲ፡ ንወዱ በጃ ኽሳዕ ዚህብ፡ ክሳዕ ክንድዚ ንዓለም ኣፍቂርዋ እዩ’ እትብል ጥቕስን ካልእ ሓያሎ ጥቕስታትን እውን ኣንቢበሉ።
“‘እምበኣር፡ ኣምላኽ ስለ ዜፍቅረካ ብህይወት ክትነብር እዩ ዚደልየካ’ ኢለዮ።
“ኣብ ፈለማ፡ እቲ ሰብኣይ ብኣቓልቦ ዚሰምዕ ዝነበረ ኣይመስልን እዩ ነይሩ። ስለዚ፡ ከይጸድፍ ምእንቲ ኸእምኖ የሆዋ ኺሕግዘኒ ብልበይ ጸለኹ። ኣብ መወዳእታ፡ ቀስ ኢሉ ተንሲኡ ናባይ ቀረበ። ኣዝዩ እዩ ተጨኒቑ ነይሩ።
“ሽዑ ንሱ፡ ‘ኣብ ቀረባ እዋን ናይ የሆዋ መሰኻኽር ናብ ቤተይ መጺኦም እኳ እንተ ነበሩ፡ ኣነ ግና ሰጒጐዮም፣ በዚ ኸኣ ሕማቕ ተሰሚዑኒ። ይቕረ ትብሉለይ ዲኹም፧’ ኢሉኒ።
“ኣነ ኸኣ፡ ‘ገሌና እውን እኮ ናይ የሆዋ መሰኻኽር ቅድሚ ምዃንና ኸምኡ ጌርና ኢና። የሆዋ ይቕረ ኸም ዚብለልካ ድማ ርግጸኛ ኽትከውን ትኽእል ኢኻ’ ኢለዮ።
“ንሱ ድማ ‘አመስግነካ። ሓደ ኸቢድ ጾር ኢኻ ኣራጊፍካለይ’ ብምባል መሊሱለይ።
“ሽዑ፡ ‘ኣነ ንድሕነት ተባሂሉ እተዳለወ ዕጣቕ ገይረ ኣለኹ፣ ንስኻ ግና ሸተት እንተ ኢልካ፡ እታ ኽብርቲ ህይወትካ ኽትጠፍእ ትኽእል እያ። እዚ ንየሆዋ ኼጕህዮ እዩ። ስለዚ በጃኻ፡ ናብ ድሕሪ እቲ ሓጹር ተመለስ’ ኢለዮ።
“ኪሃድእ ጀሚሩ። ብትሕትና ኸኣ ‘ሕራይ፡ ክኣቱ እየ’ ኢሉ መሊሱለይ።
“እቲ ሰብኣይ ናብቲ ንግዳም ዜርኢ ገበላ ኣተወ፣ እቶም ፖሊስ ድማ ተቐላጢፎም ናብ ውሑስ ቦታ ወሰድዎ። ምስኡ ንኣስታት ሓደ ሰዓት ኢና ተዘራሪብና።”
ናይ የሆዋ መሰኻኽር ንሰባት፡ ብፍላይ ድማ ነቶም እተጨነቑ ናይ ሓቂ እዮም ዚሓልዩሎም። ኣብ መላእ ዓለም ንዚርከቡ ሰባት፡ ካብ ቅዱሳት ጽሑፋት ተስፋን ምጽንናዕን ብምክፋል፡ ኣምላኽ ብዛዕባኦም ብሓቂ ኸም ዚግደስ የረጋግጹሎም እዮም።


text:
1በቲ እዋን እቱይ ንጉሥ ሄሮድስ ንገሊኦም መራሕቲ ቤተ ክርስቲያን ከሳቕዮም ጀመረ። 2ንያዕቆብ ኃው ዮሓንስ ከዓ ብሰይፊ ቐተሎ። 3እዙይ ንኣይሁድ ባህ ከም ዘበሎም ምስ ረአየ ድማ ኣስዒቡ ንጴጥሮስ ኃዞ፤ ሽዑ ቕነ ድማ በዓል ቅጫ ነበረ። 4ምስ ኃዞ ኸዓ ናብ ቤት ማእሰርቲ ኣእተዎ፤ ድኅሪ ፋሲካ ናብ ሕዝቢ ምእንቲ ኸውፅኦ ደልዩ በበርባዕተ ኾይኖም ክሕልውዎ ነርባዕተ ምድብ ወታደራት ኣኅሊፉ ሃቦ። 5ስለዙይ ጴጥሮስ ኣብ ቤት ማእሰርቲ ይሕሎ ነበረ፤ እታ ቤተ ክርስቲያን ግና ምእንትኡ ተጊሃ ናብ እግዚኣብሔር ትጽሊ ነበረት። 6ሄሮድስ ብጽባሒቱ ንጴጥሮስ ናብ ፍርዲ ኸቕርቦ ሓሰበ። እንተኾነ በታ ለይቲ እቲኣ ጴጥሮስ ኣብ መንጎ ኽልተ ወታደራት ብኽልተ ሞቕሕ ተኣሲሩ ደቂሱ ነበረ። እቶም ወታደራትውን ኣብ ኣፍ ደገ እቲ ቤት ማእሰርቲ ኾይኖም ይሕልዉ ነበሩ። 7እንሆ ኸዓ መልኣኽ እግዚኣብሔር ናብኡ ወሪዱ ተርኣየ፤ ኣብታ ቤት ማእሰርቲ ድማ ብርሃን በርሀ፤ እቲ መልኣኽ ንጴጥሮስ ጎኑ ነኺኡ ቀልጢፍካ ተሥእ! በሎ፤ እተን መዋቕሕ ድማ ካብ ኣእዳዉ ወደቓ። 8እቲ መልኣኽ ከዓ ተዓጠቕ! ኣሣእንካውን ኣእቱ! በሎ። ንሱ ድማ ኸምኡ ገበረ፤ እቲ መልኣኽ ከዓ ክዳንካ ተኸደን እሞ ሰዓበኒ! በሎ። 9ጴጥሮስውን ወፂኡ ሰዓቦ። እንተኾነ ዝሓልም ዘሎ ድኣ ይመስሎ ነበረ እምበር እቲ መልኣኽ ብውነ ዝተርኣዮ ምዃኑ ኣይፈልጥን ነበረ። 10ነቶም ነታ ቐዳመይትን ካልአይትን ማዕፆ ዝሕልዉ ምስ ኃለፉ፤ ናብታ ናብ ከተማ እተምርሕ ማዕፆ ኃጺን በጽሑ፤ ሽዑ ባዕላ ተኸፍተት። ወፂኦም ድማ ሓንቲ መንገዲ ኃለፉ ሽዑ እቲ መልኣኽ ንጴጥሮስ ኃደጎ። 11ጴጥሮስ ናብ ልቡ ምስ ተመልሰ ድማ እግዚኣብሔር መልኣኹ ልኢኹ ካብ ኢድ ሄሮድስን ካብቲ ሕዝቢ ኣይሁድ ዝጽበይዎ ዝነበሩ ዂሉን ከም ዘድኃነኒ ሕዚ ብሓቂ ፈለጥኩ በለ። 12ምስ ተፈለጦ ብዙኃት ኣመንቲ ተኣኪቦም ይጽልዩሉ ናብ ዝነበሩ ናብ ቤት ማርያም እኖ እቲ ማርቆስ ዝበሃል ዮሓንስ ከደ። 13ጴጥሮስ ነቲ ማዕጾ ኣፍ ደገ ምስ ኳሕዂሐ ሮዳ እትብሃል ኣገልጋሊት ክትሰምዖ ወፀት። 14ንሳ ድምፂ ጴጥሮስ ምዃኑ ምሰለለየት ካብ ታሕጓስ ዝተልዓለ ነቲ ማዕፆ እንተይከፈተት ናብ ውሽጢ ጐየየት፤ ጴጥሮስ ኣብ ኣፍ ደገ ደው ኢሉ ኣሎ ኢላ ነገረቶም። 15ንሳቶም ግና ዓቢድኪ ዲኺ! በልዋ። ንሳ ግና ብሓቂ ንሱ እዩ ኢላ ኣረጋገጸት። ሽዑ መልኣኹ እዩ ዝኸውን በሉ። 16ጴጥሮስ ግና መላሊሱ ይዂሕዂሕ ነበረ። ምስ ከፈቱ ረአይዎ እሞ ተገረሙ። 17ንሱ ግና ስቕ ክብሉ ብኢዱ ኣመልከቶም፤ እግዚኣብሔር ካብ ቤት ማእሰርቲ ኸመይ ገይሩ ኸም ዘውፅኦ ነገሮም እሞ ነዝ ነገርዙይ ንያዕቆብን ነቶም ኣኅዋትን ንገርዎም በሎም፤ ካብኡ ወፂኡ ድማ ናብ ካልእ ቦታ ኸደ። 18ምስ ወግሐ እቶም ወታደራት ጴጥሮስ ናበይ ኣትዩ? እናበሉ የመና ተሸበሩ። 19ሄሮድስ ድማ ንጴጥሮስ ደልዩ ምስ ሰኣኖ ነቶም ሓለውቲ መርሚሩ ኽቕተሉ ኣዘዘ። ካብ ይሁዳ ናብ ቂሳርያ ወሪዱ ድማ ኣብኣ ቐነየ። 20ሄሮድስ ምስ ሰብ ጢሮስን ሲዶናን ብርቱዕ ጽልኢ ነበሮ። እንተኾነ ሃገሮም ምግቢ እትረኽቦ ካብ ግዝኣት እቲ ንጉሥ ስለ ዝነበረ ንበላስጦን ኣዛዝ ቤት ንጉሥ ኣእሚኖም ዕርቂ ኽልምኑ ተሰማሚዖም ናብ ሄሮድስ መጹ። 21በታ ምድብቲ መዓልቲ ሄሮድስ ልብሰ መንግሥቱ ለቢሱ ኣብ ዙፋን ተቐመጠ፤ ነቶም ሕዝቢ ኸዓ ዘረባ ኣስምዖም። 22እቶም ሕዝቢ ድማ እዙይስ ድምፂ እግዚኣብሔር እዩ እምበር ድምፂ ሰብ ኣይኮነን! እናበሉ ዓው ኢሎም ጸርሑ። 23ክብሪ ንእግዚኣብሔር ስለ ዘይሃበ ድማ ሽዑ ንሽዑ መልኣኽ እግዚኣብሔር ቀሰፎ፤ ሓሲኹ ኸዓ ሞተ። 24ቃል እግዚኣብሔር ግና እናዓበየን እናሰፍሐን ከደ። 25በርናባስን ሳውልን ኣገልግሎቶም ፈጺሞም ካብ ኢየሩሳሌም ተመልሱ። ነቲ ማርቆስ ዝተብሃለ ዮሓንስውን ምስኣቶም ተማልእዎ።
Copyright
Learn More


text:
1ዓይሁዶ ዓሶኮ ሃውሾ ኬላ ጋፓዛ ዚሮ ጉቴሎ ጉቴ ዓማ ሜግዴላ ዓጮ ማይራሞና ሓሣ ሃንጎ ማይራሞና ዎላ ዬሱሴኮ ዱኡፖ ዛጋኒ ዓኣዼኔ። 2ዔያታ ሙኩዋንቴ ቤርታ ዔርቲባኣንቴ ሳዓ ዓጊጻዛ፥ ጎዳኮ ኪኢታንቻ ጫሪንጫፓ ኬዲ፥ ዱኡፖ ዔቶ ካሮ ዎዾና ሹጫሢ ቡምባልሲ ዑጻ ዴዔኔ። 3ዬያ ኪኢታንቻሢኮ ዓኣፖ ካራ ዜኤሊንሢጉዲ ፖዓያ፤ ሃሣ ዓፒላኣ ሻቺጉዲ ቦኦራያኬ። 4ዱኡፖ ዔቶ ካፓዞንሢ ኪኢታንቻሢ ዒጊጪፆይዳፓ ዔቄያና ዲቃታዖ ሃይቄ ሌሲጉዲ ማዔኔ፤ 5ኪኢታንቻሢ ላኣሎንሢ ኮራ፦ “ዒንሢ ዒጊጪፖቴ፤ ሱፂንቴ ዬሱሴ ዒንሢ ኮዓሢ ታ ዔራኔ፤ 6ዒዚ ሃይካ ባኣሴ፥ ዒ ኬኤዜሢጉዲ ሃይባፓ ዔቄኔ፤ ሃኒ ሙኪ ዒ ላሄ ቤዞ ዛጉዋቴ። 7ሃሢ ሩኡሪ ዓኣዺጋፓ ዒዛኮ ጊንፆ ሃንታ ናኣቶም ‘ሃይባፓ ዒ ዔቄኔ፥ ጌሊላ ዒንሢ ዒ ቢሪ ዓኣዻንዳኔ፤ ዒኢካ ዒንሢ ዒዛ ዛጋንዳኔ’ ጌዒ ኬኤዙዋቴ፤ ዬያ ታ ዒንሢም ኬኤዜያኬ” ጌዔኔ። 8ዬካፓ ላኣሎንሢ ኮሺ ዒጊጪሢና ሃሣ ዎዛና ዱኡፖ ቤዛፓ ዑኬና ዒዛኮ ጊንጾ ሃንታዞንሢም ኬኤዛኒ ጳሽኪ ዴንዴኔ። 9ዒኢካ ቤዞማና ዬሱሴ ዔያቶ ዴንቃዖ፦ “ዒንሢ ኮሺዳ?” ጋዓዛ ዔያታ ዬሱሴ ባንሢ ሙካዖ ቶኮ ዒዛኮ ዓርቂ ዒዛም ዚጌኔ። 10ዬሱሴ፦ “ዒንሢ ዒጊጪፖቴ፤ ዴንዲጋፓ ታ ዒሾንሢ ጌሊላ ዓኣዻንዳጉዲ ዔያቶም ኬኤዙዋቴ፤ ዒኢካ ታና ዔያታ ዛጋንዳኔ” ጌዔኔ። 11ላኣሎንሢ ካታሞ ዓኣዺፆይዳ ዓኣንቴ ዱኡፖ ካፓ ፖኦሊሶንሢዳፓ ፔቴ ፔቴዞንሢ ካታሞ ዴንዳዖ ማዔ ባኮ ቢያ ቄኤሶኮ ሱኡጎም ኬኤዜኔ። 12ዬካፓ ቄኤሶኮ ሱኡጎና ጪሞና ዎላ ቡኪንቲ ዞርቴሢኮ ጊንጻ ፖኦሊሶንሢም ሚርጌ ሚኢሼ ዒንጋዖ፦ 13“ ‘ኑኡኒ ጊንዒ ዓኣንቴ ዬሱሴኮ ጊንጾ ሃንታዞንሢ ሙኪ ዒዛኮ ሌዞ ዉኡቄኔ’ ጌዒ ዴሮም ኬኤዙዋቴ። 14ዬያ ዓጮ ዎይሣሢ ዋይዜያ ማዔቶ ኑኡኒ ዒዛም ዒንሢዳ ሜቶ ዒ ሄሊሱዋጉዲ ኬኤዛንዳኔ” ጌዔኔ። 15ዬያሮ ፖኦሊሶንሢ ዔያቶም ዒንጎና ሚኢሾ ዔካዖ ዔያቶም ኬኤዚንቴሢጉዲ ማዼኔ፤ ዬያ ሃኖ ሄላንዳኣና ዓይሁዶ ዓሳ ኬኤዛኔ። 16ዬካፓ ዬሱሴኮ ጊንፆ ሃንታ፥ ታጶ ፔቴዞንሢ ዒዚ ዔያቶም ዓኣዻንዳጉዲ ኬኤዜ ጌሊላይዳ ዓኣ ዹኮ ዓኣዼኔ። 17ዒኢካ ዒዛ ዔያታ ዴንቃዖ ዒዛም ሂርክ ጌዒ ዚጌኔ፤ ዛላ ጋዓንቴ ‘ዒዛ ናንጋንዳ?’ ጌዔኔ። 18ዬማና ዬሱሴ ዒዛኮ ጊንጾ ሃንታዞንሢ ኮራ ሙካዖ፦ “ቢታንቶ ቢያ ጫሪንጮና ሳዖናይዳ ታኣም ዒንጊንቴኔ፤ 19ዬያሮ ዓኣዺጋፓ ዴሮ ቢያ ዓዶ፥ ናዖ፥ ዓያኖ ጌኤዦናሮ ማዓንዳጉዲ ዋኣፆና ማስኪ ማስኪ ታ ዓሲ ማሁዋቴ፤ 20ታ ዒንሢም ዓይሤ ባኮ ቢያ ዓሳ ካፓንዳጉዲ ዔያቶ ዔርዙዋቴ፤ ታኣኒያ ዓጮኮ ጋፒንፆ ሄላንዳኣና ቢያ ዎዴ ዒንሢና ዎላኬ” ጌዔኔ።
Copyright
Learn More


text:
የሆዋ ኣብ ዘተስፈዎ ተስፋታት ከም እትኣምን ኣርኢ
“እምነት . . . ናይቲ ዘይርአ ነገር ዜእምን መርትዖ እያ።” —እብ. 11:1፡ እ.ጽ.።
መዝሙር፦ 54, 43
1. ንክርስያናዊት እምነት ብኸመይ ክንርእያ ኣሎና፧
ክርስትያናዊት እምነት ኣገዳሲት ባህርይ እያ። እዛ ባህርይ እዚኣ፡ ናይ ኵሉ ሰብ ኣይኰነትን። (2 ተሰ. 3:2) ይኹን እምበር፡ የሆዋ ንኣምለኽቱ “መስፈር እምነት” ሂብዎም እዩ። (ሮሜ 12:3፣ ገላ. 5:22) ኵሎም እቶም እምነት ዘላቶም ሰባት ኣዝዮም ኬመስግኑ ኣለዎም።
2, 3. (ሀ) እምነት ዘለዎ ሰብ እንታይ በረኸት እዩ ዚረክብ፧ (ለ) እንታይ ሕቶታት ኢና ኽንምርምር፧
2 የሱስ ክርስቶስ፡ እቲ ሰማያዊ ኣቦኡ ንሰባት ብወዱ ኣቢሉ ኸም ዚስሕቦም ገሊጹ እዩ። (ዮሃ. 6:44, 65) ብየሱስ ዚኣምን ዘበለ ድማ፡ ሕድገት ሓጢኣት ኪረክብ ይኽእል እዩ። በዚ ኸምዚ ኸኣ፡ ምስ የሆዋ ዘለኣለማዊ ርክብ ኪምስርት ዚኽእለሉ ኣጋጣሚ ይኽፈተሉ። (ሮሜ 6:23) እዚ ዜደንቕ በረኸት እዚ ኽንረክብ ዝኸኣልና እንታይ ስለ ዝገበርና እዩ፧ ብሰንኪ ሓጢኣትና ሞት ጥራይ እዩ ዚግብኣና ነይሩ። (መዝ. 103:10) የሆዋ ግና ሰናይ ክንገብር ዓቕሚ ኸም ዘሎና ረኣየ። ብጸጋኡ ድማ ብስራት ክንሰምዕ ልብና ኸፊቱልና። በዚ ኸምዚ፡ ብየሱስ ምስ እንኣምን ናይ ዘለኣለም ህይወት ክንረክብ እንኽእለሉ ኣጋጣሚ ተኸፊቱልና።—1 ዮሃንስ 4:9, 10 ኣንብብ።
3 እምነት ግና እንታይ እያ፧ ብዛዕባ እቲ ኣምላኽ ኣዳልዩልና ዘሎ በረኸት ምስ ምርዳእ ጥራይ እተተሓሓዘት ድያ፧ እምነትና ኸነርኢ ዘሎና በየናይ መገድታት እዩ፧
‘ብልብኻ እመን’
4. እምነት ብዛዕባ ዕላማ ኣምላኽ ምርዳእ ማለት ጥራይ ዘይኰነት ስለምንታይ ምዃኑ ግለጽ።
4 እምነት ብዛዕባ ዕላማ ኣምላኽ ምርዳእ ማለት ጥራይ ኣይኰነትን። የግዳስ፡ ምስ ፍቓድ ኣምላኽ ተሰማሚዕካ ኽትዓዪ እተለዓዕል ደራኺት ሓይሊ እውን እያ። ኣብ ግብርታት ድሕነት ኣምላኽ ዘሎካ እምነት፡ ንኻልኦት ብስራት ከተበስር ይድርኸካ። ሃዋርያ ጳውሎስ፡ “ብኣፍካ እቲ ቓል፡ ማለት የሱስ ጐይታ ምዃኑ እንተ ነጊርካ፡ ኣምላኽ ካብ ምዉታት ከም ዘተንስኦ እውን ብልብኻ እንተ ኣሚንካ፡ ክትድሕን ኢኻ። ከመይሲ፡ ሰብ ብልቡ ኣሚኑ ይጸድቕ፡ ብኣፉ ተኣሚኑ እውን ይድሕን እዩ” ኢሉ ገሊጹ ኣሎ።—ሮሜ 10:9, 10፣ 2 ቈረ. 4:13።
5. እምነት ኣገዳሲት ዝዀነት ስለምንታይ እያ፧ ከነደልድላ እንኽእልከ ብኸመይ ኢና፧ ብምሳሌ ኣረድእ።
5 ኣብታ ኣምላኽ ዘዳለዋ ሓዳስ ዓለም ናይ ዘለኣለም ህይወት ክንረክብ እንኽእል፡ እምነት ምስ እትህልወናን ምስ እነደልድላን ጥራይ ከም ዝዀነ ንጹር እዩ። እምነት ከም ተኽሊ እያ። ሓንቲ ተኽሊ ምእንቲ ኽትጥጥዕን ክትዓብን ብቐጻሊ ማይ ከነስትያ ኣሎና። እኹል ማይ ዘይነስትያ እንተ ዄንና ግና፡ ትጽምሉን ትሓርርን እያ። ብተመሳሳሊ፡ ንእምነትና እውን ዕሽሽ እንተ ኢልናያ፡ ትጽምሉን ትመውትን እያ። (ሉቃ. 22:32፣ እብ. 3:12) ዚግባእ ኣቓልቦ ንገብረላ እንተ ዄንና ግና፡ ‘ክትዓቢ’ እያ፣ ንሕና ኸኣ፡ ‘ብእምነት ጥዑያት’ ንኸውን።—2 ተሰ. 1:3፣ ቲቶ. 2:2።
መጽሓፍ ቅዱስ ብዛዕባ እምነት ዚህቦ መግለጺ
6. እብራውያን 11:1 ንእምነት በየናይ ክልተ መገዲ እያ እትገልጻ፧
6 እቲ መጽሓፍ ቅዱስ ብዛዕባ እምነት ዚህቦ መግለጺ ኣብ እብራውያን 11:1 ይርከብ። (ኣንብብ።) እምነት ንዓና ኣብ ዘይርኣየና ኽልተ ነገራት ዘተኰረት እያ፣ (1) ኣብቲ “ተስፋ ዚግበሮ” ዘተኰረት እያ፣ እዚ ድማ፡ ነቲ ዛጊት ዘይተፈጸመ ኣብ መጻኢ ዚፍጸም ተስፋታት የጠቓልል። ንኣብነት፡ እኩያት ከም ዚጠፍኡን ሓዳስ ዓለም ከም እትመጽእን ንተኣማመን ኢና። (2) እምነት “ናይቲ ዘይርአ ነገር ግሁድ መርኣያ” እያ። እዛ ኣብዛ ጥቕሲ እዚኣ “ግሁድ መርኣያ” ተባሂላ ተተርጒማ ዘላ ናይ ግሪኽኛ ቓል፡ “ዜእምን መርትዖ” እቲ ዘይርአ ነገራት ተመልክት። ንኣብነት፡ ኣምላኽን የሱስ ክርስቶስን መላእኽትን ከም ዘለዉ፡ መንግስቲ ኣምላኽ ድማ ኣብ ሰማይ ትነጥፍ ከም ዘላ ንኣምን ኢና። (እብ. 11:3) ተስፋና ኸም ዘይሞተን ነቲ ኣብ ቃል ኣምላኽ እተገልጸ ዘይርአ ነገራት ከም እንኣምነሉን ከነርኢ እንኽእል ብኸመይ ኢና፧ ከምኡ ኽንገብር እንኽእል፡ ብቓልናን ብተግባርናን ኢና፣ ብዘይ ብእኡ ድማ እምነትና ጐደሎ እያ እትኸውን።
7. ካብቲ ኖህ ዝሓደጎ ኣብነት፡ እምነት ምርኣይ ኪብሃል ከሎ እንታይ ማለት ምዃኑ ኽንርዳእ እንኽእል ብኸመይ ኢና፧ (ኣብ መእተዊ ዘላ ስእሊ ርአ።)
7 እብራውያን 11:7 ብዛዕባ እምነት ኖህ ክትገልጽ ከላ፡ “ብዛዕባ እቲ ገና ዘይተራእየ ነገራት መለኮታዊ መጠንቀቕታ ምስ ተቐበለ፡ ብፍርሃት ኣምላኽ ተደሪኹ ንምድሓን ቤተ ሰቡ እትኸውን መርከብ ብእምነት ሰሪሑ እዩ” ትብል። ኖህ ኣዝያ ዓባይ መርከብ ብምስራሑ እምነት ኣርእዩ እዩ። ጐረባብቱ ነታ ዓባይ መርከብ ስለምንታይ ይሰርሓ ኸም ዘሎ ሓቲቶምዎ ኪዀኑ ኸም ዚኽእሉ ርዱእ እዩ። እሞኸ ኖህ ስቕ ኢሉ ድዩ፧ ወይስ ከም ዘይምልከቶም ድዩ ነጊርዎም፧ ኣይፋሉን! እምነቱ ብትብዓት ኪምስክርን ብዛዕባ እቲ ዚመጽእ ዝነበረ ፍርዲ ኣምላኽ ነቶም ኣብ ግዜኡ ዝነበሩ ሰባት ኪነግርን ደሪኻቶ እያ። የሆዋ ንኖህ፡ “ብሰሮም ምድሪ ብዓመጻ መሊኣ እያ እሞ፡ ንዅሉ ስጋ መወዳእታ ኽገብረሉ ወሲነ እየ . . . ኣነ ኣብ ትሕቲ ሰማያት ንዘሎ ትንፋስ ህይወት ዘለዎ ዅሉ ስጋ ኸጥፍእሲ፡ ማይ ኣይሂ ኣብ ልዕሊ ምድሪ ኸምጽእ እየ። ኣብ ምድሪ ዘሎ ዅሉ እውን ኪጠፍእ እዩ” ኢልዎ ነይሩ እዩ። ኖህ ነቶም ሰባት ነዚ ቓላት እዚ ነጊርዎም ኪኸውን ይኽእል እዩ። ብዘይካዚ፡ ነቶም ሰባት ብኸመይ ኪድሕኑ ኸም ዚኽእሉ ኺገልጸሎም ከሎ፡ ነቲ፡ “ናብታ መርከብ እቶ” ተባሂሉ እተነግሮ ትእዛዝ ኣምላኽ ከም ዝነገሮም ርዱእ እዩ። በዚ ኸምዚ፡ ኖህ “ሰባኽ ጽድቂ” ብምዃን ተወሳኺ እምነት ኣርእዩ እዩ።—ዘፍ. 6:13, 17, 18፣ 2 ጴጥ. 2:5።
8. ያእቆብ እቲ ወደ መዝሙር ብዛዕባ ናይ ሓቂ ክርስትያናዊት እምነት ብድራኸ መንፈስ እንታይ እዩ ገሊጹ፧
8 መልእኽቲ ያእቆብ እተጻሕፈት፡ ጳውሎስ ብድራኸ መንፈስ ቅዱስ ብዛዕባ እምነት ደድሕሪ ምግላጹ እዩ ኪኸውን ዚኽእል። ያእቆብ እውን ከም ጳውሎስ፡ ናይ ሓቂ ክርስትያናዊት እምነት ብግብሪ ኽትርአ ኸም ዘለዋ ገሊጹ እዩ። “እምነትካ ብዘይ ግብሪ ኣርእየኒ፡ ኣነ እውን ብግብረይ ገይረ እምነተይ ከርእየካ እየ” ኢሉ ድማ ጸሓፈ። (ያእ. 2:18) ያእቆብ እንታይነት እምነት ብንጹር ገሊጹ እዩ። ኣጋንንቲ፡ ኣምላኽ ከም ዘሎ ይኣምኑ እኳ እንተ ዀኑ፡ እምነቶም ህላወ ኣምላኽ ካብ ምቕባል ዚሓልፍ ኣይኰነን። እኳ ደኣስ፡ ኣንጻር ምፍጻም ዕላማ ኣምላኽ እዮም ዚዓይዩ። (ያእ. 2:19, 20) ይኹን እምበር፡ ያእቆብ ብግዜ ጥንቲ ብዛዕባ ዝነበረ ናይ እምነት ሰብ ኪገልጽ ከሎ፡ “ኣብርሃም ኣቦና ንይስሃቅ ወዱ ኣብ መሰውኢ ምስ ኣቕረቦ፡ ብግብሩዶ ኣይጸደቐን፧ እምነቱ ምስ ግብሩ ዀይና ኸም ዝዓየየት፡ እምነቱ ድማ ብግብሩ ፍጽምቲ ኸም ዝዀነት፡ ትርኢ ኣለኻ” በለ። እምነት ብግብሪ ኽትርአ ኸም ዘለዋ ንምግላጽ ከኣ፡ “ከምቲ ሰብነት ብዘይ መንፈስ ምዉት ዝዀነ፡ ከምኡ እውን እምነት ብዘይ ግብሪ ምውትቲ እያ” በለ።—ያእ. 2:21-23, 26።
9, 10. ሃዋርያ ዮሃንስ፡ እምነት ምርኣይ ዘለዎ ኣገዳስነት ክንርዳእ ዚሕግዘና ብኸመይ እዩ፧
9 ልዕሊ ሰላሳ ዓመት ጸኒሑ፡ ሃዋርያ ዮሃንስ ወንጌልን ሰለስተ መልእኽትን ጸሓፈ። እሞኸ፡ ከምቶም ካልኦት ጸሓፍቲ መጽሓፍ ቅዱስ፡ እንታይነት ናይ ሓቂ ክርስትያናዊት እምነት ይርዳእ ነይሩ ድዩ፧ እወ፡ እኳ ደኣስ፡ ነታ “ኣመነ” ተባሂላ እትትርጐም ናይ ግሪኽኛ ቓል፡ ካብ ካልኦት ጸሓፍቲ መጽሓፍ ቅዱስ ብዝያዳ ተጠቒሙላ እዩ።
10 ንኣብነት፡ ዮሃንስ፡ “እቲ ብወዲ ዚኣምን፡ ናይ ዘለኣለም ህይወት ኣላቶ፣ እቲ ንወዲ ዘይእዘዞ ግና፡ ቍጥዓ ኣምላኽ ደኣ ኣብኡ ይነብር እምበር፡ ንህይወት ኣይኪርእያን እዩ” ኢሉ ገሊጹ ኣሎ። (ዮሃ. 3:36) ክርስትያናዊት እምነት፡ ንትእዛዛት የሱስ ምእዛዝ ተጠቓልል። ዮሃንስ፡ ብእምነት ምምልላስ ኣገዳሲ ምዃኑ ንዚገልጽ ቃላት የሱስ ብተደጋጋሚ ጠቒስዎ እዩ።—ዮሃ. 3:16፡ እ.ጽ.፣ 6:29, 40፣ 11:25, 26፣ 14:1, 12።
11. ሓቂ ብምፍላጥና ሞሳ ኸነርኢ እንኽእል ብኸመይ ኢና፧
11 የሆዋ ብመንፈስ ቅዱሱ ኣቢሉ ሓቂ ስለ ዝገለጸልናን በቲ ብስራት ክንኣምን ስለ ዝሓገዘናንሲ ኣዚና ኸነማሱ ዚግብኣናዶ ኸይኰነ! (ሉቃስ 10:21 ኣንብብ።) የሆዋ በቲ “ናይ እምነትና ቐንዲ ወኪልን ፍጹም ገባርን” ዝዀነ የሱስ ኣቢሉ ናብኡ ስለ ዝሰሓበና ወትሩ ኸነመስግኖ ኣሎና። (እብ. 12:2) ነዚ ጸጋ እዚ ዘሎና ሞሳ ንምርኣይ ድማ፡ ብጸሎትን ቃል ኣምላኽ ብምጽናዕን ንእምነትና ኸነደልድላ ኣሎና።—ኤፌ. 6:18፣ 1 ጴጥ. 2:2።
12. እምነትና ኸነርኢ እንኽእል በየናይ መገድታት እዩ፧
12 በቲ የሆዋ ዘተስፈወና ተስፋታት ወትሩ ኽንኣምን ኣሎና። ነዚ ድማ ንኻልኦት ብንጹር ኪርአ ብዚኽእል መገዲ ኢና ኽንገብሮ ዘሎና። ንኣብነት፡ ብዛዕባ መንግስቲ ኣምላኽ ክንሰብኽን ደቀ መዛሙርቲ ኣብ ናይ ምግባር ዕዮ ኽንካፈልን ኣሎና። ብተወሳኺ፡ “ንዅሉ፡ ምናዳ ኸኣ ነቶም ብእምነት ቤተ ሰብና ዝዀኑ፡ ሰናይ ንግበር።” (ገላ. 6:10) ብዘይካዚ፡ መንፈሳውነትና ኼዳኽም ካብ ዚኽእል ነገራት ርእስና እናሓሎና፡ ‘ነቲ ኣረጊት ስብእና ምስ ግብርታቱ ኽንቅንጥጦ’ ተጊህና ንጽዓር።—ቈሎ. 3:5, 8-10።
ኣብ ኣምላኽ ዘላትና እምነት፡ ሓደ ኽፋል መሰረትና እያ
13. “እምነት ብኣምላኽ” ክሳዕ ክንደይ ኣገዳሲ እዩ፧ ምስ ምንታይ እዩ ተመሳሲሉ ዘሎ፧ ስለምንታይከ፧
13 መጽሓፍ ቅዱስ፡ “ብዘይ እምነት ከኣ ንኣምላኽ ባህ ከተብሎ ኣይከኣልን እዩ፣ እቲ ናብ ኣምላኽ ዚቐርብሲ፡ ንሱ ኸም ዘሎን ነቶም ኣጸቢቖም ዚደልይዎ ዓስቢ ኸም ዚህቦምን ኪኣምን ይግብኦ እዩ” ይብል። (እብ. 11:6) ሓደ ኻብቲ ንሓደ ሰብ ናይ ሓቂ ክርስትያን ኪኸውንን ብእኡ ኺመላለስን “መሰረት” ዚዀኖ ነገራት፡ “እምነት ብኣምላኽ” ከም ዝዀነ ቓል ኣምላኽ ይገልጽ እዩ። (እብ. 6:1) ኣብቲ መሰረት እቲ ኸኣ፡ ክርስትያናት ‘ንርእሶም ኣብ ፍቕሪ ኣምላኽ ምእንቲ ኺሕልውዋ፡’ ኣብ ‘እምነቶም’ ካልእ ኣገዳሲ ባህርያት ኪውስኹ ኣለዎም።—2 ጴጥሮስ 1:5-7 ኣንብብ፣ ይሁዳ 20, 21።
14, 15. እምነት ምስ ፍቕሪ ኽትነጻጸር ከላ፡ ኣገዳስነታ ኽሳዕ ክንደይ እዩ፧
14 እቶም ክርስትያናት ዝዀኑ ጸሓፍቲ መጽሓፍ ቅዱስ፡ ብዛዕባ እምነት ኣማእታት ግዜ ብምጥቃስ፡ እዛ ባህርይ እዚኣ ኽሳዕ ክንደይ ኣገዳሲት ምዃና ኣጕሊሖም እዮም። ከም እምነት ገይራ ብዙሕ ሳዕ ተጠቕሰት ባህርይ የላን። እዚ ኺብሃል ከሎ ግና፡ ኣዝያ ኣገዳሲት ክርስትያናዊት ባህርይሲ እምነት ጥራይ እያ ማለት ድዩ፧
15 ጳውሎስ ንእምነት ምስ ፍቕሪ ኣነጻጸራ፣ “ኣኽራን ክሳዕ ዘግዕዝ ከኣ ኵሉ እምነት እንተ ዚህልወኒ፡ ፍቕሪ ግና እንተ ዘይብለይ፡ ከንቱ ምዀንኩ” ኢሉ ድማ ጸሓፈ። (1 ቈረ. 13:2) የሱስ ነታ “ኣብ ሕጊ ኣየነይቲ ትእዛዝ እያ ዝዓበየት፧” እትብል ሕቶ ኺምልሳ ኸሎ፡ እታ ንኣምላኽ ዘላትና ፍቕሪ ኽሳዕ ክንደይ ኣዝያ ኣገዳሲት ምዃና ኣጕሊሑ እዩ። (ማቴ. 22:35-40) ፍቕሪ ንብዙሕ ክርስትያናዊ ባህርያት፡ እንተላይ ንእምነት ትሓቍፍ እያ። መጽሓፍ ቅዱስ ብዛዕባ ፍቕሪ ኺገልጽ ከሎ፡ “ኵሉ ትኣምን” ይብል። እወ፡ በቲ ኣምላኽ ኣብ መጽሓፍ ቅዱስ ዘስፈሮ ቓል ሓቂ ትኣምን እያ።—1 ቈረ. 13:4, 7።
16, 17. ኣብ ቅዱሳት ጽሑፋት፡ እምነትን ፍቕርን ብሓንሳእ ዝጐልሓ ብኸመይ እየን፧ ኣየነይቲ ግና ትዓቢ፧ ስለምንታይከ፧
16 እምነትን ፍቕርን ኣገደስቲ ባህርያት ስለ ዝዀና፡ እቶም ክርስትያናት ዝዀኑ ጸሓፍቲ መጽሓፍ ቅዱስ ንኽልቲአን ባህርያት ብሓንሳእ፡ መብዛሕትኡ ግዜ ድማ ኣብ ውሽጢ ሓደ ምሉእ ሓሳብ ወይ ሓረግ ጠቒሶምወን ኣለዉ። ጳውሎስ ንክርስትያናት ኣሕዋቱ፡ ‘ድርዒ እምነትን ፍቕርን ኪለብሱ’ ተማሕጺንዎም ኣሎ። (1 ተሰ. 5:8) ጴጥሮስ፡ “ንዕኡ [ንየሱስ] ኸቶ እኳ እንተ ዘይረኣኹምዎ፡ ተፍቅርዎ ኢኹም። ሕጂ ትርእይዎ እኳ እንተ ዘየለኹም፡ ብእኡ ትኣምኑ ኢኹም” ኢሉ ጸሓፈ። (1 ጴጥ. 1:8) ያእቆብ ነቶም ቅቡኣት ኣሕዋቱ፡ “ኣምላኽሲ ብእምነት ኪህብትሙን ነቶም ዜፍቅርዎ ዘተስፈዎ መንግስቲ ኺወርሱን ኢሉ፡ ነቶም ድኻታት እዛ ዓለም እዚኣ ደይኰነን ዝሓረዮም፧” ኢሉ ሓቲትዎም እዩ። (ያእ. 2:5) ብዘይካዚ፡ ዮሃንስ፡ “ከምቲ ንሱ ዝሃበና ትእዛዝ ጌርና ድማ፡ ብስም ወዱ የሱስ ክርስቶስ ክንኣምን፡ ንሓድሕድና እውን ክንፋቐር፡ ትእዛዙ እዚ እዩ” ኢሉ ጽሒፉ ኣሎ።—1 ዮሃ. 3:23።
17 እምነት ኣገዳሲት እኳ እንተ ዀነት፡ ኣምላኽ ዘተስፈዎ ተስፋታት ምስ ተፈጸመን ክርስትያናዊት ተስፋና ኺፍጸም ምስ ረኣናን ግና፡ ገለ መዳያት እዛ ባህርይ እዚኣ ኣይኬድልየናን እዩ። ይኹን እምበር፡ ንኣምላኽን ንሰብን ዘላትና ፍቕሪ ኸቶ ኣይተቋርጽን እያ። በዚ ምኽንያት እዚ ድማ እዩ ጳውሎስ፡ “ግናኸ ሕጂ፡ እምነት፡ ተስፋ፡ ፍቕሪ፡ እዘን ሰለስተ እዚአን ይነብራ፣ ካብዚኣተን እትዓቢ ግና ፍቕሪ እያ” ዝበለ።—1 ቈረ. 13:13።
ሓያል መርኣያ እምነት
18, 19. ሎሚ እንታይ ሓያል መርኣያ እምነት ኢና እንርኢ ዘለና፧ በዚ ኺምስገን ዚግብኦኸ መን እዩ፧
18 ኣብዚ ግዜና፡ ህዝቢ የሆዋ ኣብታ ቘይማ ዘላ መንግስቲ ኣምላኽ ዘላቶም እምነት የርእዩ ኣለዉ። በዚ ምኽንያት እዚ ድማ፡ ኣብ መላእ ዓለም ልዕሊ ሸሞንተ ሚልዮን ህዝቢ ዝሓቘፈ መንፈሳዊ ገነት ኪህልዎም ክኢሉ እዩ። ኣብዚ ገነት እዚ፡ ፍረ መንፈስ ኣምላኽ ዓንቢቡ ይርከብ። (ገላ. 5:22, 23) እዝስ ከመይ ዝበለ መርኣያ ናይ ሓቂ ክርስትያናዊት እምነትን ፍቕርን ኰን እዩ!
19 በዚ ነገራት እዚ ኺምስገኑ ዚግብኦም ግና ሰባት ኣይኰኑን። ከመይሲ፡ ብኣምላኽና እተፈጸመ እዩ። እዚ ዜደንቕ ዕዮ እዚ ድማ፡ “ንየሆዋ ስምን ዘይጠፍእ ናይ ዘለኣለም ምልክትን” የምጽኣሉ ኣሎ። (ኢሳ. 55:13) እወ፡ ‘ብእምነት ክንድሕን’ “ውህበት ኣምላኽ” እዩ። (ኤፌ. 2:8) ምልእቲ ምድሪ ንስም የሆዋ ንዘለኣለም ብዚውድሱ ፍጹማትን ጻድቃንን ሕጉሳትን ሰባት ክሳዕ እትምላእ፡ መንፈሳዊ ገነትና ኺዓብን ኪስስንን እዩ። ሃየ እምበኣር፡ ወትሩ ኣብ ተስፋታት የሆዋ ዘሎና እምነት ነርኢ!


text:
AUDIO (AM Quality) NEWS for our users in Africa CLICK HERE
ድምጺ ደሊና ዜና 24 ለካቲት 2015
ኣዳላውን፡ ኣቕራብን: ዘካርያስ ክብርኣብ
ክቡራት ተኸታተልቲ ድምጺ ደሊና ንድምጽኹም ድምጺ ደሊና ሓበሬታ ይኹን ርእይቶ ምስ ዝህልወኩም በዚ ዝስዕብ ቁጽሪ ስልኪ መልእኽትኹም ክትገድፉልና ከም እትኽእሉ ክንሕብረኩም ንፈቱ። ተሌፎን 001 714 598 3138; Skype: voice.of.delina
ክቡራት ተኸታተልቲ ድምጺ ደሊና፣ ዘለኩም ርእይቶ፣ ሓበሬታን ነቕፌታን ብመንገዲ ዝኸፈትናልኩም መስመር ተሌፎን ከተመሓላልፉ ሕጂ‘ውን መስመርና ክፉት ምህላዉ ደጊምና ክንሕብረኩም ንፈቱ፣ ኣብ ዝሓለፈ መዓልታት ሓያሎ ተኸታተልትና ኣብ መስመር ብቐጥታ ኣባላት ድምጺ ደሊና ክትረኽቡ ብዘይምኽኣልኩም መልእኽትኹም ኣብ ተቕባሊ መልእኽቲ ማሽን ድምጺ ደሊና ኣየቐመጥኩምን። ንመጻኢ መልእኽትኹም ቀሪጽኩም ጥራሕ ክትገድፉልና እንዳተማሕጸናን ስለቲ ተገዲስኩም ምድዋልኩም እናመስገናን፣ ንሎሚ ናይ ሓደ ተኽታታሊና ብስልኪ ዝሃበና ርእይቶ ከነቕርበልኩም ኢና ።
ስርዓት ህግደፍ ንህዝባዊ ኣገልግሎት ዝውዕል ፍጥነት ኢንተርነት ብምድኻም ንህዝብና ካብ እዋናዊ ሓቀኛ ሓበሬታ ክዕፍን ይረአ‘ሎ።
ከምቲ ኣቕድም ኣቢልና ኣብ ዝሓለፈ ዜናና ዘቕረብናዮ፣ ስርዓት ህግደፍ ህዝቢ ኤርትራ በተን ልሳናቱ ዝኾና መርበብ ሓበሬታኡ ኣቢሉ ጥራሕ ኣእምሮ ዜጋታትና ብሕማቕ ኣተሓሳስባ ክሓጽብ ብምሕላን፣ ካብ ደገ ብመንገዲ ኢንተርነት ሶሊኹ ብዝኣቱ ደሞክራስያዊ ኣተሓሳስባ ዘማዕብል ሓበሬታታት ክቖጺ መታን፣ ንፍጥነት ኢንተርነት ኣዛሕቲሉ፣ ንህዝብና ዓፊኑ ክሕዞ ይረአ‘ሎ።
ኣብዚ ቅንያት‘ዚ ብዘይካ እተን ኣብ መንግስታውያን ቤት ጽሕፈታት ዝርከባ ብፍሉይ ሓያል ፍጥነት ኢንተርነት ዝተሶኽዓለን ኮምፑዩተራት ካልእ ኩሉ ብደገ ኢንተርነት ክጥቀም ዝህቅን ህዝብና፣ ኣብ ሽግር ወዲቑ‘ሎ። ህግደፍ፣ ካብተን ነጻ ፕረስ ዘየፍቅዳ ሃገራት ኣብ መወዳእታ ደረጃ ተሰሪዑ ዝርከብ ኮይኑ፣ ሓያሎ ጋዜጠኛታት‘ውን ንዓመታት ኣብ ምስጢራዊ ጎዳጉዲ ዘሕቀቐ ዕሉል፣ ጸረ ሓቀኛን ደሞክራስያዊን ሓበሬታታት ደው ዝበለ ስርዓት ሙኻኑ ንዓለም ኣመስኪሩ እዩ።
ቁጽሪ ትሕቲ ዕድመ ኤርትራውያን ስደተኛታት ናብ ሃገራት ኤውሮጳ ብዝተዓጻጸፈ ይውስኽ ከምዘሎ ተገሊጹ።
ፖሊስ ጀርመን ኣብ ዝሓለፈ ዓመት ኣማኢት ኤርትራውያን ቆሉዑ ብዘይ ስድራን ብዘይ መቕርብን ከምዝሓዘን እቲ ቁጽሪ ምስ ናይ ቅድሚ ዓሚ ዝነበረ ኣሃዝ ክነጻጸር እንከሎ፣ ኣዝዩ ከምዝደየበን ሓንቲ ኣብ ካሰል ጀርመን እትሕተም ጋዜጣ ንጸብጻባት ሃገራዊ ፖሊስ ጀርመን ብምውካስ ጽሒፋ።
ትሕቲ ዕድመ ቆልዑ ዝለዓለን ተወሳኽን ክንክን ስለ ዘድልዮም ሃገራት ኤውሮጳ ሰፍ ዘይብል ባጀት ንሕክምና፣ መጽለሊ፣ መግቢ፣ ክዳውንቲ፣ ትምህርትን ካልእን ይሓቶም ከምዘሎ ይግለጽ። እዚ ንሃገራት ኤውሮጳ ናይ ቁጠባ ሽግራት ዝፈጥር እኳ እንተኾነ፣ ንሃገርና ግን ውላድ መኻን ዝገብርን መጻኢኣ ዘጸልምትን ሙኻኑን ብዙሓት ወገናት የጠንቅቑ። ህግደፍ እዚ ጉዳይ መፍትሒ ከናድየሉስ ይትረፍ ነቶም ትሕቲ ዕድመ ስደተኛታት ናይ ዳንኬራ ዳስት ብምድላው ንፕሮፓጋንዳ ስእሊ ካብ ውሽጢ ዓዲ ደረፍቲ እናሰደደ ናብ ዝያዳ ጥፍኣት ይሸሞም ኣሎ።
ሓያሎ ኤርትራውያን ትሕቲ ዕድመ ስደተኛታት መንግስታት ቀዳማይ ዓለም ፈጢረናሎም ዘለዋ ናይ ትምህርቲ ዕድል ከይጥቀምሉ ዕድሚኦም ወሲኾም ብምሃብ ነቶም ኣብ ዓዲ ዝተረፉን ገና ኣብ ጉዕዞ ስደት ዘለዉን መቕርቦም ክሕግዙ ኣብ ዘይጠቅም ስርሓት ክዋፈሩ ይግደዱ ከምዘለዉ ይፍለጥ።
ሓይሊ ጽቡቕ ድሌት
ሓተታ ኣዝማሪኖ ዳት ኮም
3 ሰነ 2004
ጽቡቕ-ድሌት ርክብ ሕድሕድና ክብ ኣብ ምባልን ኩሉ መዳያዊ ኩነታትና ኣብ ምምዕባልን ዓቢ ሓይሊ ኣለዎ ። እዚ ሓይሊዚ ዜጋታት ኣብ ነንሕድሕዶም ካብ ዘለዎም ምትሕልላይ ይምንጩ።
ብዙሓት ካባና፡ ሻቕሎት ዓዲ ስለዘለና፡ ሽግራት ሃገርና ኣድማዒ ፍታሕ ዝረኽበሉ ሓድሽን ኣድማዕን መገድታት ኣብ ምድህሳስ ንግደስ። እንተኾነ፡ መብዛሕትኡ ግዜ፡ ተበግሶና ምስ መን ክንዛረበሉን ከምኡ ውን እንታይ ክንገብር ከምዘለና ይዐፍኣና ሞ፡ ንዕነድ።
በብውልቅና ኣፍረይቲ ኣይኮናን ፥ ኣብቶም ብልምዲ ምስ ተቓወምቲ ተኣሳሲሮም ዝረኣዩ ዘመተታት ከኣ፡ ምትእምማን የብልናን። ስለዚ፡ ሻቕሎትና ንምዕራፍን ናይ ምትሕግጋዝ ባህግና ንምርዋይን ገለ ነገር ክግበር ኣለዎ ዝብል እምነት ኣለና። ምእንቲዚ፡ ንጽቡቕ-ድሌትና ከም ኣድማዒ ሓይሊ ክንጥቀመሉ ንኽእል ኢና። ጽቡቕ-ድሌት ህዝብና እቲ ዝዓበየ ጸጋ ሃገር እዩ፥ በዚ ድምር ሓይሊ ዚ ኸኣ ህዝባዊ ርኢቶ ክጽሎ ከምዝኽእል ከኣ ኣየጠራጥርን።
ቀዳማይ ዕማምና እምበኣር፡ ካብ ኩሉ ቀጸላታት ህዝብና፡ ሰብ ጽቡቕ-ድሌት ዝሓቊፍ ደምበ ውፉያት ምምስራት እዩ። ከምዚ ዝኣመሰለ፡ ብህዝባዊ ርኢቶ ዝተደገፈ ሓይሊ ውጽኢቱ ዓቢ ከምዝኸውን ዝተረጋገጸ እዩ።
ቅድሚኡ ግን፡ ኣብዚ እዋንዚ ኣብ ቅልውላው ዝርከብ ማሕበረሰባትና ግምጋም ክግበረሉ ኣለዎ ፥ ኣብ መንጎ ኤርትራውያን ዘሎ ዝምድና ቅኑዕ መኣዝን ምትሓዙ ቀዳምነት ክወሃቦ ይግባእ። እቲ ኣብ ማሕበረሰባትና ዘሎ ከቢድ ፍልልይን ምፍንጫልን ጽቡቕ-ድሌት ብምርኣይ ብኸፊል ክጽገን ይኽእል እዩ። ከምቲ ወረጃታት ዝብሉ ዎ ፡ ብሓይሊ-ጽቡቕ ድሌት ክፍታሕ ዘይክእል ሽግር የልቦን። ጽቡቕ-ድሌት ብዕቱብነት እንተተሰሪሑሉ፡ ንማሕበረሰባትና ጥራይ ዘይኮነ፡ እንተላይ ንሃገርና ኤርትራ ከዕብያ ይኽእል እዩ።
ደምበ ኣዝማሪኖ፡ ጽቡቕ ድሌት፡-
- ጥቅው ርክብን ምርድዳእን፡ ብጻይነትን ሕውነትን ክንፈጥር ከተባብዓና ይኽእል፥
- ብዛዕባ ሽግራት ኤርትራ ቅኑዕ መረዳእታ ክህልወና ይሕግዘና# እቲ መረዳእታ ድማ፡ ንህይወትና ዘገድሱ ሓበሬታታት እናተላዋወጥናን እናተመዓዓድናን ጸገማትና ብኣድማዕነት ክንገጥም የኽእለና፥
- ኣብቲ እንነብረሉ ሃገራት ምስ ዘለዉ ማሕበረሰባትን መሓዙትን ከቃራርበናን፡ ብሃናጺ ንጥፈታት ዐቓሚ ሰብኣዊ ዝምድናታት ክንምስርትን ውን ምርኩስ ክኾነና ይኽእል፥ ዝብል እምነት ኣለና።
ከምዚ ዝበለ ሓያል እምነት፡ ኣብ ኩውንነትና ኮነ ኣብቲ ኣጋጢሙና ዘሎ ቅልውላው ንዘለና ኣረኣእያ ሓድሽ መኣዝን የትሕዞ። ጽቡቕ-ድሌት ብግቡእ እንተተታሒዙ፡ ውልቃዊ ናብራና ንምምሕያሽ ንእንገብሮ ጻዕሪ ብኣውንታ ኣብ ልዕሊ ምጽላው፡ ንሃገርና ብዝበለጸ መገዲ ንምህናጽ፡ ዓቕምና ክብ የብሎ።
ጽቡቕ መጻእን ተስፋን፡ ኣብዞም ሕመረት ጽቡቕ-ድሌት ዝኾኑ ውፉያት ዜጋታት እዩ ዝምርኮስ። መራሕቲ፡ ኣመሓደርቲ፡ ሞያውያንን ክኢላታትን፡ ፖለቲካዊ ዝምባሊኦምን ዝብጽሖም ጉጅለን ብዘየገድስ፡ ብዘይ ደገፍ ናይቶም ሰብ ጽቡቕ -ድሌት ልሙሳት እዮም ክበሃል ይከኣል።
ትዅረትን ንቕሓትን ዘለዎ ህዝባዊ ርኢቶ፡ ንነገራውን ሞራላውን ህንጸት ሃገርና ወሳኒ ኣድላይነት ኣለ ዎ ። ኣብዚ ኣገዳሲ ረቛሒ ዚ ውን ውፉያት ሰብ ጽቡቕ ድሌት ክሳብ ዘለዉና ምብጽሑ ዘይከኣል ኣይኮነን።
ክቡራት ተኸታተልትና፡ ሕማቕ ኣጋጣሚ ኮይኑ፡ ኣብ ወጻኢ ዝቕመዑ ዝበዝሑ ኤርትራውያን፡ ንሓይሊ ጽቡቕ ድሌት ዛጊት ክጥቀሙሉ ከምዘይከኣሉ ብተደጋጋሚ ተራእዩ ሎ። ምኽንያት ናይዚ ፍሽለት ዚ ድማ፡ ብዘይውልውል ፖለቲካዊ እዩ። እዞም ኣብ ደምበ ኣዝማሪኖ እንርከብ ከኣ፡ ነዚ ድኻም ዚ ንምፍዋስ ኢና ተላዒልና ዘለና። እዚ እዋን ዚ ካባና ዝዐልቦ፡ ነቶም ልግስን ምልውዋህን፡ ተገዳስነት ኣብ ስድራቤትን ሕድሕድን፡ ከምኡ ውን ምሕጋዝ ጽጉማት ዝኣመሰሉ ብሉጻት ክብርታትና ክንዕቅቦምን ከነማዕብሎምን እዩ።
ንርእስናን ሃገርናን ከነርብሕ፡ ጽቡቕ-ድሌት ከም መሰረት መጻኢ ዝምድና ማሕበረሰብናን የአንገድትናን ክኸውን እምበኣር፡ ናብቶም ብሉጻት ክብርታትና ክንምለስ ኣለና።
Join VoD
VoD is looking for highly motivated candidates to collect, draft, edit and present relevant news items from various sources exclusively but not limited to Eritrea and the rest of the Horn of Africa. Excellent writing skills in both English and Tigrinya, proficiency in using technology, and ability to scan social media are essential. The candidate should be an active listener, able to communicate with persons of interest, and share timely information with the public.
The Main objective of Voice Of Delina is to collect and disseminate economic, social and political developments pertaining to Eritrea and Eritreans at home and in the Erespora.
We are also determined to develop the media capacity by grooming the new generation of Eritreans to articulate the aspirations of our country.
We are particularly looking for candidates who are keenly interested to play an active role in helping foster peace and democracy in Eritrea.
VOLUNTEER INTERNSHIP OPENINGS
• Media Director/Program Coordinator
o manage the team
o prepare editorials
o make editorial decisions on programs to be broadcast
o edit other program contents
• Researchers
o research topics required for programming
o assist in drafting stories
• Writers and Editors
o draft a regular feature story
o assist in news preparation
• Anchor-Reader
o read program items
o assist in news preparation
• Sound Engineer
o arrange programs, add music and repackage programs for dispatch to the studio
• Translator from English into Arabic and Tigrinya (and, on a limited basis, Amharic)
o translate copy of stories into appropriate language for broadcast
o when necessary, read stories in correct language or dialect
To participate please send email to info@delina.org
Please provide your personal CV, Skype ID, telephone number and best time to call you.


text:
ኣንስቲ ኣብ ዕላማ የሆዋ እንታይ ግደ ኣለወን፧
“እተን ሓጐስ ዜበስራ ዓብዪ ጭፍራ እየን።” —መዝ. 68:11።
1, 2. (ሀ) ኣምላኽ ንኣዳም እንታይ ውህበት እዩ ሂብዎ ነይሩ፧ (ለ) ኣምላኽ ንኣዳም ስለምንታይ እዩ ሰበይቲ ሂብዎ፧ (ኣብዛ ገጽ እዚኣ ዘላ ስእሊ ርአ።)
የሆዋ ንምድሪ ብዕላማ እዩ ፈጢርዋ። “ማሕደር ሰብ ክትከውን ዝደኰና” ንሱ እዩ። (ኢሳ. 45:18) እቲ ናይ መጀመርታ ሰብኣዊ ፍጥረቱ ዝዀነ ኣዳም፡ ፍጹም እዩ ነይሩ፣ ኣምላኽ ከኣ ንዕኡ ጽብቕቲ መንበሪት ዝዀነት ገነት ኤድን ሃቦ። ኣዳም ነቲ ዚምስጥ ኣግራብን ጫዕጫዕ ዚብል ወሓይዝን ዚሰራሰሩ እንስሳታትን ኪርኢ ኸሎ፡ ኣየ ኽንደይ ኰን ተሓጒሱ ኪኸውን ኣለዎ! ይኹን እምበር፡ ኣዝዩ ኣገዳሲ ዝዀነ ነገር ጐዲልዎ ነበረ። የሆዋ፡ “ሰብኣይ በይኑ ኪኸውን ጽቡቕ ኣይኰነን፡ ንእኡ እትበቅዕ ደጋፊት ክገብረሉ እየ” ብምባል፡ ነቲ ሰብኣይ እንታይ ከም ዝጐደሎ ሓበረ። ሽዑ ኣምላኽ ንኣዳም ከቢድ ድቃስ ኣውደቐሉ፡ ካብ መሰንገሊኡ ኸኣ ሓንቲ ወሰደ እሞ፡ “ነታ . . . መሰንገለ፡ ሰበይቲ ገይሩ፡ ሰርሓ።” ኣዳም ምስ ተበራበረስ ኣየ ኽንደይ ኰን ተሓጒሱ ኪኸውን ኣለዎ። ንሱ፡ “እዚኣ ዓጽሚ ኻብ ኣዕጽምተይ ስጋ ኸኣ ካብ ስጋይ እያ፡ ካብ ሰብኣይ ተወሲዳ እያ እሞ፡ ሰበይቲ ትብሀል” በለ።—ዘፍ. 2:18-23።
2 ሰበይቲ፡ ፍጽምቲ ደጋፊት ሰብኣይ ክትከውን እተፈጥረት ፍልይቲ ውህበት ኣምላኽ እያ ነይራ። ውሉዳት ናይ ምውላድ ፍሉይ መሰል እውን ተዋህባ። “እቲ ሰብኣይ ድማ ንሰበይቱ፡ ኣደ ዅሉ ህያው ኰይና እያ እሞ፡ ሄዋን ኢሉ ሰመያ።” (ዘፍ. 3:20) ኣዳምን ሄዋንን ፍጹማት ሰባት ናይ ምውላድ ተኽእሎ ተዋሂብዎም ነይሩ እዩ፣ እዚ ኸኣ ዜደንቕ ውህበት እዩ ነይሩ። እወ፡ እቶም ቀዳሞት ወለድና ምስ ዘርኦም ኰይኖም ንምልእቲ ምድሪ ገነት ኪገብርዋን ንኻልኦት ህያዋን ፍጥረታት ኪከናኸኑን ፍሉይ መሰል ተዋሂብዎም ነይሩ እዩ።—ዘፍ. 1:27, 28።
3. (ሀ) ኣዳምን ሄዋንን በረኸት ኣምላኽ ንኺረኽቡ እንታይ ኪገብሩ እዩ ዜድልዮም ነይሩ፧ ግናኸ እንታይ እዮም ገይሮም፧ (ለ) እንታይ ሕቶታት ኢና ኽንምርምር፧
3 ኣዳምን ሄዋንን ነቲ እተዳለወሎም በረኸት ንኪረኽብዎ፡ ንየሆዋ ኺእዘዙን ንኣገዛዝኣኡ ኪቕበልዎን የድልዮም ነበረ። (ዘፍ. 2:15-17) በዚ ኸምዚ ጥራይ እዮም ነቲ ኣምላኽ ንዕኦም ብዚምልከት ዝገበሮ ዕላማ ኺፍጽምዎ ዚኽእሉ ዝነበሩ። እቲ ዜሕዝን ግና፡ በቲ “ናይ ጥንቲ ተመን” ዝዀነ ሰይጣን ተጸልዮም፡ ትእዛዝ ኣምላኽ ብምፍራስ ሓጢኣት ፈጸሙ። (ራእ. 12:9፣ ዘፍ. 3:1-6) እዚ ዕልወት እዚ ንኣንስቲ እንታይ ጽልዋ እዩ ገይሩለን፧ ኣብ ዝሓለፈ እዋን፡ ፍርሃት ኣምላኽ ዝነበረን ኣንስቲ እንታይ እየን ዓሚመን፧ ኣብዚ ግዜና ዘለዋ ክርስትያን ኣንስቲ፡ “ዓብዪ ሰራዊት” ተባሂለን ኪጥቀሳ ዚኽእላ ስለምንታይ እየን፧—መዝ. 68:11።
ሳዕቤን ዕልወት
4. እቶም ቀዳሞት ሰብኣይን ሰበይትን ብዝፈጸምዎ ሓጢኣት፡ ተሓታቲ ዝነበረ መን እዩ፧
4 የሆዋ ንኣዳም ብዛዕባ እቲ ዝፈጸሞ ዕልወት ምስ ሓተቶ፡ ኣዳም፡ “እዛ ምሳይ ክትከውን ዝሀብካኒ ሰበይቲ ኻብታ ኦም ሀበትኒ እሞ በላዕኩ” ብምባል ዕባራ ምኽንያት ኣቕረበ። (ዘፍ. 3:12) ብዝፈጸሞ ሓጢኣት ሓላፍነት ኪቕበል ኣይደለየን፣ ሕሉፍ ሓሊፉ እኳ ደኣ ንጌጋኡ ናብታ ኣምላኽ ዝሃቦ ሰበይትን ናብቲ ፈቃር ወሃቢኡን ኬላግቦ ፈተነ። ሓጢኣት ዝፈጸሙ፡ ኣዳምን ሄዋንን እኳ እንተ ዀኑ፡ በቲ ዝፈጸምዎ በደል ተሓታቲ ዝነበረ ግና ኣዳም እዩ ነይሩ። በዚ ምኽንያት እዚ ድማ እዩ ሃዋርያ ጳውሎስ፡ “ብሓደ ሰብ ሓጢኣት ናብ ዓለም [ኣተወ]፡ ብሓጢኣት እውን ሞት” ኢሉ ዝጸሓፈ።—ሮሜ 5:12።
5. ኣምላኽ ካብ ኣገዛዝኣኡ ወጻኢ ዝዀነ ግዝኣት ንእተወሰነ ግዜ ኪቕጽል ብምፍቃዱ እንታይ እዩ ተረጋጊጹ፧
5 እቶም ቀዳሞት ሰብኣይን ሰበይትን ብሰይጣን ስለ እተታለሉ፡ የሆዋ ገዛኢኦም ኪኸውን ከም ዘየድልዮም ኰይኑ ተሰምዖም። እዚ ኸኣ፡ ‘ንኺገዝእ መሰል ዘለዎ መን እዩ፧’ ዚብል ንሉዓላውነት ዚምልከት ኣገዳሲ ሕቶ ኣበገሰ። ኣምላኽ ንሓዋሩን ዚኸውን መልሲ ንምሃብ፡ ካብ ኣገዛዝኣኡ ወጻኢ ዝዀነ ግዝኣት ንእተወሰነ ግዜ ኪቕጽል ፈቐደ። ካብ ኣገዛዝኣኡ ወጻኢ ዝዀነ ግዝኣት ከም ዚፈሽል ይፈልጥ ነይሩ እዩ። ኣብ ዝሓለፈ ዘመናት ከም እተራእየ፡ ከምዚ ዝኣመሰለ ግዝኣት ንደቂ ሰብ መዓት ኣብ ርእሲ መዓት እዩ ኣምጺኡሎም። ኣብ መበል 20 ዘመን ጥራይ እኳ ብሚልዮናት ዚቝጸሩ ንጹሃት ሰብኡትን ኣንስትን ቈልዑን ዚርከብዎም ኣስታት 100,000,000 ዝዀኑ ሰባት ብውግእ ሞይቶም እዮም። ከምቲ መጽሓፍ ቅዱስ ዚብሎ፡ “መገዲ ሰብ ካብ ርእሱ ኸም ዘይኰነ፡ እቲ ዚመላለስውን ስጓሜኡ ኬቕንዕ ዓቕሚ ኸም ዜብሉ” ተራእዩ እዩ። (ኤር. 10:23) ስለዚ እምበኣር፡ የሆዋ ገዛኢና ምዃኑ ንቕበሎ ኢና።—ምሳሌ 3:5, 6 ኣንብብ።
6. ኣብ ሓያሎ ሃገራት፡ ደቂ ኣንስትዮ ብኸመይ እየን ዚረኣያ፧
6 ኣብዛ ኣብ ትሕቲ ቝጽጽር ሰይጣን ዘላ ዓለም፡ ሰብኡትን ኣንስትን እናተገፍዑ እዮም ዚነብሩ ዘለዉ። (መክ. 8:9፣ 1 ዮሃ. 5:19) ገለ ኻብቲ ዝኸፍአ ግፍዒ ኸኣ፡ እቲ ኣብ ልዕሊ ኣንስቲ ዚወርድ ዘሎ ግፍዒ እዩ። ኣብ መላእ ዓለም፡ 30 ሚእታዊት ዝዀና ኣንስቲ ብመጻምድተን ይግፍዓ እየን። ኣብ ገሊኡ ሕብረተ ሰብ፡ ደቂ ተባዕትዮ ምስ ዓበዩ መስመር ወለዶ ስድራ ቤት ንኪቕጽል ኣበርክቶ ኸም ዚገብሩን ንኣረጋውያን ወለዶምን ንኣቦሓጎታቶምን ንእኖሓጎታቶምን ከም ዚጥውሩን ጌርካ ስለ ዚሕሰብ፡ ካብ ደቂ ኣንስትዮ ንላዕሊ ኣኽቢርካ እዮም ዚርኣዩ። ኣብ ገሊኡ ሃገራት ከኣ፡ ደቂ ኣንስትዮ ዝዀና ቘልዑ ኸም ዘየድልያ እየን ዚቝጸራ፣ ቍጽሪ እቶም ዚንጸሉ ህጻናት ከኣ ካብ ኣወዳት፡ ኣዋልድ ይበዝሓ።
7. ኣምላኽ ነቶም ቀዳሞት ሰብኣይን ሰበይትን ከመይ ገይሩ እዩ ፈጢርዎም፧
7 ኣብ ኣንስቲ ዚወርድ ግፍዒ ንኣምላኽ የጕህዮ እዩ። የሆዋ ንኣንስቲ ብፍትሓዊ መገድን ብኣኽብሮትን እዩ ዚርእየን። እዚ ኸኣ ንሄዋን ኣብ ዝፈጠረሉ መገዲ ተራእዩ እዩ። የሆዋ ንሄዋን ባርያ ኣዳም ከም እትኸውን ገይሩ ዘይኰነስ፡ መመላእታ ኣዳም ከም እትኸውን ዚገብራ ሓያሎ ዜደንቕ ባህርያት ዘለዋ ፍጽምቲ ሰብ ገይሩ እዩ ፈጢርዋ። በዚ ምኽንያት እዚ ኸኣ እዩ መጽሓፍ ቅዱስ፡ ኣብ መወዳእታ እታ ሻድሸይቲ መዓልቲ ፍጥረት፡ “ኣምላኽ ከኣ ዝገበሮ ዘበለ ዅሉ ረአየ፡ እንሆ፡ ብዙሕ ጽቡቕ ኰነ” ዚብለና። (ዘፍ. 1:31) እወ፡ የሆዋ ንኣዳምን ንሄዋንን ካብ መጀመርታ ጽቡቕ ገይሩ ስለ ዝፈጠሮም፡ “ዝገበሮ ዘበለ ዅሉ” ኣዝዩ “ጽቡቕ” እዩ ነይሩ።
ደገፍ የሆዋ ዝረኸባ ኣንስቲ
8. (ሀ) ባህርያት ሰባት ብሓፈሻ ኸመይ ከም ዘሎ ግለጽ። (ለ) ታሪኽ ከም ዚሕብሮ፡ ኣምላኽ ንመን እዩ ሞገሱ ዜርእዮም፧
8 ድሕሪ እቲ ኣብ ኤድን እተፈጸመ ዕልወት ባህርያት ሰብኡትን ኣንስትን ብሓፈሻ እናተበላሸወ እዩ ኸይዱ፣ ኣብዚ ዝሓለፈ ዘመን እሞ ኸኣ ቅድሚኡ ተራእዩ ብዘይፈልጥ መገዲ እዩ ተበላሽዩ። መጽሓፍ ቅዱስ፡ “ኣብተን ዳሕሮት መዓልትታት” ባህርያት ሰባት ኣዝዩ ኸም ዚኸፍእ ተነብዩ ነይሩ እዩ። ኣብዚ እዋን እዚ፡ ክፍኣት ኣዝዩ ኣስፋሕፊሑ ስለ ዘሎ፡ እዚ እንነብረሉ ዘሎና ግዜ፡ “ጽንኩር ግዜ” ኺብሃል ይከኣል እዩ። (2 ጢሞ. 3:1-5) ይኹን እምበር፡ ታሪኽ ከም ዚሕብሮ፡ እቲ ልዑላዊ ጐይታ የሆዋ ነቶም ብእኡ ዚእመኑን ሕግታቱ ዚሕልዉን ከም ገዛኢኦም ዚቕበልዎን ሰብኡትን ኣንስትን ሞገሱ ይህቦም እዩ።—መዝሙር 71:5 ኣንብብ።
9. ካብ ማይ ኣይሂ ዝደሓኑ ሰባት ክንደይ እዮም ነይሮም፧ ስለምንታይከ፧
9 ኣምላኽ ብግዜ ኖህ ነታ ብዓመጻ እተመልአት ዓለም ብማይ ኣይሂ ኼጥፍኣ ኸሎ፡ ኣዝዮም ሒደት ሰባት እዮም ድሒኖም። ኣሕዋትን ኣሓትን ኖህ ኣብቲ ግዜ እቲ ብህይወት እንተ ነይሮም፡ ንሳቶም እውን በቲ ማይ ጠፊኦም እዮም። (ዘፍ. 5:30) ይኹን እምበር፡ ቍጽሪ እተን ካብቲ ማይ ኣይሂ ዝደሓና ኣንስትን ቍጽሪ እቶም ዝደሓኑ ሰብኡትን ማዕረ እዩ ነይሩ። እቶም ዝደሓኑ፡ ኖህ ምስ ሰበይቱ፡ ሰለስተ ደቂ ኖህ ኸኣ ምስ ኣንስቶም እዮም። ኪድሕኑ ዝኸኣሉ ኸኣ፡ ንኣምላኽ ስለ ዝፈርህዎን ፍቓዱ ስለ ዝፈጸሙን እዩ። ሕጂ ዘለዉ ብቢልዮናት ዚቝጸሩ ሰባት ካብቶም ደገፍ የሆዋ ዝረኸቡ ሸሞንተ ሰባት ዝመጹ እዮም።—ዘፍ. 7:7፣ 1 ጴጥ. 3:20።
10. ፍርሃት ኣምላኽ ዝነበረን ኣንስቲ እቶም እሙናት ኣበዋት፡ ደገፍ ኣምላኽ ዝረኸባ ስለምንታይ እየን፧
10 ድሕርዚ ዓመታት ጸኒሑ፡ ፍርሃት ኣምላኽ ዝነበረን ኣንስቲ እቶም እሙናት ኣበዋት፡ ደገፍ ኣምላኽ ረኺበን እየን። እዘን ኣንስቲ እዚአን፡ ህይወተን ዜማርራ ነይረን እንተ ዝዀና፡ ደገፍ ኣምላኽ ኣይምረኸባን። (ይሁ. 16) ሓንቲ ኻብተን ፍርሃት ኣምላኽ ዝነበረን ኣንስቲ ሳራ እያ ነይራ። ሳራ፡ ካብታ ምሾት ዝነበራ ኸተማ ኡር ወጺኣ ኣብ ካልእ ዓዲ ኣብ ድንኳን ክትነብር ምስ ተነግራ ኣየማረረትን። ኣብ ክንዳኡስ፡ “ንኣብርሃም፡ ‘ጐይታይ’ እናበለት ትእዘዞ ነበረት።” (1 ጴጥ. 3:6) ብዛዕባ እታ ሰበይቲ ይስሃቅ ዝነበረት ርብቃ እውን ንርአ። ንሳ እተደንቕ ውህበት ኣምላኽ እያ ነይራ። ሰብኣያ ይስሃቅ ‘ከም ዝፈተዋን ድሕሪ ሞት ኣዲኡ ኸም እተደበሰን፡’ መጽሓፍ ቅዱስ ይነግረና እዩ። (ዘፍ. 24:67) ሎሚ እውን ኣብ መንጎና፡ ከም ሳራን ርብቃን ዝኣመሰላ ፍርሃት ኣምላኽ ዘለወን ኣንስቲ ብምህላወን፡ የሐጕስና እዩ።
11. ክልተ እብራውያን መሕረስቲ፡ ተባዓት ዝነበራ ብኸመይ እየን፧
11 እስራኤላውያን ኣብ ግብጺ ባሮት ኰይኖም ኣብ ዚነብሩሉ ዝነበረ እዋን እናሰሰኑ ስለ ዝኸዱ፡ ፈርኦን፡ ኵሎም ኣወዳት ዘበሉ እብራውያን ህጻናት ኣብ ግዜ ሕርሲ ኪቕተሉ ትእዛዝ ኣመሓላለፈ። ይኹን እምበር፡ ብዛዕባ እተን ሓለፍቲ መሕረስቲ ነይረን ኪዀና ዚኽእላ ሺፍራን ጱዓን ዝስመን እብራውያን መሕረስቲ ዝገበራኦ እሞ ንርአ። ንሳተን ተባዓትን ንየሆዋ ዚፈርሃን ስለ ዝነበራ፡ ነቲ ህጻናት ንምቕታል እተዋህበን ትእዛዝ ፈርኦን ኣይሓለዋኦን። ኣምላኽ ከኣ ስድራ ብምሃብ ባረኸን።—ዘጸ. 1:15-21፡ ትርጕም 1990።
12. ዴቦራን ያዔልን ከመይ ዝበለ ተኣማንነት እየን ኣርእየን፧
12 ብግዜ መሳፍንቲ እስራኤል፡ ሓንቲ ኻብተን ደገፍ ኣምላኽ ዝረኸባ ኣንስቲ፡ ነብዪት ዴቦራ እያ ነይራ። ዴቦራ ነቲ መስፍን ዝነበረ ባራቕ ኣተባቢዓቶ፡ እስራኤላውያን ካብ ጭቈና ንኺላቐቑ ድማ ኣበርክቶ ገይራ እያ። ኣብ ልዕሊ ከነኣናውያን ዚግበር ዓወት ግና ንባራቅ ከም ዘይውሃብ፡ ኣብ ክንዳኡስ፡ ኣምላኽ ነቲ ሓለቓ ሰራዊት ከነኣን ዝነበረ ሲሰራ “ኣብ ኢድ ሰበይቲ” ኸም ዚህቦ ተነብያ ነይራ እያ። እታ እስራኤላዊት ዘይነበረት ያዔል ንሲሰራ ምስ ቀተለቶ ድማ፡ እቲ ትንቢት ተፈጸመ።—መሳ. 4:4-9, 17-22።
13. መጽሓፍ ቅዱስ ብዛዕባ ኣቢጋይል እንታይ ይነግረና፧
13 ኣቢጋይል ኣብ መበል 11 ዘመን ቅ.ክ. እትነብር ዝነበረት እምንቲ ሰበይቲ እያ ነይራ። ንሳ መስተውዓሊት፡ ሰብኣያ ግና ጨካንን ዘይረብሕን ዓሻን እዩ ነይሩ። (1 ሳሙ. 25:2, 3, 25) ዳዊትን ሰቡን ንጥሪት ናባል ንእተወሰነ ግዜ ኣዕቊቦምሉ እኳ እንተ ነበሩ፡ ስንቂ ኺህቦም ምስ ሓተትዎ ግና፡ ዋላ ሓንቲ ኸይሃበ ኣዋሪዱ “ሰጐጎም።” ዳዊት በዚ ኣዝዩ ስለ እተቘጥዐ ንናባልን ንሰቡን ኬጥፍኦም መደበ። ኣቢጋይል ብዛዕባ እዚ ምስ ሰምዐት፡ ምግብን ካልእ ህያባትን ሒዛ ናብ ዳዊትን ናብ ሰቡን ብምኻድ፡ ደም ከም ዘይፈስስ ገበረት። (1 ሳሙ. 25:8-18) ጸኒሑ ዳዊት፡ “እቲ በዛ መዓልቲ እዚኣ ኽትቅበልኒ ዝሰደደኪ እግዚኣብሄር ኣምላኽ እስራኤል ይባረኽ” በላ። (1 ሳሙ. 25:32) ናባል ምስ ሞተ፡ ዳዊት ንኣቢጋይል ተመርዓዋ።—1 ሳሙ. 25:37-42።
14. ኣዋልድ ሻሉም እንታይ ዓይነት ዕዮ እየን ዚዓይያ ነይረን፧ ሎሚኸ ክርስትያን ኣንስቲ እንታይ ተመሳሳሊ ዕዮ እየን ዚዓይያ ዘለዋ፧
14 ሰራዊት ባቢሎን ንየሩሳሌምን ንቤተ መቕደሳን ብ607 ቅ.ክ. ምስ ኣዕነውዎ፡ ብዙሓት ሰብኡትን ኣንስትን ቈልዑን ሞይቶም እዮም። ብ455 ቅ.ክ. መናድቕ እታ ኸተማ ብመሪሕነት ነህምያ እንደ ገና ተሃኒጹ እዩ። ካብቶም መናድቕ ኣብ ምጽጋን ዝሓገዙ ሰባት፡ ኣዋልድ እቲ ሹም ፍርቂ ግዝኣት የሩሳሌም ዝነበረ ሻሉም ይርከባኦም። (ነህ. 3:12) ንሳተን ደቂ መስፍን እኳ እንተ ነበራ፡ ትሑት ስራሕ ንኺሰርሓ ፍቓደኛታት እየን ነይረን። ሎሚ እውን ቲኦክራስያዊ ፕሮጀክትታት ህንጸት ብእተፈላለየ መገዲ ንኺድግፋ ሕጕሳት ዚዀና ሓያሎ ክርስትያናት ኣለዋ። ነቲ ዚገብራኦ ኣበርክቶ ኸኣ ነማስወሉ ኢና።
ኣብ ቀዳማይ ዘመን፡ ፍርሃት ኣምላኽ ዝነበረን ኣንስቲ
15. ኣምላኽ ንማርያም እንታይ ክቡር መሰል እዩ ሂብዋ፧
15 ኣብ ቀዳማይ ዘመን ድ.ክ. ኰነ ቕድሚኡ፡ የሆዋ ንሓያሎ ኣንስቲ ኽቡር መሰል ብምሃብ ባሪኽወን እዩ። ሓንቲ ኻባታተን ማርያም ዝስማ ድንግል እያ ነይራ። ማርያም ንዮሴፍ ተሓጽያ ኸላ ኸኣ፡ ብመንፈስ ቅዱስ ጠነሰት። ኣምላኽ ንማርያም፡ ኣደ የሱስ ክትከውን ዝመረጻ ስለምንታይ እዩ፧ ነቲ ፍጹም ወዳ ንኼተዕብዮ ዜኽእላ መንፈሳዊ ባህርያት ስለ ዝነበራ እዩ ኪኸውን ዚኽእል። ኣደ እቲ ኣብ ምድሪ ይነብሩ ኻብ ዝነበሩ ሰባት ዝዓበየ ሰብኣይ ምዃንሲ ኣየ ኸመይ ዝበለ ኽቡር መሰል ኰን እዩ!—ማቴ. 1:18-25።
16. የሱስ ንኣንስቲ ብኸመይ ይርእየን ከም ዝነበረ ዚሕብር ኣብነት ሃብ።
16 የሱስ ንኣንስቲ ለውሃት የርእየን ነይሩ እዩ። ንኣብነት፡ ን12 ዓመት ዚኣክል ደም ዛሕዛሕ ንዚብላ ዝነበረ ሰበይቲ እንታይ ከም ዝገበረላ ንርአ። እታ ሰበይቲ ብመንጎ ህዝቢ፡ ናብ የሱስ ቀሪባ፡ ብድሕሪቱ ኽዳኑ ተንከየት። የሱስ በቲ ዝገበረቶ ነገር ኣይገንሓን፣ ኣብ ክንዳኡስ፡ ብለውሃት፡ “ጓለየ፡ እምነትኪ ኣሕውያትኪ። ብሰላም ኪዲ፡ ካብቲ ዜቐንዙ ሕማምኪ ድማ ጥዓዪ” በላ።—ማር. 5:25-34።
17. ብመዓልቲ ጰንጠቈስጠ 33 ድ.ክ. እንታይ ተኣምር እዩ ተፈጺሙ፧
17 ደቀ መዛሙርቲ የሱስ ዝነበራ ገሊአን ኣንስቲ፡ ንዕኡን ንደቀ መዛሙርቱን ኣገልጊለናኦም እየን። (ሉቃ. 8:1-3) ብጰንጠቈስጠ 33 ድ.ክ. ከኣ 120 ዚዀኑ ሰብኡትን ኣንስትን ብፍሉይ መገዲ መንፈስ ቅዱስ ተቐበሉ። (ግብሪ ሃዋርያት 2:1-4 ኣንብብ።) የሆዋ ብዛዕባ እዚ ኣቐዲሙ፡ “መንፈሰይ ናብ ልዕሊ ዅሉ ስጋ ክኽዑ እየ፡ ኣወዳትኩምን ኣዋልድኩምን ኪንበዩ፡ . . . ኣብ ሰብኡትን ኣንስትን ባሮት እኳ መንፈሰይ ክዅዑ እየ” ብምባል ተነብዩ ነይሩ እዩ። (ዮኤ. 2:28, 29) እቲ ብመዓልቲ ጰንጠቈስጠ እተፈጸመ ተኣምር፡ የሆዋ ነቶም ከሓድቲ ዝነበሩ እስራኤላውያን ጠንጢኑ፡ ነቶም ብሰብኡትን ኣንስትን ዝቘሙ “ናይ ኣምላኽ እስራኤል” ሞገሱ ኸም ዝሃቦም ዚሕብር እዩ ነይሩ። (ገላ. 3:28፣ 6:15, 16) ካብተን ኣብ ቀዳማይ ዘመን ኣብ ኣገልግሎት ዚካፈላ ዝነበራ ክርስትያን ኣንስቲ፡ እተን ኣርባዕተ ኣዋልድ ፊልጵስ እቲ ወንጌላዊ እየን ነይረን።—ግብ. 21:8, 9።
“ዓብዪ ጭፍራ” ኣንስቲ
18, 19. (ሀ) ኣምላኽ ንሰብኡትን ንኣንስትን እንታይ ምስ ናይ ሓቂ ኣምልኾ እተተሓሓዘ ፍሉይ መሰል እዩ ሂብዎም፧ (ለ) ሓደ ኻብቶም ጸሓፍቲ መጽሓፍ መዝሙር ንኣንስቲ ብኸመይ እዩ ጠቒስወን ዘሎ፧
18 ኣብ መወዳእታ 1800ታት፡ ሒደት ሰብኡትን ኣንስትን ኣብ ናይ ሓቂ ኣምልኾ ልባዊ ተገዳስነት ኣርኣዩ። ንሳቶም ንዕዮ ስብከት መገዲ ብምኽፋት፡ ኣብ ፍጻመ እቲ፡ “እዚ ብስራት መንግስቲ ኸኣ፡ ንምስክር ኵሎም ኣህዛብ ኣብ ኵላ ዓለም ኪስበኽ እዩ፣ ሽዑ፡ መወዳእታ ኺመጽእ እዩ” ዚብል ትንቢት የሱስ እጃሞም ኣበርኪቶም እዮም።—ማቴ. 24:14።
19 እቶም ሽዑ ሒደት ዝነበሩ ጕጅለ ተመሃሮ መጽሓፍ ቅዱስ ቍጽሮም እናወሰኸ ብምኻዱ፡ ኣብዚ እዋን እዚ፡ 8,000,000 ናይ የሆዋ መሰኻኽር ኪህልዉ ኽኢሎም እዮም። ልዕሊ 11,000,000 ዝዀኑ ሰባት ድማ ኣብ ዓመታዊ ዝኽሪ ሞት የሱስ ብምእካብ ኣብ መጽሓፍ ቅዱስን ኣብ ዕዮናን ተገዳስነት ከም ዘለዎም የርእዩ ኣለዉ። ኣብ መብዛሕትኡ ሃገራት ኣብ እተራእየ ቝጽሪ ተኣከብቲ፡ መብዛሕትአን ኣንስቲ እየን። ብዘይካዚ፡ ካብቶም ልዕሊ 1,000,000 ዝዀኑ ናይ ምሉእ ግዜ ኣወጅቲ መንግስቲ ኣምላኽ፡ መብዛሕትአን ኣንስቲ እየን። እወ፡ ኣምላኽ ንእሙናት ኣንስቲ ነቲ፡ ‘የሆዋ ቓሉ ይህብ፡ እተን ሓጐስ ዜበስራ ዓብዪ ጭፍራ እየን’ ዚብል ቃላት ጸሓፍ መዝሙር ንኺፍጽማኦ ፍሉይ መሰል ብምሃብ ኣኽቢርወን እዩ።—መዝ. 68:11።
ፍርሃት ኣምላኽ ዘለወን ኣንስቲ ዚረኽባኦ በረኸት
20. ኣብ ኣምልኾ ስድራ ቤት ወይ ኣብ ናይ ብሕቲ መጽናዕቲ፡ ብዛዕባ እንታይ ጠቓሚ ዝዀነ ርእሰ ነገር ኢና ኽንመያየጥ እንኽእል፧
20 ብዛዕባ ዅለን እተን ኣብ መጽሓፍ ቅዱስ ተጠቒሰን ዘለዋ እሙናት ኣንስቲ ኣብዚ ተመያይጥና ኽንውድኦ ኣይንኽእልን ኢና። ግናኸ፡ ኵልና ነቲ ኣብ ቃል ኣምላኽን ኣብ ጽሑፋትናን እተሓትመ ብዛዕባአን እተገልጸ ሓሳባት ከነንብቦ ንኽእል ኢና። ንኣብነት፡ ብዛዕባ ተኣማንነት ሩት ከነስተንትን ንኽእል ኢና። (ሩት 1:16, 17) ብዛዕባ ንግስቲ ኣስቴር ዚገልጽ ጸብጻብ፡ ኣብታ ብስማ እትጽዋዕ ክፍሊ መጽሓፍ ቅዱስ ኰነ ኣብ ካልእ ጽሑፋት ብምንባብ እምነትና ኸነደልድል ንኽእል ኢና። ብዛዕባ እዚኣተንን ካልኦትን ኣብታ ኣምልኾ ስድራ ቤት እንገብረላ ምሸት ምስ እንመያየጠሉ ኽንጥቀም ንኽእል ኢና። ንበይንና ንነብር እንተ ዄንና ኸኣ፡ ነዚ ርእሰ ነገር እዚ፡ ናይ ብሕቲ መጽናዕቲ ኣብ እንገብረሉ እዋን ክንምርምሮ ንኽእል ኢና።
21. ፍርሃት ኣምላኽ ዘለወን ኣንስቲ፡ ኣብ ኣጸጋሚ ዅነታት ንኣምላኽ ዘለወን ተወፋይነት ዘርኣያ ብኸመይ እየን፧
21 የሆዋ ንዕዮ ስብከት ክርስትያን ኣንስቲ ኸም ዚባርኾ፡ ፈተናታት ኬጋጥመን ከሎ ድማ ከም ዚድግፈን ዚከሓድ ኣይኰነን። ንኣብነት፡ ኣብ ግዜ ናዝን ኮምዩኒስትን፡ ሓያሎ ፍርሃት ኣምላኽ ዝነበረን ኣንስቲ ኺሳቐያ ኸለዋ፡ ገሊኣተን ከኣ ንኣምላኽ ብምእዛዘን ኪቕተላ ኸለዋ፡ ሳላ ሓገዝ የሆዋ ንጽህናአን ሓልየን እየን። (ግብ. 5:29) ከምተን ጥንቲ ዝነበራ ኣንስቲ ዝገበራኦ፡ ሎሚ ዘለዋ ኣሓትና እውን ምስ ካልኦት ኰይነን ንልዑላውነት የሆዋ ይድግፋ ኣለዋ። የሆዋ ኸኣ ከምቲ ንየማነይቲ ኢድ ጥንታውያን እስራኤላውያን ሒዙ፡ “ኣይትፍራህ፡ ክድግፈካ እየ” ዝበሎም፡ ሎሚ ንዘለዋ ኣሓትና እውን ከምኡ ይብለን ኣሎ።—ኢሳ. 41:10-13።
22. ነየናይ ኣብ ዚመጽእ ዚፍጸም ፍሉይ መሰል ኢና ኽንጽበዮ እንኽእል፧
22 ኣብዚ ቐረባ እዋን፡ ፍርሃት ኣምላኽ ዘለዎም ሰብኡትን ኣንስትን ንምድሪ ናብ ገነት ኪቕይርዋ፡ ካብ ምዉታት ንዚትንስኡ ብሚልዮናት ዚቝጸሩ ሰባት ከኣ ብዛዕባ ዕላማታት የሆዋ ንኺመሃሩ ኺሕግዝዎም እዮም። ክሳዕ ሽዑ ግና፡ ደቂ ተባዕትዮ ንኹን ደቂ ኣንስትዮ፡ ነቲ ‘ሓቢርና’ ንኸነገልግሎ እተዋህበና ፍሉይ መሰል ኣኽቢርና ንርኣዮ።—ጸፎ. 3:9።


text:
1ኣጵሎስ ኣብ ቆሮንቶስ እንተሎ ጳውሎስ በቲ ላዕላይ ሃገር ኃሊፉ ናብ ኤፌሶን በጽሐ። ኣብኡ ኸዓ ውሑዳት ደቀ መዛሙርት ረኸበ። 2 ምስ ኣመንኩምስ መንፈስ ቅዱስዶ ተቐቢልኩም? ኢሉ ጠየቖም። ንሳቶም ከዓ ኣይተቐበልናን መንፈስ ቅዱስ ከም ዘሎውን ሰሚዕና ኣይንፈልጥን ኢሎም መለሱሉ። 3ንሱ ኸዓ በየናይ ጥምቀት ደኣ ተጠመቕኩም? በሎም፤ ንሳቶም ድማ ብጥምቀት ዮሓንስ በልዎ። 4ሽዑ ጳውሎስ ዮሓንስ በቲ ድኅሪኡ ዝመጽእ ብኢየሱስ ክርስቶስ ክኣምኑ ነቶም ሕዝቢ እናነገረ ጥምቀት ንስሓ እዩ ዘጥመቐ በሎም። 5እዙይ ምስ ሰምዑ ብስም ጐይታና ኢየሱስ ተጠመቑ። 6ጳውሎስ ኢዱ ምሰንበረሎም ድማ መንፈስ ቅዱስ ናብኣቶም ወረደ። ሽዑ ብቛንቋታት ተዛረቡን ተነበዩን። 7እቶም ሰባት ከዓ ዂሎም ዓሠርተ ኽልተ ዝኣኽሉ ነበሩ። 8ጳውሎስ ኣብ ቤተ ጸሎት ኣይሁድ ኣትዩ ብዛዕባ መንግሥቲ እግዚኣብሔር እናተኻትዐን እናረድአን ንሠለስተ ወርኂ ብትብዓት ተናገረ። 9ሓድሓደ ነቲ መንገዲ ጐይታ ኣብ ቅድሚ ሕዝቢ እናካፍኡ ልቦም ምሰትረሩን ምእማን ምስ ኣበዩን ግና ኻብኣቶም ረኃቐ፤ ነቶም ደቀ መዛሙርት ፈልዩ ድማ በብመዓልቱ ኣብቲ ጢራኖስ ዝምህረሉ ዝነበረ ኣዳራሽ ይሰብከሎም ነበረ። 10እዙይ እቶም ኣብ እስያ ዝነበሩ ዂሎም ኣይሁድን ግሪካውያንን ነቲ ቓል እግዚኣብሔር ክሳዕ ዝሰምዕዎ ኽልተ ዓመት ምሉእ ቀጸለ። 11እግዚኣብሔር ከዓ ብኢድ ጳውሎስ ብዙኅ ዘደንቕ ተኣምራት ይገብር ነበረ። 12እንሆ ድማ መንዲል ወይ ክዳን ካብ ሰብነቱ ወሲዶም ኣብቶም ሕሙማት የንብሩ እሞ ሕማሞም የኃድጎም ርኹሳት መናፍስቲውን ካብኣቶም ይወፁ ነበሩ። 13ካብ ሰብ ኣጋንንቲ እናውፅኡ ዝዞሩ ዝነበሩ ኣይሁድ ገሊኦም ነቶም ርኹሳት መናፍስቲ ዝኃደርዎም በቲ ጳውሎስ ዝሰብኮ ብስም ኢየሱስ ክትወፁ ንእዝዘኩም ኣለና እናበሉ ስም ጐይታና ኢየሱስ ክጽውዑ ሎም ፈተኑ። 14እቶም እዙይ ዝገበሩ ኸዓ ሸውዓተ ደቂ ሓደ ኣስቄዋ ዝበሃል ኣይሁዳዊ ሊቀ ካህናት ነበሩ። 15እቲ ርኹስ መንፈስ ድማ ንኢየሱስ እፈልጦ ንጳውሎስውን እፈልጦ እየ ንስኻትኩም ደኣ እንታዎት ኢኹም? እናበለ መለሰሎም። 16እቲ ርኹስ መንፈስ ዝኃደሮ ሰብኣይ ከዓ ዘሊሉ ሓኒም እሞ ሰዓሮም ክዳኖም ቀዲዱ ዕርቃን ዝባኖም ኣውጺኡ ኣቝሲሉ ካብታ ገዛ ሃዲሞም ክሳዕ ዝወፁ ድማ ንዂሎም ኣሰነፎም። 17እዝ ነገር እዙይ ኣብቶም ኣብ ኤፌሶን ዝነብሩ ኣይሁድን ግሪካውያንን ኲሎም ተሰምዐ፤ ንዂሎምውን ፍርኃት ኃዞም ስም ጐይታና ኢየሱስ ድማ ኸበረ። 18ካብቶም ዝኣመኑ ኸዓ ብዙኃት እናመጹ ነቲ ዝገበርዎ ኽፉእ ግብሮም ብገሃድ ይንስሑ ነበሩ። 19ብዙኃት ጠንቈልቲ ድማ መጻሕፍቶም ኣኪቦም ኣብ ቅድሚ ዂሉ ሰብ ኣንደድዎ ዋግኡ ምስ ጸብጸብዎ ኸዓ ኃምሳ ሽሕ ድሪም ኮይኑ ተረኽበ 20ቃል እግዚኣብሔር ድማ ኸምዙይ ኢሉ እናሰፍሐ ብኃይሊ በርትዐ። 21እዝ ነገር እዙይ ምስ ኃለፈ ጳውሎስ ብመቄዶንያን ብኣካይያን ገይሩ ናብ ኢየሩሳሌም ክኸይድ ሓሰበ እሞ ኣብኣ ምስ በጻሕኹውን ንሮም ክርእያ ይግብኣኒ እዩ በለ። 22ንኽልተ ኻብቶም ሓገዝቱ ንጢሞቴዎስን ንኣርስጦንን ናብ መቄዶንያ ሰደዶም ንሱ ግና ኣብ እስያ ብዙኅ መዓልቲ ጸንሐ። 23በቲ ቕነ እቱይ ብዛዕባ እቲ መንገዲ ጐይታ ኣብ ኤፌሶን ብዙኅ ሁከት ኮነ። 24ሓደ ድሜጥሮስ ዝተብሃለ ሠራሕ ብሩር ነበረ። ንሱ ኣብ ቤተ መቕደስ ኣርጤምስ ዝኸውን ምስሊ ብሩር እናሠርሐ ነቶም ኣንጠረኛታት የርብሖም ነበረ። 25ነዚኣቶምን ነቶም ብሥራሖም ዝተኃባበርዎምን ኣኪቡ ከምዙይ በሎም፦ ኣቱም ሰባት ጥቕምና ካብዝ ሥራሕዙይ ምዃኑ ትፈልጡ ኢኹም። 26ከም እትርእዩዎን እትሰምዕዎን ዘለኹም እዝ ጳውሎስ እዞም ብኢድ ሰብ ዝግበሩስ ኣማልኽቲ ኣይኮኑን› እናበለ ኣብ ኤፌሶን ጥራሕ ዘይኮነስ ዳርጋ ኣብ ኲላ እስያ ንብዙኃት ሰባት ከም ዘስድዕን ከም ዘስሕትን ትርእዩን ትሰምዑ ን ኣለኹም። 27ዘፍርኀና ዘሎ እታ ዂላ እስያን ብዘላ ዓለምን ዘምልኻኣ ዓባይ ኣርጤምስ ዕብየታ ኸይሠዓር መቕደሳውን ከም ከንቱ ኸይቝጸር እምበር ሥራሕና ኸይንዓቕ ጥራሕ ኣይኮነን። 28ነዙይ ምስ ሰምዑ ኬርና ተቖጥዑ እሞ ናይ ኤፌሶን ኣርጤምስ ዓባይ እያ! እናበሉ ዓው ኢሎም ጸርሑ። 29ኣብታ ኸተማ ድማ ሁከት ኮነ፤ ነቶም ኣዕርኽቲ ጳውሎስ ዝኾኑ ንጋይዮስን ንኣርስጠርኮስን ሰብ መቄዶንያ ኂዞም እናጐተቱ ናብቲ መአከብ ሕዝቢ ጐየዩ። 30ጳውሎስ ድማ ናብ ማእኸል እቶም ሕዝቢ ኽኣቱ ደለየ እንተኾነ ደቀ መዛሙርት ከልከልዎ። 31ካብ እስያ ዝኮኑ ሹመኛታት ፈተውቱ ልኢኾም ናብቲ መአከብ ሕዝቢ ኸይኣቱ ለመንዎ። 32እቲ ሕዝቢ ድብልቕልቕ ኢሉ ስለ ዝነበረ ዝበዝኁ ብዛዕባ እንታይ ከም ዝተኣከቡ እኳ ኣይፈልጡን ነበሩ፤ ስለዙይ ገሊኦም ከምዙይ ገሊኦምውን ከምቱይ እናበሉ ዓው ኢሎም ይጸርሑ ነበሩ። 33እቶም ኣይሁድ ንእስክንድሮስ ኣብቲ ቕድሚ ሕዝቢ ምስ ኣቕረብዎ ካብቶም ሕዝቢውን ገሊኦም ዓው ኢሎም ኣደፋፈርዎ፤ እስክንድሮስ ድማ ነቶም ሕዝቢ ኽምጕተሎም ደልዩ ሱቕ ክብሉ ብኢዱ ኣመልከቶም። 34ኣይሁዳዊ ምዃኑ ምስ ፈለጡ ግና ዂላቶም ብሓደ ቓል ኮይኖም ናይ ኤፌሶን ኣርጤምስ ዓባይ እያ! እናበሉ ኽልተ ሰዓት ዝኣክል ዓው ኢሎም ጸርሑ። 35እቲ ናይታ ኸተማ ሹም ነቶም ሕዝቢ ኣህዲኡ ኸምዙይ በሎም፦ ኣቱም ሰብ ኤፌሶን ከተማ ኤፌሶን ነቲ መቕደስ እታ ዓባይ ኣርጤምስን ነቲ ኻብ ሰማይ ዝወረደ ምስላን ከም እትሕሉ ዘይፈልጥ ሰብ እንታዋይ እዩ? 36እምበኣርስ እዙይ ኣሉ ዘይበሃል ነገር ካብ ኮነ ክትሃድኡ ደኣ እምበር ብታህዋኽ ሓደ ነገር ክትገብሩ ኣይግብአኩምን እዩ። 37እዞም ሰባት እዚኣቶም መቕደስ እንተይሰረቑ ንኣምላኽናውን እንተይጸረፉ ኢኹም ኣምጺእኹምዎም ዘለኹም። 38ድሜጥሮስን እቶም መሣርሕቱን ግና ኽሲ እንተልይዎም መዓልቲ መጋባእያን ሹመኛታትን ኣለውዎም ንስንሳቶም ይካሰሱ። 39ካልእ ነገር እንተልይኩም ድማ ኣብቲ ሥሩዕ መጋባእያ ይረአ። 40ነዝ ሁከት እዙይ እንህቦ ምኽንያት የብልናን በዝ ሎሚ ዝኾነ ሁከት እኳ ኸይንኽሰስ ንፈርኅ ኢና ። 41ኢሉ ነቲ ኣኼባ በተኖ።
Copyright
Learn More